
PREFAŢĂ 


Dincolo de numeroasele definiţii ce i s-au dat, arta este una 
dintre dimensiunile ce reliefeazá fiintarea in chip specific a 
omului în lume. Ea are puterea miraculoasă de a ne spune cum 
este această fiintare şi, mai ales, de a-ne spune ceva semnificativ 
despre cel ce fiinteazá. Niciodată, însă, această spunere nu este 
deplină, iar opera de artă nu ni se dezvăluie niciodată până la 
capăt. Ea se păstrează mereu învăluită într-o taină ce o însoţeşte 
în eternitate. Este un mister intrinsec artei autentice, prin care 
Opera exercită o neistovitá seducţie asupra spiritului nostru, 
însetat de frumuseţe şi perfecțiune. 

Nu demult, l-am auzit pe un reputat estetician şi filosof al artei, 
Tomonobu Imamichi, remarcând, cu o umbră de mirare, că astăzi „nu 
mai vorbim de misterul artei”!. Afirmația, la care subscriem, ni se pare 
a fi motivată de faptul că intelectul reflexiv aproape că domină 
fenomenul artei contemporane, aşa cum domină existența omului, al 
cărui comportament cotidian este jalonat de competiție, eficiență, 


! Tomonobu Imamichi este directorul Centrului International de Studii 
de Filosofie Comparată şi Estetică, din Tokyo, profesor emerit al Universităţii 
din capitala Japoniei. Opinia citată aici a exprimat-o la şedinţa Sectiunii de 
Estetică, din cadrul celui de-al XXI-lea Congres Mondial de Filosofie (Istanbul, 
10-17 august 2003). 

pragmatism. Sub aceasta ameţitoare presiune zilnică, individul trăieşte 
cu fata întoarsă către exterior, cu interesul tocit pentru artă și aproape 
insensibil faţă de misterul vieţii. 

: Privit într-o altă lumină, metafizică, fenomenul acesta a fost 
sesizat de Hegel, ceea ce l-a determinat să afirme că „prezentul, 
datorită stării generale, nu este priincios artei”. De aici, concluzia 
filosofului cum că „Sub toate aceste raporturi arta este şi rămâne 
pentru noi, în privința celei mai înalte destinaţii a sa(le), ceva ce 
aparține trecutului”. Ea nu mai reprezintă modalitatea cea mai 
înaltă de a trăi conştient nevoia de absolut; creaţia artistică însăşi 
nu ne mai procură satisfactiile spirituale pe care oamenii veacurilor 
trecute le aşteptau de la ea. Se poate argumenta că în vremea lui 
Hegel şi mai ales astăzi condiţiile de existenţă şi funcționare a artei 
sunt cu totul altele, după cum sensibilitatea estetică a oamenilor 
este mult schimbată. Şi totuşi problema pusă de Hegel rămâne, deşi 
căutăm mai departe frumuseţea fără egal a operelor artistice şi 
vorbim mereu despre eternitatea artei. 

Observând acest fapt, pe care îl corelează cu meditatiile lui Hegel 
referitoare Ja esenţa şi rolul artei în prezent şi in viitor, la care am făcut 
si noi trimitere mai sus, Heidegger se intreabá ce rost mai are vorbirea 
despre frumusețea, şi vesnicia artei, „într-o, epocă în care marea artă, 
dimpreună cu esenţa ci, l-a părăsit pe om". Interogatia lui Heidegger 
trece dincolo: de estetică, in planul filosofiei artei şi, mai departe, în 
acela al metafizicii, sugerând, sub influență hegeliană, că arta cu 
adevărat valoroasă, prin ceea ce reprezintă ea în sine şi prin esența ei, S- 
a înstrăinat de от, în: actuala etapa istorică. Şi totuşi, filosoful 
recunoaşte сй. se. zămislesc noi opere de artă; că араг multe mişcări 
artistice, ceca ce înseamnă că şi în aceasta sferă a culturii creația 
şi, deci, viata continuă să se'afirme. După opinia lui Heidegger, 
însă, aceasta nu anulează următoarele interogatii, cu ecouri 
hegeliene: „mai este arta o modalitate esențială şi necesară, în 


2 Georg Wilhelm Friedrich Hegel, Prelegeri de estetică, vol: I, trad. de 
D. D. Roşca, București, Editura Academiei, 1966, p. 17. 

? Ibidem. 1 | 

+ “Martin. Heidegger, Originea operei de artă, trad. de Thomas 
Kleininger, Gabriel Liiceanu, Bucureşti, Humanitas, 1995, p. 107. 

care survine adevărul hotărâtor pentru existenţa noastră ce tine de 
istorie? Sau arta a încetat să mai îndeplinească această funcție? 
Dacă arta nu mai îndeplineşte această funcție atunci rămâne 
întrebarea de ce stau lucrurile astfel”S. Asemenea întrebări, spune 
Heidegger, revin mereu, dar ele „nu pot fi puse decât dacă în 
prealabil gândim esența artei”. Or, meditând asupra acestei teme, 
el sustine cá în opera de artă adevărul, care „este adevărul ființei”, 
se aşează şi apare, iar această apariție în operă este frumuseţea. 
Deci, frumosul „îşi are astfel locul în survenirea adevărului”. În 
opera de artă, adevărul fiinţei vine odată cu frumosul şi dau 
acesteia caracterul de operă. Ca urmare, Heidegger spune că 
„istoria esenței artei occidentale corespunde transformării esenței 
adevárului'?. De aceea, filosoful crede că arta occidentală poate fi 
înţeleasă nu numai ca expresie a frumuseții în sine sau a trăirii; ea 
trebuie privită şi ca expresie a adevărului ființei. Or, credem noi, 
că aşezată. în această perspectivă, arta contemporană este 
generatoare de satisfacţii spirituale, dar şi de multe semne de 
întrebare generate de o seamă de experimente şi creații, care cer 
dreptul la existență în vastul univers al operelor artistice. 

Situată la intersecția esteticii cu filosofia artei şi a valorii, cartea de 
față aduce în atenţie unele teme fundamentale, de la misterul artei, la 
experiența estetică, de la esența şi funcţiile artei, la valorile estetice şi sensul 
esteticului, încercând să propună răspunsuri sau numai să formuleze 
interogatii Se regăseşte aici rezultatul unor preocupări teoretice relativ 
îndelungate, cărora le-am dăruit o parte din energiile mele spirituale. — 

Unele teme şi concepte, ca cele ce vizează orizontul metafizic al 
valorii. şi particularitatile valorii estetice, autonomia esteticului şi 
eteronomia artei, fapt estetic şi fenomen artistic, gratuitatea simbolului 
estetic etc., le-am tratat în strânsă legătură cu gândirea lui Blaga, 
Vianu şi Ralea, care au înscris în estetica filosofică contribuţii 


româneşti semnificative ce îşi păstrează, în mare parte, actualitatea. 


REUS ©? eS ane 
5 Ibidem, p. 108. 
5 Ibidem. 
? Ibidem, p. 109. 
8 Ibidem. 

O lungă perioadă, estetica a străbătut un drum relativ comun, în 
devenirea sa teoretică. În veacul XX, ea cunoaşte о schimbare 
spectaculoasă, determinată de pluralismul abordărilor metodologice și o 
gamă tematică foarte largă. Pe acest fond, am socotit oportun să aducem în 
atenţia cititorului cazul esteticii americane, care a evoluat în condiții 
particulare, determinate de afirmarea civilizaţiei tehnologice. Păstrând 
legăturile solide cu tradiţia europeană, estetica din S.U.A. s-a remarcat, în 
veacul trecut, printr-o explozie de studii şi cărți, multe de referință, care au 
consolidat unele direcţii de cercetare şi au configurat altele noi. 

Ni se pare nimerit să menţionăm că în lucrarea de fata, deşi am 
făcut trimiteri fireşti la istoria esteticii şi a filosofiei artei, nu am 
recurs la metoda istorică de tratare a-temelor asumate. In abordarea 
acestora, ne-am păstrat la nivelul esteticii filosofice, fără a recurge la 
estetica aplicată ori la cercetarea fenomenelor şi curentelor artistice, 
care exced obiectivele ce ni le-am propus aici. 

Structurat tematic, volumul are o unitate interioară dată de 
inlántuirea logică a ideilor abordate. Câteva dintre studiile incluse aici 
au mai apărut în cartea Valoare şi cultură în orizontul modernităţii, 
editată în 1998 de Editura Cantes, din Iaşi. Reluându-le în noul 
context, le-am revizuit şi extins, încât au căpătat altă înfăţişare. Cele 
mai multe studii cuprinse aici apar acum întâia oară în volum. Iniţial, 
ele au fost comunicări ştiinţifice, care au fost aprofundate şi dezvoltate 
ulterior, anticipând structura tematică a acestei cărți. În forma 
comunicărilor, le-am prezentat la Conferinţa Naţională de Estetică, de 
la Bacău, manifestare pe care am onoarea să o coordonez, de 
aproximativ 14 ani, printr-o colaborare exemplară cu Centrul 
European de Cultură şi Arte „George Apostu”, la care ni s-au alăturat 
uneori şi cele două universități din frumosul oraş al lui Bacovia. 

Dacă cititorul care, întâmplător, va poposi asupra paginilor ce 
urmează, va afla în ele motive de meditaţie la misterul artei, la esența şi 
rostul ei infinit pentru viata finită a omului; la multele aspecte problematice 
care încearcă să o submineze; dacă va găsi aici un îndemn convingător de a 
se împărtăși din bucuria curată, pe care ne-o propune arta, ca o modalitate 
de a crea, sub semnul frumosului şi, în. acelaşi timp, drept o cale a 
desăvârșirii de sine, atunci autorul va fi satisfăcut că i-a adus în atenție 
câteva dintre frământările esteticii contemporane. 

Autorul 
Bucureşti, 
19 aprilie 2007 

I. MISTERUL ARTEI ŞI EXPERIENȚA ESTETICĂ 


1. Arta, modalitate de expresie a omului. Nici o 
controversă nu mai poate submina astăzi ideea că arta este unul 
dintre întinsele domenii de manifestare a umanului. Fiinţă 
gânditoare, omul transformă prin artă lumea exterioară şi cea 
interioară în obiect al conştiinţei sale spirituale, în care, aşa cum 
spune Hegel, îşi recunoaşte propriul eu! si îl priveşte in 
perspectiva eternității. Dacă stăruim asupra cuvântului artă, vom 
observa că este atât de general şi de abstract, încât nu-i 
corespunde nimic real. El îşi precizează conținutul şi dobândeşte 
concretete abia atunci când îl asociem cu opera — singura 
realitate în care îşi are temeiul. 

Într-adevăr, nu putem vorbi de artă în afara operelor, prin 
care ea devine inteligibilă şi capătă sens. Dar nu orice fel de 
opere pot fi subordonate artei, ci, bineînțeles, numai acelea în 
care se întrupează o idee estetică. Noţiunea de idee estetică o 
luăm aici în acceptiune kantiână, însemnând „о reprezentare a 
imaginaţiei care dă mult de gândit, fără ca totuşi să i se 
potrivească un gând determinat, adică un concept”. Cu alte 


! Georg Wilhelm Friedrich Hegel, Prelegeri de estetică, vol. 1, trad. rom. de D. 
D. Roşca, Bucureşti, Editura Academiei, 1966, p. 37. 
2 Immanuel Kant, Critica puterii de judecată, trad. rom. Vasile Dem. 
Zamfirescu şi Alexandru Surdu, Bucureşti, Editura Ştiinţifică şi Enciclopedică, 
1981, p. 208. 

» având o serie de atribute, determinatii ce o 
diferențiază în raport cu orice alt tip de operă si îi reliefează 
identitatea. Cercetări de filosofia artei si estetică converg în 
ideea că arta este cea mai determinată modalitate de expresie a 
omului. Având cele mai multe atribute determinative, ea este un 
produs spiritual, unitar şi multiplu, înzestrat cu valoare, realizată 
de un creator dintr-un material anume, constituind „un obiect 
calitativ nou, cu o imutabilă ori ginalitate si ilimitat simbolic”?. 


2. Săvârşită de un artist, opera este desăvârşită in 
forma $i structura ei. Am menționat, aşadar, un set de însuşiri 
ce dau operei calitatea de a fi ea însăşi. Aceste determinatii arată 
că opera de artă, ca orice lucru, este limitată şi, totodată, 
delimitată. Ca lucru finit, ea este închisă în propria-i identitate, 
de unde îi vine unitatea şi permanenta în timp, delimitându-se de 
oricare alt lucru. Dar în vreme ce un lucru obişnuit este închis 
într-o tăcere identică cu subzistenta sa şi egalitatea cu sine, opera 
de artă cuprinde un autentic univers de idei şi sentimente, prin 
care se deschide cu generozitate si se dăruieşte celui ce stáruie în 
preajma ei, procurându-i bucurie şi încântare a spiritului. 

Intrunind însuşirile amintite, între care străluceşte valoarea 
estetică, opera de artă transcende caracterul de lucru, întrucât, pe 
lângă ceea ce spune lucrul, ea ne spune şi altceva; mai profund 
RENI pei iata 

? Martin Heidegger, Originea operei de artă, trad. rom. Thomas 
Kleininger, Gabriel Liiceanu, Bucureşti, Editura Humanitas, 1995, p. 40. 


* Tudor. Vianu, Tezele unei filosofii a operei, în vol. „Postume”, 
Bucureşti, Editura pentru Literatură Universală, 1966, p. 174. 

şi mai acaparator. Їп ea coexistă, într-o unitate inalterabilă, un 
suport material şi un conţinut spiritual, devenind astfel un 
simbol. Într-adevăr, simbolul estetic are puterea de a menţine 
laolaltă o lume a materiei şi o alta a spiritului, iradiind 
semnificații şi sensuri ce atrag şi provoacă receptorul. 

Din cele spuse referitor la prezența sa obiectualá, putem 
afirma că opera de artă este o totalitate, un cosmos, în sensul grec 
al cuvântului, însemnând unitate interioară, armonie. Săvârşită de 
un artist, opera este desăvârşită în forma şi structura ei, cu care îşi 
întâmpină contemplatorul. Superficialitatea estetică şi adâncimea 
artistică (Vianu), planul din fata şi cel din spate (N. Hartmann) 
coexistă într-o temeinică, armonioasă şi indestructibilă legătură 
internă ce dau operei autonomie şi durabilitate. 


3. Aducând cu sine un adevăr propriu, opera rămâne 
învăluită în mister. Echilibrul miraculos ce tine laolaltă 
sensibilitatea formei şi semnificaţiile profunde sau, cum spune 
Hartmann, „plinătatea modelării proprie plásmuirii reale”, face 
posibilă, pentru cel ce intuieşte, apariția unui conținut spiritual, 
care nu se lasă niciodată dezvaluit pana la capăt. De aceea, opera 
de artă, aducând cu sine un adevăr ce-i este propriu, rămâne 
totuşi învăluită într-un mister ce îi augmentează prospetimea, 
actualitatea, dar si neistovita forță de atracţie exercitată asupra 
celui ce intră în dialog cu ea. Se cade să amintim că noțiunea de 
mister nu ţine de sfera teoreticului, întrucât ea nu spune că sunt 
obiecte ce nu pot fi cunoscute în vreun fel, datorită unor limitări 
noastre finite, ori de natură obiectivă ce vizează caracterul 
„iraţional” al lucrurilor, Noţiunea de mister are mai degrabă o 
semnificaţie practică, ce implică funcţia de creaţie, de realizare. 
În acest sens vorbim despre misterul operei, care, în planul 
universalitátii, este misterul artei. Afirmând că arta nu este o 
stare sufletească а artisului, ci este o anuntare a lucrurilor 

săvârşită de către artist, Heidegger sus 
şi îndeamnă să o privim ca atare. 

Spre deosebire de alte forme ale misterului, cum este cel al 
religiei, al ştiinţei etc., misterul artei trimite la ceea ce opera 
păstrează ascuns ori încă neînțeles în înțelesurile sale adânci, de 
unde iradiază în afară şi îi aureolează fiintarea. În universul ei, 
opera închide o taină, care se referă la un conținut numai sugerat 
de intuiție, fără să-i dea conturul unei imagini. În consecință, 
opera de artă se refuză cunoaşterii absolute, rămânând mereu 
liberă, deschisă şi ademenitoare în relaţiile ei cu publicul 
receptor. Tocmai misterul său intrinsec explică vibrația in om a 
sentimentului de bucurie si fascinația ce îl. cuprinde şi îl readuce 
mereu în fata operei autentice, simtind-o aproape, dar niciodată 
în posesia lui. Ni se pare că adevărul este intuit de Gabriel 
Marcel, când face distincţie între „problemă”, care constituie o 
incomprehensibilitate obiectivă, ce poate fi analizată şi 
rezolvată, şi „mister”, a cărui incomprehensibilitate este 
„înglobantă”, imposibil de definit. „Neexplicatul” tine de 
problemă, inexplicabilul tine de mister. Problema o determinăm, 
misterul îl presimtim®. Aşadar, misterul operei de artă il 
presimtim, îl trăim în experiența estetică, dar este nepătruns de 
cunoaşterea rațională. id 


tine cá arta este o enigma? 


4. Misterul este intrinsec artei autentice. Putem afirma, 
deci, cá misterul este intrinsec artei autentice. Dacá acceptám 
ideea cá opera este un produs spiritual finit, şi, în acelaşi timp, 0 
devenire susținută de procesul receptării, atunci credem că 
misterul operei de artă trebuie privit la două nivele: al 

„Creatorului si al receptorului sau contemplatorului. La primul 
nivel avem în vedere faptul că artistul obiectivează în operă 
жа ic USE a 

5 Op. cit., p. 107. 


5 Cf. Didier Julia, Dicfionar de filosofie, Bucureşti, Editura Univers 
Enciclopedic, 1996, p. 212. 

ideea estetică, cum spune Kant, aşezând într-o formă sensibilă 
un conţinut spiritual. În acest conţinut se regăsesc elementele 
receptării unei realităţi exterioare gi interioare, din care, in 
intimitatea adâncă a sufletului artistului, se constituie 
„materialul” tematic (N. Hartmann), ce va căpăta, gratie 
imaginaţiei active, expresie ireală (ideală) într-o formă reală, 
concretă. Atât de închisă, de ferecată este interioritatea 
sufletului, încât acest material nu poate ajunge complet la 
claritatea conştientă și exteriorizarea integrală în structura 
operei. De aceea, aşa cum afirmă Hegel, elocventa patosului 
creator „se mărgineşte să se facă presimtita numai prin indicații 
şi aluzii, cu ajutorul unor fenomene exterioare, consonante, fără 
a avea forța şi structura care s-o facă capabilă să desfăşoare 
natura deplină a conținutului”. Subiectivitatea creatoare aduce 
astfel in operă o realitate căreia îi spunem ireală, adică 
neintálnit la nivel empiric, dar aptă să angajeze intuiţia spre 
orizonturi adânci de semnificaţie ce transcend imaginea estetică 
şi se deschid către o lume a misterului. În acest context, teoriile 
estetice, саге văd în creație o actualizare a potentialitátii 
subiective sau o ,,realizare” a fanteziei, trebuie să recunoască, de 
fapt, caracterul miraculos al creatiei artistice şi al producerii noului. 


5. Prin „minunea” apariţiei, opera îşi protejează 
misterul. Al doilea nivel, menționat mai sus, la care putem lua 
în considerație misterul artei, este subiectul receptor şi, evident, 
experiența estetică. Prezenţa obiectului estetic în forma operei 
de artă nu este o ființare-în-sine, ci una pentru cineva, „pentru 
alții”. De aceea, opera există într-o relație nemijlocită cu un 
subiect receptor, „care aduce cu sine condiţiile înțelegerii”? 
creaţiei obiectivate. Izolată în ansamblul realității, opera 


7 G.W.F. Hegel, op. cit., p. 294. 
8 Nicolai Hartmann, Estetica, trad. de Constantin Floru, Bucureşti, 
Editura Univers, 1974, p. 98, 

fiinteazá ca un obiect fizic autonom, ce include în structura sa o 
„bogăție de conţinut”, o lume nemaivăzută, rămânând totuşi 
deschisă oricui este dispus să intre în dialog cu ea. Fireşte, nu 
vom stărui acum asupra problematicii complexe a raporturilor 
dintre artă şi receptarea acesteia; ne vom rezuma doar la câteva 
aspecte legate strict de tema abordată în intervenția de față. 

Este adevărat că opera de artă vine la capătul unei activități 
de creație şi se înfăţişează ca un produs spiritual finit. Dar ea nu 
încremeneşte în această condiție statică ce ar echivala cu o 
perpetuă odihnă. Viaţa ei abia de aici începe, ca o aventură, 
participând la timpul istoric şi la cel supraistoric, năzuind spre 
ieşirea din temporalitate şi intrarea în eternitate. Opera este, 
astfel, o activitate, un proces, o devenire, păstrându-şi identitatea 
cu sine prin iradiere în afară a sensurilor şi semnificatiilor sale. 
Acest proces este întreținut de receptarea operei, pentru că ea 
însăşi, fiind interpretare a unei realități, este, la rândul ei, obiect 
al interpretării de către cei ce intră în dialog cu ea. Sensibilitatea 
receptorului · conlucrează cu inteligența si fac aprecieri, 
subordonări, interpretări pe baza experienței. estetice, conturând 
în jurul obiectului estetic un halou conotativ. 

Teoriile ` estetice, începând cu Max Dessoir, recunosc 
adevărul că receptarea artistică este un proces cu desfăşurare în 
timp. Referitor. la. această temă, ni se pare că două distincții se 
impun cu necesitate. Prima are în vedere ceea ce Paul Souriau 
numea „extazul admirativ", un fel de hipnoză pe care o trăieşte 
receptorul sub impulsul primei impresii produsă de întâlnirea cu 
opera de artă. Este un moment al receptării, în care sufletul 
contemplatorului se dăruieşte aparentei sensibile a operei, care îl 
fascinează prin însuşirile ei de formă şi culoare. Avem de-a face, 
într-un asemenea caz, cu о „abandonare naivă a spiritului în 
puterea aparenței””, cum spunea Vianu. Dar această formă de 


ts ? Tudor Vianu, Estetica, Bucureşti, Editura pentru Literatură, 1968, р. 

receptare, atunci când nu pătrunde în adânc, înseamnă o 
rămânere la suprafața lucrurilor, suportând pasiv impresia pe 
care obiectul estetic o face asupra simțurilor noastre. Se poate 
spune că, prin ambiguitatea sa, opera de artă îşi exercită un fel 
de ,,viclenie”; ea te atrage si te cucereşte, dar te tine în acelaşi 
timp la distanță. Cu alte cuvinte, opera te fascinează prin 
frumusețe pentru a se ascunde mai bine în spatele acesteia. 
Aşadar, prin minunea ,,aparitiei”, ea îşi protejează misterul. 


6. Opera ne atrage şi ne cucereşte, dar ne ţine la 
distanță. A doua distincție pomenită mai sus se referă la un alt 
moment al receptării, corelativ cu primul, care constă în 
pătrunderea în structurile, interioare ale operei, acolo unde 
sălăşluieşte o lume de idei şi sentimente ce provoacă spiritul 
nostru, invitându-l să le înțeleagă şi să trăiască plăcerea estetică. 
Oricât de versatá ar fi experiența -noastră estetică, lumea 
interioară a operei nu ni se dezvăluie în mod absolut; ea ascunde 
ceva la care intuiţia nu ajunge, făcând posibilă un fel de 
„cunoaştere cu rest”. Astfel, opera se păstrează într-o închidere 
esenţială, ținându-l oarecum pe receptor la distanță. Tocmai 
această imposibilitate si distanța pe care o. generează între 
obiectul real şi subiect învăluie opera de artă în mister. Este un 
ascuns prin care opera exercită o permanentă seducţie asupra 
spiritului nostru, rămânând totuşi într-o fascinantă alteritate, 
încât niciodată nu poate fi luată în posesie. 

Din cele spuse până aici rezultă că apropierea şi distanța 
față de operă sunt elementele unui joc liber, în care este prins 
subiectul experienței estetice, dornic să trăiască liniştit bucuria 
curată. Indiferent cât de intensă ar fi fascinația care îl apropie de 
operă, el nu se poate identifica cu aceasta, având mereu 
sentimentul că ceva fi este inaccesibil şi-l tine la distanță. Pentru 
că, în afara contemplării, frumosul, ca valoare estetică 

fundamentală, nu îngăduie nici un fel de apropiere. Este un 
adevăr ce a făcut loc afirmației că distanţa se află înscrisă în 
condiția de a fi a artei. Dacă opera declanşează experienţa 
estetică, tot ea impune o anumită distanță pentru anularea 
interesului practic față de sine şi posibilitatea de a fi văzută cu 
adevărat, fiind în prealabil deschisă vederii. „A putea «vedea» 
frumosul — spune Nicolai Hartmann — este mult: fără cel care îl 
vede, el nu este ceva frumos; şi anume, el trebuie să fie văzut în 


mod specific”. 


7. Experienţa estetică şi disonanta în artă. Cu închisul si 
deschisul ei, la confluența cărora înfloreşte misterul, opera de 
artă se propune experienţei estetice, la capătul căreia receptorii, 
în funcție de personalitatea fiecăruia, vor descoperi obiectul 
estetic ce poate fi concretizat în felurite structuri. Şi întrucât 
valoarea estetică este dătătoare de sens pentru viața omenească, 
cei ce o receptează, vrajiti de frumuseţea ei, sunt în acelaşi timp 
co-participanti la creație, opera de artă fiind astfel, prin 
interpretare, о permanentă devenire, susținută de aspirația 
noastră către plenitudine. 

Dezvoltările teoretice. de mai sus ne aduc în atenție 
următoarea, întrebare: cum se comportă experiența estetică in 
raport cu tendințele contemporane de proliferarea a disonantei 
care integrează urâtul în artă? Răspunsul nu este atât de simplu 
încât să poată fi dat satisfăcător în spaţiul restrâns al temei de 
fata. Totuşi vom încerca să-l formulăm cel putin partial. 

Ni se pare oportun să reamintim aici opinia unui artist ca 
Paul Klee, care, la finele experienței sale de la „Bauhaus”, scria: 
„vedem astăzi, în jurul nostru, tot felul de forme exacte; ochiul 
înghite — nolens, volens — pătrate, triunghiuri, careuri şi tot felul 


1° Nicolai Hartmann, op. cit., p. 452. 

de forme prelucrate, ca sârme pe bare, triunghiuri pe bare, 
cercuri la manete, cilindri, sfere, cupole, cuburi mai mult sau 
mai putin ridicate şi într-o colaborare multilaterală. Ochiul 
înghite toate aceste lucruri şi le duce undeva într-un stomac, care 
le suportă mai mult sau mai puţin”! . Această simbolistică a 
formelor geometrizate poate semnifica triumful raţiunii asupra 
materiei, dar, în acelaşi timp, poate anihila o gamă întreagă de 
sentimente generate de bogăția existenței şi miracolul vieții. 
Klee era convins că „miracolul vieţii” scapă înțelegerii raționale 
şi nu ni-l putem apropia prin constrângere. De aceea, el era de 
părere că orice analiză, inclusiv cea întreprinsă de artist, trebuie 
să se oprească intimidată în fata zonei misterului!?, care nu se 
lasă uşor pătrunsă de lumina intelectului. 

. Observatia modernistului Klee se pare că nu este 
congruentá cu propensiunile uneori excesiv abstractizante 
manifeste în artele contemporane, indrumate preponderent nu de 
repetarea realitatilor percepției preexistente, ci de producerea 
unor realități formale noi şi aducerea lor în prezenţă. Apelând la 


idealizării ori „înnobilării” ideatice a lucrurilor, pentru a modela, 
în forma operei, 0 realitate interioară. În diversitatea lumii 
exterioare, el introduce ceva „nou” faţă de conținuturile 
perceptiilor sale. Aceasta înseamnă că „lumea formelor instituite 
astfel nu se acoperă cu ceea ce el a văzut sau perceput. De aceea, 
între intenția lui inițială şi configurarea ei în operă apare o 
adevărată prăpastie de netrecut”. În atare situație, „tendința 
slăbirii relaţiei de asemănare — la a cărei menţinere trebuie să 
persevereze estetica artei imitării — primeşte o justificare, care, 


! Apud Werner Hofmann, Fundamentele artei moderne, vol. 2, 
Bucureşti, Editura Meridiane, 1977, p. 194. 
1! Cf. Ibidem. 


Scanned with CamScanner 


18 


„6 Marin Aiftincă 
Marin Aiftincá 


afară de aceasta, îi dă voie să 
pozitiv, ceea ce este o promisiune pentru câştigul unor 
nenumărate posibilităţi”!?, Drept urmare, opera de artă este 


secolul XX, cu prelungiri în prezent, aduce cu sine imagini 
reprezentate, care, odată cu frumusețea lor, închid în sine o 
pluralitate de sensuri. 

Aşa după cum am afirmat mai înainte, opera de artă este 
aceea care declanşează si întreţine experiența estetică, la finele 
căreia se constituie obiectul estetic purtător de valoare. Ceea ce 
numim receptarea artei intră in actu prin mijlocirea experienței 
sau trăirii estetice, care este un proces în structura căruia se 
regăsesc. o serie de momente succesive, cum sunt actele 
cognitive şi сеје de structurare creatoare, reflexive şi 
emotionale. Cine citeşte un roman sau o poezie, cine 
contemplă un tablou ori ascultă o simfonie, cine priveşte un 
spectacol de. teatru sau de balet îşi simte sufletul pătruns de 
sentimente şi mintea răscolită de gânduri. Aceste stări sunt 
generate tocmai de natura duală a operei, în care coexistă 
armonios si indestructibil „superficialitatea estetică cu 
adâncimea artistică”!5. Ca urmare, emoţiile estetice trăite de 
contemplator în momentul kairotic, potrivit expresiei lui 
Moutsopoulos!$, al întâlnirii fericite cu opera de artă se intretes 
cu o întreagă serie de stări şi acte intelectuale determinate de 


? Ibidem, p. 271. 
" Cf, Estetica, Bucuresti, Editura Academiei, 1983, pp. 245-247. 


'5 Tudor Vianu, Postume, Bucureşti, Editura pentru Literatură Universală, 
1966, p. 160. 


'6 Vezi E, Moutsopoulos, Kairos, Miza şi pariul, trad. Diana Domnica 
Dănişor, Bucureşti, Editura Omnia, 2002, pp, 231-234. 

conținutul acesteia şi care fac parte din categoria acelor 
elemente ale vieții spirituale numite de Vianu extraestetice. Arta 
pune în mişcare toate aceste energii sufleteşti, influențând, în 
proporții diferite, trăirile subiectivităţii receptoare. De aceea, ele 
sunt solicitate la interpretarea si valorizarea operei. Întotdeauna, 
însă, receptarea estetică pretinde o atitudine adecvată, care 
înseamnă gândirea obiectului artistic în orizontul valorii estetice, 
de la care pleacă apoi, fiindu-i subordonate, orice alte acte şi 
stări ale spiritului. Eliberat de orice interese practice, 
intelectuale şi metafizice, sufletul nostru, călăuzit de intuiţia 
estetică, se deschide liniştit frumuseţii nepretuite si adâncimilor 
de conținut prin care -opera ni: se: dăruieşte cu generozitate, 
pentru a o primi şi a resimti vraja. bogăției şi profunzimii 
sentimentelor, a ‘sensurilor adumbrite pe care ni le propune. 
Tentativa receptorului de a dezvălui adevărul despre viata 
sensibilă şi sensurile cuprinse în opera autentică este stimulată 
şi, în acelaşi timp, limitată de misterul acesteia. Este vorba de 
misterul care învăluie armonia internă a legăturii indestructibile 
dintre apariția sensibilă şi conţinutul spiritual, dar şi „de cel 


dincolo de i imaginea exterioară, în structurile operei. 


8. Prevalenta sentimentelor estetice. În perceperea 
obiectului artistic, prevalente sunt sentimentele estetice. Dacă 
uneori se întâmplă altfel, atunci ori contemplatorul este sub 
puterea unei atitudini inadecvate sau extraestetice, ori obiectul în 
cauză este lipsit de intuitivitate, stăruind într-un abstract 
neexpresiv, Ultima situaţie trădează voința autorului de a 
distruge obiectul ce îi opune rezistenţă, pentru a demonstra forța 
sa nestăvilită de a crea o altă lume, Se ştie că deformarea şi 
simplificarea realităţii obiectuale, care poate merge până la 
anularea acesteia și configurarea unor forme noi, ce ridică la 
nivelul reflectiei o activitate de creare liberă a unei alte realităţi 

produse de conştiinţă, sunt procedee proprii artei abstracte, 
dornică să afle si să exprime esentele. Succesele notorii ale lui 
Braque, Picasso, Boccioni, Kandinsky, Duchamp şi ale altora, 
oprindu-ne doar la artele plastice, sunt demonstrate prin opere 
aflate acum la mare pret. Acestea explică, dar nu legitimează în 
sfera esteticului, gesturile de cultivare a disonantei, prin care 
urâtul este integrat in artă, predilectia pentru vulgaritate in 
reprezentațiile scenice, zgomote  asurzitoare în muzica 
simfonică, linii şi pete de culoare aberante în creația plastică etc. 
Suntem tentaţi să credem că asemenea creaţii sunt indiferente 
fata de valorile estetice şi susțin proliferarea urâtului, a ceea ce 
este mai disperant şi injositor în om. S-ar putea argumenta, în 
sensul lui-Nietzsche, că opere de acest fel depun mărturie pentru 
energia tumultuoasă a artistului, devenit stăpân peste urâtul şi 
terifiantul din viața cotidiană. Atunci ne întrebăm iarăşi: în ce 
consistă funcţia artei? Oricum, produsele artistice de tipul 
amintit ne comunică ceva despre voința ce îşi subordonează 
puterea. distructivă, dominatoare, despre violență, cruzime, ură. 
Ele atrag atenţia cá-trecem printr-o epocă istorică îngrijorătoare 
pentru destinul omului. Pe de altă parte, mai putem crede că 
Experiența estetică actuală nu este pregătită să recepteze 
produsele artistice de genul celor menţionate, care se extind şi se 
diferențează mereu, cu efecte  deconstructive asupra 
contemplatiei estetice. 

II. DIMENSIUNEA AXIOLOGICA A ESTETICULUI 


O discutie despre sensul esteticului nu este una nici dintre 
cele mai obişnuite, nici dintre cele mai simple. Si aceasta pentru 
cà înseşi alăturarea celor două concepte o întâlnim foarte rar, cu 
toate că deschide mari adâncimi ideatice şi multiple direcţii de 
tratare dintre care spiritualitatea esteticului este numai una. 


1. O perspectivă conceptuală. Mai întâi câteva chestiuni 
lămuritoare asupra sensului. Fapt cunoscut îndeobşte, sensul 
constituie obiectul unui evantai larg de abordări — lexical, 
gramatical, formal, pragmatic, logic, metafizic etc. — fiecare 
încercând să-l definească şi să-i surprindă funcţionalitatea într-un 
anume context teoretic. Întrucât: depăşeşte tema de faţă, nu 
intrăm in acest hatis teoretic, altminteri foarte interesant: ne 
limităm doar la aspectul filosofic al conceptului, ferindu-ne şi în 
acest caz de stufoasele dezbateri pe care le generează, implicând 
semnificațiile ontologice, gnoseologice si axiologice. 

Potrivit observaţiei lui Greimas, ,,taina” sensului ne avertizează 
că înțelesul acestui concept nu se rezumă doar la ceea ce vor să ne 
spună cuvintele. El înseamnă, în acelaşi timp, şi o direcţie, o 
intentionalitate şi o' finalitate!. Sensul abstrage în sine un act 


! ef, Algirdas Julien Greimas, Despre sens, Eseuri semiotice, trad. de 
Maria Carpov, București, Editura Univers, 1975, p. 30; Alexandru Boboc, Limbaj 
şi ontologie, Bucureşti, Editura Didactică şi Pedagogică, 1997, pp. 60-61. 

intentional şi este întotdeauna orientat spre ceva. Cunoaşterea 
statutului şi naturii sensului ca sens pune probleme foarte dificile, în 
schimb se cunosc mai multe despre ajungerea sa la prezență. În 
perspectivă semiotică, se poate spune că sensul se obiectivează, intră 
în prezenţă prin semn şi trimite la semnificaţie în diferite moduri. 
Decurge de aici că sensul şi semnificația, adeseori interschimbabile 
sau confundabile, nu se suprapun; nu sunt totuna. Sensul trimite la 
gândire şi se conexează cu idei, pe când semnificația implică 
expresia şi vizează cuvintele. Altfel spus, sensul poate fi considerat o 
modalitate de a delimita semnificația obiectivată într-o formă de 
expresie. Apare aici o distincție ce îndeplineşte un rol decisiv, nu atât 
în plan semantic, cAt mai ales dincolo de acesta, in plan -axiologic si 
ontologic?. În analizele sale, Rickert pune în relief caracterul valoric 
al sensului. În opinia lui, sensul se referă 1а judecata teoretică şi este 
o valoare (nu valoarea. însăşi) ce structurează teoreticul, făcând 
posibilă ridicarea din sfera lui „а fi teoretic”, în aceea a ființei. 

La rândul său, Husserl, aşezându-l în orizont ontologic, priveşte 
sensul ca un factor mediator în contextul interacțiunii semanticului şi 
ideaticului, aflate în dependenţă de semnificare. Fie valoric sau ideatic, 
sensul implică formele universalitatii, care găsesc un spaţiu prielnic de 
afirmare în câmpul esteticului. Alte detalii şi nuanţe referitoare la 
această temă le vom aborda mai jos, în capitolul Imagine şi sens. 


2. Frumosul naturii şi frumosul artei. Tema la care ne-am 
angajat obligă la unele precizări şi în ceea ce priveşte conceptul 
de estetic. Este aproape unanim acceptat că domeniul de 
manifestare al esteticului îl constituie frumosul. Dacă păşim însă 
mai departe, cum e normal, spre adâncurile conceptului in 


2 Vezi H. Rickert, Der Gengenstand der Erkenntnis. Einführung in die 
Transzendental philosophie, 4 und 5, Aufl,, Tübingen, J. C. B. Mohr, 1921; 
E. Husserl, Logische Untersuchungen, Zweiter Batind, „Untersuchungen zur 
Phánomenologie und Theorie der Erkenntnis", l, Teil, 5. Aufl., Tübingen, M. 
Niemeyer, 1968. 

discuţie, intrăm pe un terem minat de vechi şi îndelungi 
polemici. Esteticul îmbrăţişează frumosul în general sau numai 
unele din sferele sale de apariție? Nutrite de ideologii şi 
metafizici diverse, răspunsurile date acestei interogatii nu şi-au 
restrâns, ci dimpotrivă, şi-au lărgit aria de cuprindere, pe măsura 
dezvoltării cercetărilor, atingând multiplicitatea si diversitatea 
direcțiilor ce caracterizează estetica de azi. Nu vom face hic et 
nunc o inventariere critică ori clasificări ale doctrinelor ce au ca 
obiect frumosul. Nu este nici posibil şi nici nu intră în sfera 
preocupărilor din lucrarea de față. Vom menţiona totuşi două 
direcții de interpretare, pentru a-contură opţiunea ce ne animă în 
legătură cu subiectul ales. 

De-a lungul evoluţiei esteticii, gânditori dintre cei mai 
remarcabili ai domeniului àu pledat - pentru restrângerea 
esteticului la frumosul artistic, lăsând complet deoparte 
frumosul natural. Theodor Adorno reuşeşte să fixeze începutul 
temporal ce marchează această orientare, afirmând că frumosul 
natural „a dispărut din estetică odată cu dominaţia crescândă a 
conceptului de libertate şi de demnitate umană, introdus de Kant 
şi transplantat cu consecvență în estetică abia de Schiller şi 
Hegel, concept după care nimic pe lume nu merită respect, în 
afară de ceea ce subiectul autonom îşi datorează lui însuşi”. 

Argumentele folosite susțin că numai frumosul artistic 
alcătuieşte obiectul esteticii, întrucât aceasta izvorăşte din spirit 
şi este modelat în formele artei. După cum spiritul şi realizările 
lui întrec natura si fenomenele sale, la fel şi frumosul artistic 
este superior celui natural, Fiinţa cugetătoare îşi exteriorizează, 
cu nestăvilită libertate, trăirile şi ideile în frumosul artistic 
întruchipat în opera de artă. Astfel, ea își oferă sieşi, dar şi 
altora, o imagine a ceea ce este ea, a propriului eu; ,,... opera de 


3 Teoria estetică, Pitesti, Editura Paralela 45, 2005, p. 91. 

artă e oglinda creatorului”! — spune un ilustru estetician. Spre 
deosebire de frumosul natural, care există în sine, un dat fără 
libertate şi conştiinţă de sine, frumosul artistic este o creație, o 
intentionalitate, care înseamnă, în final, „un popas de frumuseţe 
într-o lume urâtă si indiferentă”. Mai nuantat față de alte 
poziţii, Hegel, care îşi centrează doctrina pe frumosul artei, 
afirmă că frumosul natural, imperfect şi incomplet, este „prima 
frumuseţe”; si totuşi acesta este un simplu reflex al frumosului 
artistic — singurul veritabil întrucât este generat de spirit. 

Fireşte, este incontestabil că în artă se regăseşte o serie de 
componente valorice proprii, neîntâlnite în vreun alt tip de 
frumos; că talentul artistului, care dă sens operei, este factorul 
generator al calității artei, asigurându-i unicitatea. Credem totuşi 
că acestea nu indreptátesc neglijarea. зап deprecierea altor 
modalități de apariţie ale frumosului, refuzându-le esteticului. 

O altă direcţie de evoluție au format-o acei teoreticieni, 
care au reunit în sfera esteticului, deopotrivă, frumosul natural şi 
cel artistic, pretuind mai mult pe cel din urmă, in care vad 
replica „mai desăvârşită şi mai pură” a celui dintâi. Viziunea lui 
Hegel referitoare la conceptul de frumos, menționată mai sus, a 
rămas neatacabilă şi, în consecinţă, neatacata, în noile condiţii. I 
s-a reproşat filosofului că „i-a lipsit, se vede, organul pentru a 
observa că experiența autentică a artei nu este posibilă fără 
aceea a respectivei dimensiuni (a naturii — n.n.), oricât de dificilă 
de sesizat, şi al cărei nume, Frumosul natural, a ieşit din vogă” . 
Și totuși, experiența estetică aflată sub înrâurirea frumosului 
naturii a pătruns „în profunzimile modernităţii”, cum observă 


^ Tudor Vianu, Estetica, Bucureşti, Editura pentru Literatură, 1968, p. 17. 

5 Ibidem, p. 11, 

5 Georg Wilhelm Friedrich Hegel, Prelegeri de estetică, vol. I, 
Bucuresti, Editura Academiei, 1966, pp. 8-9, 123. 

7 Theodor W. Adorno, ор, cit., p. 93. 

Adorno. El spune că: „la Proust, a cărui Recherche este operă de 
artă şi metafizică a artei, experiența unui tufiş de păducel se 
înscrie printre fenomenele originare ale comportamentului 
estetic”. În continuarea ideii, acelaşi autor afirmă că: „Operele 
de artă autentice, care cultivă idea concilierii cu natura, 
constituindu-se perfect într-o a doua natură, au resimțit mereu 
necesitatea, parcă pentru a-și trage răsuflarea, de a ieşi din ele 
însele. Pentru că identitatea n-a fost ultimul lor cuvânt, au căutat 
mereu consolarea la natura dintâi (...) Lungi intervale de timp, 
sentimentul Frumosului natural a ajuns să se intensifice odată cu 
suferința subiectului repliat asupra lui însuşi vizavi de o lume 
organizată şi reglată; el poartă amprenta lui mal du siécle”®. 
Pentru un estetician са Utitz, întreaga natură ne apare frumoasă, 
întrucât o insufletim cu sentimentele noastre mai profunde. 
Alături de plăsmuirile artistice, ea ne incită emoțiile şi gândurile, 
oferindu-se valorizării. „Natura. şi arta stau în fata aprecierii 
noastre са două date în întregime felurite”. Fiecare ne oferă 
frumosul spre contemplare, dar să nu uităm distinctiile cuvenite. 


3. Transcenderea unilateralitatilor. Dezvoltárile teoretice pe 
această temă sunt deosebit de complexe şi controversate. Nu stăruim 
asupra lor; mai important ni se pare, pentru contextul de faţă, este să 
vedem care ar fi soluția adecvată la problema în cauză. În celebra 
lucrare, Estetica, Nicolai Hartmann avansează un punct de vedere 
demn de toată atenţia. El consideră, pe bună dreptate, că ar trebui să 
pomim mai întâi de la frumosul în genere, fără a ţine seama de unde 
vine si cum apare, Pe baza acestui principiu, „alături de opera de artă 
trebuie să-și găsească locul său egal îndreptățit frumosul naturii şi 


* Ibidem, 
? E, Utitz, Grundlegung der Allgemeinen Kunstwissenschaft, 1914, p. 
167. Apud Tudor Vianu, op. cit., p. 380, 

plan spiritual depăşeşte utilitarismul, care tine doar de substanța 
empiricului. Nefolositoare sub aspect pragmatic, valoarea 
estetică procură plăcere şi conferă strălucire vieţii, ceea ce este 
cu totul deosebit. Fireşte, aceasta nu vrea să însemne că esența 
artei se reduce la senzația de plăcere, cum s-a afirmat excesiv 
uneori. Frumosul, adică valoarea estetică fundamentală, nu se 
limitează să fie doar obiect al plăcerii şi, de aceea, nu produce 
numai plăcere. El induce în spiritul nostru un adevăr mai 
profund izvorât din viata, care nu este totuna cu adevărul ştiinţei 
sau al cunoaşterii. Este adevărul specific artei, iar arta înseamnă 
„punerea — în — operă — a — adevărului”, cum susține Heidegger. 
După definiția formulată de acelaşi gânditor, adevărul constă în 
„starea de neascundere a fiintárii ca ființare. Adevărul este 
adevărul fiintei"?. Frumuseţea nu este lipită, ataşată acestui adevăr. 
artă ea se însoţeşte cu adevărul într-o adâncă intimitate şi vin 
spre noi dimpreună. Frumuseţea apare în operă odată cu adevărul 
ființării ființei şi ne luminează sufletul năpădit de aluviunile vieții. 
Faptul că în prezenţa operei trăim experiența unui adevăr la care nu 
putem ajunge pe altă cale, pune în relief semnificația filosofică a 
artei, care înfruntă orice încercare de a o limita. Tocmai prin 
aceasta valoarea estetică are puterea de a da un sens întregii vieți. 
Şi tot ceea ce este dătător de sens transcende utilitarul. „Frumosul 
nu este util nici vieții organismului, nici vieții spiritului, dar cea din 
urmă îşi găseşte, fără îndoială, într-însul o culme care luminează cu 
razele sale toată întinderea еї”'*. 
Aşadar, frumosul poate iradia în orizontul spiritului efecte 


dintre cele mai profunde, dincolo de folositor, întrucât vizează 
sensul. Dar această „inutilitate? a valorii estetice concordă cu 
desprinderea plăsmuirii artistice din complexul fenomenelor 
care, împreună, alcătuiesc sfera experienței practice, şi ridicarea 


P? Martin Heidegger, Originea operei de artă, trad. rom., Bucureşti, 
Editura Humanitas, 1995, p. 108. 
14 Nicolai Hartmann, op. cit., p. 384. 

ei deasupra vieții ce o înconjoară, subliniindu-i plenitudinea şi 
puterea de sugestie. Atribuirea de sens prin valoarea estetică 
reface legătura mai adâncă cu viata, atât în actul creației, cât şi 
în acela al contemplării şi înțelegerii frumosului. Cele mai înalte 
şi mai detaşate de real efecte ale frumosului îşi au sursa în cea 
mai puternică şi mai dinamică viata a spiritului. А 

În existența cotidiană a omului, învăluită în aburii 
obisnuitului tern, al imperfectiunii şi compromisului, valorile 
estetice, când apar, iradiază miraculos până în adâncurile 
sufletului, de unde risipesc întunericul tristetii si al suferințelor. 
Ele nu suprimă nimic din ce poate fi suprimat, dar produc o 
reaşezare interioară, dăruind ceva imponderabil, ceva care nu 
poate fi compensat. Se pare că în acelaşi sens gândea şi Liviu 
Rusu, afirmând: ,..frumosul pune în vibraţie adâncimile 
esenţiale ale eului, unde contrastele eului empiric sunt 
mulcomite şi nu se mai resimte decât unitatea sensurilor 
adânci”!5. Înzestrate cu asemenea. puteri, valorile estetice fac 
posibilă restaurarea unității noastre lăuntrice şi cunoaşterea sau 
intuiţia unui conținut semnificativ. Energia cu care frumosul, 
sublimul, gratiosul etc. se exercită în profunzimile sufletului 
confirmă şi legitimează viata, având dimensiunea unei intuitii 
cosmice. Tocmai prin aceste semnificaţii, orice trăire a 
frumuseţii este dătătoare de sens pentru ființa umană. Căci nu 
există frumuseţe în sine, ci numai frumuseţe „pentru cineva”. 

Spre deosebire de alte tipuri de valori, care sunt 
constrângătoare instituind obligații, aşa cum sunt, de pildă, cele 
morale, valorile estetice se comportă, şi din acest punct de vedere, 
cu totul aparte. Ele au însuşirea unică de a se dărui necontenit, fără 
a pretinde ceva în schimb. Contemplatorul este îndemnat numai să- 
şi deschidă larg sufletul, cu calm şi reculegere, spre a le primi şi 
înțelege, iar intelegándu-le să se deprindá a trăi bucuria curată. 


'5 Liviu Rusu, Logica frumosului, Bucureşti, Editura pentru Literatură 
Universală, 1968, p. 59. f 

Sensul esteticului ni se dezvăluie astfel în toată 
plenitudinea. El. atrage către sine, cu puteri. sporite, spiritele 
însetate de frumos. Dincolo de orice aparente, esteticul 
alcătuieşte o exigentá resimțită astăzi poate mai mult ca 
niciodată. În accepțiunea de organicitate, plenitudine, acord al 
omului cu lucrurile, esteticul reprezintă o preocupare ce 
depăşeşte arta; el a căpătat consistenţa unui ideal umanist. 

t ПІ. VALOAREA 
IN ORIZONTUL METAFIZICII 


1. Lucian Blaga, despre metafizicá si lumea valorilor. 
Având toate atributele unui sistem închegat, creaţia filosofică a 
lui Blaga, tintind să demonstreze ‘singularitatea omului în 
Univers, nu putea să lase deoparte tocmai ceea ce reprezintă. o 
paradigmă a umanului, am numit prin aceasta valoarea. În plus, 
filosoful îşi. elabora. scrierile într-o vreme în care axiologia se 
afirma ca-un domeniu dintre cele mai. dinamice ale cercetării 
filosofice, iar la noi, în ţară, Petre Andrei şi Tudor Vianu dăduse 
la iveală primele cărți, de referință consacrate filosofiei valorii. 
Aşadar, un teritoriu încă nou, pe care Blaga l-a integrat în 
orizontul metafizicii sale. De altfel, filosoful însuşi mărturiseşte 
că: „O concepție metafizică despre misterul cosmic, despre 
existență, despre lume şi viata, îşi merită cu adevărat numele, 
numai când poate să legitimeze într-un fel şi lumea valorilor”!. 

Indiscutabil, gândirea axiologică a lui Blaga se circumscrie 
perfect sistemului său filosofic, ridicat ca o monumentală 
construcție, în stilul templelor egiptene, spre a-şi afirma credinţa 


' Lucian Blaga, Metafizica valorilor, în „Opere filosofice”, 10, 
Bucureşti, Editura Minerva, 1987, p. 625, 

în destinul și poziţia unică a omului în lume. Poziţia privilegiată 
a omului în Univers este, în viziunea lui Blaga, rezultatul unei 
„inexplicabile mutații a structurilor biologice şi a unei mutații 
ontologice”, prin care omul, spre deosebire de regnul animal, a 
depăşit existența întru facticitatea imediatului si pentru 
securitate, fiintánd într-un alt orizont — cel al misterului şi pentru 
revelare. Trăind într-un atare orizont, omul este creatorul tuturor 
valorilor, prin care igi manifestă destinul său specific. Aşadar, in 
opoziţie cu alte direcţii de gândire, care căutau izvorul valorilor 
dincolo sau dincoace de om, Blaga susține limpede, şi adevărul 
este de partea lui, că ființa umană este centrul de geneză al 
valorilor şi astfel, el are posibilitatea nu doar de a „produce”, ci 

şi de a „crea” o civilizaţie, variabilă sub raport stilistic şi istoric?. 


2. Geneza şi natura valorii. Orice filosofie a valorii are a 
se confrunta cu o interogatie fundamentală, si, anume: care este 
natura valorii? În. funcție de: răspunsul dat depinde întreaga 
construcție viitoare. Există o tradiție instituită de gândirea lui 
Platon, a cărui : intuiție: genială luminează ideile ca valori, 
imaginate drept esențe ale realității şi care pot fi surprinse doar 
în chip spiritual, ele alcătuind un domeniu specific, în afara 
lucrurilor. În prelungirea acestei orientări, s-a formulat o teorie 
metafizică, la originea căreia se află germanul Hermann Lotze, 
care, despártind valoarea de realitate, vorbeşte de un „imperiu al 
valorilor” (Reich der. Werte). Teoria lui stă la temelia 
„absolutismului” şi obiectivismului axiologic modern. 

O altă orientare, opusă celeia de care am vorbit, o alcătuiesc 
teoreticienii subiectivismului axiologic (între care Meinong, 
Ehrenfels), care, adâncind aspectele psihologice, consideră că 


2 Cf. Idem, Singularitatea omului, în vol „Trilogia culturii”, Bucureşti, 
Editura pentru Literatură Universală, 1949, pp. 289-296. 

valorile sunt expresii pure ale stărilor subiective ale omului, 
separându-le si ei de realitate’. 

Acestea sunt două tendinţe principale care s-au impus în 
filosofia valorii, Blaga observă distanța enormă ce le separa, 
numeroasele interpretări şi nuanţe ce s-au interpus între ele, dar 
fără a găsi soluția optimă. Căci teoriile cristalizate aici nu 
depăşesc aparențele, susține Blaga, pentru că ele radicalizează 
doar unele aspecte, fără justificarea necesară”. De aceea, el îşi 
propune să înlăture conflicul dintre poziţiile teoretice amintite, 
formulánd un punct de vedere, care este tot de esență metafizică, 
dar de o indiscutabilă originalitate, ceea ce îl aşează între autorii 
de prestigiu din domeniul filosofiei valorii. 

Care. este punctul de vedere formulat de. Blaga? Trebuie 
remarcat că, în primul rând, concepția generală metafizică a filosofului 
cuprinde o serie de elemente referitoare la finalitatile ontologice- 
metafizice, care se intersectează în nodul cosmic numit ,,om”, având o 
putere explicativă în raport cu valorile. Dar nu cu toate; numai cu 
valorile spirituale, de care se-ocupă cu predilecție Blaga. Astfel, 
gânditorul croieste’ făgaşul ‘dezvoltarilor teoretice, pomind de la 
constatarea potrivit căreia „conștiința noastră se afirmă într-un climat 
de valori”; Această: asertiune trimite: la o temă fundamentală pentru 
axiologie, şi anume, natura valorilor. Mişcându-se într-un atare orizont 
axiologic, conștiința însăşi face distincția între „valori-terminus” sau 
valori-scopuri, cum le numeşte Vianu, şi „valori-mijloace”. Valorile 
din a doua grupă facilitează atingerea, realizarea celor din prima 
grupă, cărora Blaga le conferă semnificația de valori supreme. 
Gânditorul stăruie numai asupra acestor valori supreme, întrucât prin 
ele sistemul său filosofic capătă o justificare solidă, 


3 Vezi Marin Aiftincă, Valoare şi valorizare, Bucureşti, Editura 
Academiei Române, 1994, pp. 9-24. 

* Lucian Blaga, Merafizica valorilor, p. 625, 

5 Ibidem, p. 626, 

În opinia lui Blaga, valorile-terminus nu se afirmă 
niciodată simplu, ca atare. În cursul afirmării, ele dobândesc „un 
miraj în plus”; conştiinţa le atribuie „o aură specială”, ca 
existente ,,obiective” , „ашопоте” sau са existenfe „absolute”. 
În procesul devenirii lor, valorile-terminus primesc un „spor de 
accent”, datorită căruia ele apar fie ca valori obiective, fie ca 
valori de-sine-stătătoare sau autonome, fie chiar ca valori 
absolute. Care este rostul unui atare accent? Blaga este de părere 
că de acest accent depinde „puterea de antrenare a conştiinţei” 
exercitată de valoarea-terminus şi, în acelaşi timp, „deplina 
intensitate a satisfactiei, ce o stârneşte realizarea valorii- 
terminus într-un «bun» sau în «bunuri»”. Prin urmare, valorile- 
terminus se afirmă în cadrul conştiinţei ca o ,,lume obiectivă”, 
care „trebuie realizată pentru ca însăşi”. Formulând această teză, 
Blaga, deşi plasează geneza valorilor in  interioritatea 
individului, le fereşte de relativismul distructiv, postulând 
obiectivitatea lor, dar un fel de obiectivitate diferită de cea de tip 
platonic. Mai exact ar fi să spunem că Blaga susţine eternitatea 
si universalitatea valorilor supreme, care nu se istovesc în 
realizările valorice, în bunuri, fie ele şi artistice. 


3. Proiectia valorilor ontologice. Cum se explică faptul că 
valorile-terminus se afirmă în conştiinţă ca obiective, autonome 
sau absolute? Într-un admirabil efort teoretic lămuritor, Blaga 
introduce, în spiritul concepției sale, elemente ce transcend 
conştiinţa, ducând la configurarea unor valori ontologice, nu la o 
ontologie a valorii. El spune că obiectivitatea, autonomizarea, 
absolutizarea valorilor sunt „rezultatele unei «iluzionari», căreia 
conștiința îi este supusă „în chip tiranic”. Acest proces face 
parte dintr-un „finalism” ce depăşeşte § şi domină conștiința. Căci 
un atare finalism nu se reflectă în conştiinţă, ci este mult mai 
larg decât aceasta. Si totuşi, el poate fi surprins pe cale teoretică. 


2 Ibidem, р. 627. 

Procesul de ,,iluzionare finalistă” ce se petrece în conștiință 
se diversifică în diferite tipuri sau forme, după cum urmează: 

A. Ar exista o categorie de iluzionări finaliste, în structura 
cărora intră inconștientul uman, dar într-un sens restrâns, 
biologic-psihologic. Bunul şi valoarea care îl îmbracă nu este 
expresia unei stări de satisfacție pe deplin conştiente, cum crede 
psihologismul”. Această satisfacție are întotdeauna şi un substrat 
inconştient, observă corect Blaga, trimițând astfel la ideea 
deosebit de importantă că în structura valorii există un nucleu 
irațional învelit într-o structură rațională. 

B. A doua categorie de iluzionări finaliste priveşte valorile 
propriu-zise. Pe lângă inconştientul în sens biologic-psihologic, 
în structura valorilor mai intervine şi un alt factor, care este 
„modul ontologic” ‘specific. uman, împreună cu categoriile 
abisale ale inconştientului. Blaga numeşte acest tip „iluzionări 
ontologice”: Ce înseamnă aceasta? Fiinţă unică în univers, omul 
există în orizontul misterului şi pentru revelare. Concomitent cu 


7 Raportul dintre bun şi valoare este susceptibil de ambiguitati la Blaga. 
Uneori, el vede în bun întruchiparea unei valori (Cf. Metafizica valorilor, în op. 
cit., p. 628); alteori, între bun şi valoare pune conjunctia cu valoare corelativă sau, 
indicând o relaţie reciprocă între cei doi termeni (Cf. Ibidem, pp. 628-629). 

Problema raportului dintre bun şi valoare s-a discutat mult în prima 

„jumătate a secolului XX. Iată soluțiile propuse de doi dintre prestigiosi 
contemporani ai lui Blaga. Pentru Nicolai Hartmann, un bun nu este un lucru 
în sine, ci numai pentru cineva, acela fiind nu doar un om, ci orice ființă vie 
căreia îi este de folos, Orice îndeplineşte rolul de scop pentru o ființă vie are 
valoare de bun, Deci, bunul are o valoare utilitară sau de mijloc pentru 
realizarea altor valori (Cf. Nicolai Hartmann, Estetica, în româneşte de 
Constantin Floru, cu un studiu introductiv de Alexandru Boboc, Bucureşti, 
Editura Univers, 1974, pp, 365-368). Valorile încorporate în bunuri sunt 
valori ale subiectivităţii, nu valori ale obiectelor ca atare. Valorile de bunuri 
fundează valorile morale, 

Oarecum apropiată de aceasta este soluţia lui Tudor Vianu. Pentru el, 
bunurile sunt „lucruri valorificate, lucruri în саге dorința cuprinde valori”. 
Valorile se găsesc în bunuri, iar conștiința le cuprinde în ele (ntroducere în 
teoria valorilor, în „Opere”, 8, Bucureşti, Editura Minerva, 1979, pp. 64-65). 

un atare mod ontologic, inconstientul uman intră într-un amplu 
angrenaj finalist, fiind „cel mai preţios colaborator” al destinului 
uman. Având un destin marcat de creativitate, omul realizează o 
operă culturală, îndeosebi artistică, ce îi provoacă o stare de 
satisfacție. prefigurata, inconștientă. Pe temeiul acestei stări 
prefigurate se produce transfigurarea mirifică a operei în «bun» 
sau în «valoare», care poate fi obiectivă, autonomă sau 
absolută. Este o iluzionare, care ne face să credem că avem de-a 
face cu „un bun în sine şi pentru sine”, ce determină o stare 
conştientă de satisfacție deplină. Aceasta ar fi o soluţie, pe care 
Blaga o propune pentru problema raportului dintre «valoare» şi 
«satisfacție», şi care se rezumă la alternativa: dacă valoarea 
întruchipată în bun produce o satisfacție fiindcă este o valoare 
pentru sine sau dacă valoarea este valoare numai pentru că 
produce o satisfacţie. Mai exact, Blaga susține aici că pe temeiul 
unei stări de satisfacţie prefigurată, inconștientă, un fapt, o operă 

sunt declarate «bunuri» sau «valori» obiective; ele existând ca 

atare „indiferent dacă este sau nu vreun subiect"!9, care să le 

conştientizeze. Este un proces ce are un sens finalist. Adică, 

printr-o iluzionare: finalistă, un „fapt? este declarat „bun 
obiectiv”, tocmai pentru ca satisfacția conştientă, pe care el este 

chemat să o producă, să fie deplină. Astfel, iluzionarea finalistă 
„саге are. loc. în procesul de obiectivare al bunurilor si, al 
valorilor”, tinde să asigure acestora „un maximum de eficiență”. 


4. Valori stilistice. În domeniul artelor, de pildă, asemenea 
valori ontologice sunt cele. de componență polară, precum şi 
celelalte valori, care prin „încapsulare” se integrează într-un act 
revelator, cum este actul creației. Să explicăm putin accepțiunea 
dată de Blaga acestei chestiuni. El sustine ideea, larg acceptată, că 


* Ibidem, p. 628. 
?. Ibidem. 
? Ibidem. 

opera de artă transgresează sfera esteticului, întrucât poate 
cuprinde şi integra în universul ei şi alte tipuri de valori, cum sunt 
cele intelectuale, religioase, etice etc. Deci, opera este o structură 
neomogenă; în cuprinsul ei, valorile estetice pot coexista cu cele 
extraestetice. Până aici, Blaga urmează acelaşi drum cu 
esteticienii ce văd în opera de artă o alcătuire eteronomă, în care 
sunt ipostaziate stările şi actele sufleteşti ale creatorului. Mai 
departe, însă, filosoful se detaşează de aceştia. Lăsând la o parte, 
ca o problemă separată, valorile extraestetice, el centrează analiza 
pe valorile estetice. Problema deosebită, remarcată de la început, 
este aceea că înseşi structurile estetice obiective ale artei, de care 
atârnă satisfacția creatorului şi a receptorului, sunt foarte felurite 
şi, prin urmare, neomogene. Ca obiect estetic, opera este deosebit 
de complexă; ea constituie expresia unei ample organizări de 
valori eterogene, ierarhic legate şi închegate într-un „tot 
solidar”. Această coeziune indestructibilă a feluritelor valori 
estetice în cuprinsul operei este justificată de Blaga prin aceea că 
opera de artă aderă la orizontul misterului şi revelării. Dacă avem 
în vedere teza, că omul şi implicit artistul, afirmându-se într-un 
mod specific, există în orizontul misterului, iar consecința 
imediată a unei atari existente este. năzuinţa. sa de a-și «revela» 
misterul, atunci opera de artă nu este altceva decât obiectivarea, 
finalitatea. actului relevator, care este întotdeauna metaforic şi 
care, în desfăşurarea sa, este identic cu creația culturală de toate 
tipurile, cea artistică fiind numai una dintre acestea, pe lângă 
creația metafizică, ,,constructiv-stiintifica”, mitică. Astfel, cultura, 
ca expresie a unui ansamblu de valori spirituale, este concepută 
de Blaga ca fiind drept o revelare metaforică în tipare stilistice a 
misterului!?, 


H Idem, Valori polare, in op. cit., p. 581. 
12 Idem, Metafizica valorilor, p. 629. 

În fine, cel. de-al treilea tip de iluzionări finaliste este 
socotit: de Blaga ca fiind cel mai interesant, dar şi cel mai 
paradoxal. Este vorba despre „conversiunea transcendentă”, care 
permite ca limitele subiectului, de a revela misterul prin creaţie, 
să fie transformate în valori pozitive. O scurtă detaliere se 
impune şi aici, pentru clarificarea noțiunii în discuție. 
Fenomenul la care se raportează Blaga îl reprezintă valorile 
stilistice. Filosoful spune că această cunoaştere, de care este 
capabil omul, ar fi supusă unei „cenzuri transcendente”, prin 
care i se interzice convertirea pozitiv-adecvată a misterului 
cosmic. Rostul acestei interdicții constă, între altele, şi în acela 
„de a asigura omului un destin creator”. Capacitatea sa 
creatoare, însă, este supusă gi ea unei frâne transcendente, 
exercitată de categoriile .-abisale. Datorită acestor frâne 
transcendente, care domină puterea creatoare a. omului, „orice 
revelare a misterului ia doar un aspect.metaforic şi stilistic" ^. 
Blaga explicá fenomenul prin aceea cá, in cele din urmá, ar intra 
în joc „nişte întocmiri profunde, nişte rânduieli şi finalisme 
metafizice”4. Їп plan axiologic, acestor rânduieli le-ar 
corespunde nişte „întocmiri la fel de profunde”, cărora filosoful 
le dă denumirea de .,conversiune transcendentă”. Această 
transformare, conversiune trebuie înțeleasă „ca o măsură” ce 
intervine, încât „rânduiala metafizică în care suntem angajaţi ca 
ființe creatoare să se realizeze: cu maximum de eficiență””. 
Adică, conversiunea transcendentá a limitelor categoriale în 
valori pozitive constituie o întocmire profundă, de care am 
amintit, şi care face са o anume „rânduială cosmică în care 
acţionează omul să se producă cu maximum de randament”. 

Într-o atare perspectivă, valorile de origine abisală sunt, pe 
plan metafizic, „rezultatul unei tendinţe a Marelui Anonim”. 
e se dU a ABE aie 

13 Ibidem. 

14 Ibidem. ` 

15 Ibidem, p. 430. 

15 Ibidem, p. 630. 

Sub raport uman, însă, ele „trebuie privite ca valori pozitive”, 
întrucât prin realizarea lor ne împlinim destinul ca oameni; prin 
ele depăşim imediatul, cotidianul, şi revelăm misterul în sens 
metaforic. Cu aceste dezvoltări, Blaga arată şi el că valorile 
reprezintă o paradigmă a umanului. 

Dar nu numai că prin aceste valori abisale, noi ne implinim 
destinul, ci ele asigură şi păstrarea echilibrului existenţial, în sensul 
că temperează propensiunea omului de a-și depăşi condiţia sub 
raportul cunoaşterii: „categoriile şi valorile stilistice — spune Blaga 
— sunt momente prin care suntem împiedicaţi să ne substituim 
Marelui Anonim”. Astfel, omului i se rezervă un rol creator, dar la 
periferia Marelui Anonim. Fata de abordările metafizice a valorilor, 
care vedeau in. ele imaginea ипе! transcendente absolute, ca 
expresie a vointei divine sau ca idei platonice, Blaga proiecteazá o 
altă viziune, originală. Valorile stilistice, abisale, deşi izvorăsc din 
tendința de а limita posibilităţile. noastre de revelare, ele sunt, 
totuşi, pozitive; „пи fiindcă. ar fi un reflex oglinditor al unei 
transcendente, al voinței divine sau al ideilor platonice”, ci 
fiindcă „prin ele se salvează. centralismul existenţei”I8. Ele sunt un 
fel de compromis subtil şi rodnic, între tendința noastră cea mai 
secretă, de revelare a misterelor, şi tendința Marelui Anonim de a- 


şi apăra poziţia centrală in univers. 


5, O alcătuire estetică neomogenă. Problema complexă a 
funcţionalităţi valorilor, Blaga о abordează numai cu referire la 
domeniul artei. Ceea ce surprinde este faptul că în dezvoltările 
teoretice, autorul nu se opreşte asupra frumosului, ca valoare 
estetică fundamentală, ori asupra sublimului, gratiosului, 
tragicului, comicului, ca in alte tratări doctrinare. El dă expresie 
unei viziuni conceptuale, care se abate de la modalităţile 
cunoscute de a privi problematica în cauză. 


1 Ibidem, p. 631. 
38 Ibidem, 

Opera de artă reprezintă, aşa cum am arătat, o alcătuire 
estetică neomogená. Este un adevăr de care tine seama Blaga si 
distinge în structura operei diferite valori estetice eterogene, ce 
coexistă într-o profundă solidaritate, îndeplinind fiecare anumite 
funcțiuni specifice, prin care asigură finalitatea artei. La nivelul 
general al artei, filosoful identifică cinci grupuri de valori sau, 
cum le mai spune, structuri estetice, complet străine de ordinea 
naturii?. Nominalizate într-o. ordine cu sens ierarhic, aceste 
grupuri sunt: valorile polare, vicariante, terțiare, flotante.. şi 
accesorii. Fiecare grupă valorică se deosebeşte de celelalte, printr-o 
seamă de însuşiri ce îi asigură un anume loc în ansamblul operei. 

Pentru Blaga, valorile din prima grupă se realizează in 
operă neintentionat; ele îşi datorează existența celor două 
elemente polare ce intră în componența fiecăreia şi între care se 
instituie o permanentă tensiune. În afara acestei polaritati, opera 
îşi pierde calitatea estetică. Cele două elemente constitutive se 
găsesc mereu într-un dozaj variabil în structura valorii, dozaj 
care, în opinia lui Blaga, este atât de important, încât 
influenţează direct valoarea propriu-zisă a operei. De aceea, 
valorile de acest tip au o sferă latitudinară. „Căci «valoarea» — 
spune Blaga — creşte invoaltă numai pe temeiul unei tensiuni 
polare. Valoarea e totdeauna numai dozajul polar, dar niciodată 
structura unică sau elementul pur”. 

Valorile polare 'sunt numite de autor într-un fel propriu, 
ceea ce parcă justifică mai mult proprietatea lor de structuri 
estetice, cum le zice uneori. Blaga identifică cinci valori polare, 
pe care le formulează astfel: „1. Opera de artă reprezintă un 
dozaj de mister şi de revelare sensibilă; 2. Opera de artă reprezintă 
o unitate si în acelaşi timp o multiplicitate; 3. Opera de arta are 
aspecte semnificative şi aspecte iraționale; 4. Opera de artă se 
prezintă ca o creaţie spontană şi ca o lucrare finită; 5. Opera de artă 


' Idem, Valori polare, pp. 580-584. 
20 p; 
Ibidem, p. 584. 

are aspecte comune şi aspecte originale'?!. Aceste structuri polare 


se împletesc în forme diverse şi proporții variabile în interioritatea 
operei, conferindu-i particularități individualizante în raport cu 
autorul, cu timpul şi locul în care a fost zămislită. 

Dacă valorile polare sunt atât de importante încât ele 
garantează, după cum am arătat, esteticitatea şi finalitatea artei, 
Blaga acordă o semnificație aproape la fel de mare valorilor din 
grupa a doua, celor vicariante. Numindu-le valori stilistice, 
filosoful le aşează pe temeiul „categoriilor abisale”, învăluind 
natura lor într-o anumită penumbră. În, viziunea lui, categoriile 
abisale sunt ,transpozitii conceptuale. ale unor factori care 
lucrează în inconstient"?, Ca rezultat al intenției omului de 
revelare a misterelor, creaţiile culturale şi îndeosebi opera de 
artă poartă pecetea categoriilor abisale. Urcând din adâncurile 
inconştientului, ele îndeplinesc un dublu rol: pe de o parte, 
„determină şi modelează” creaţiile artistice; pe de altă parte, ele 
răzbat în conştiinţă, unde se afirmă ca valori, cerând realizarea 
lor în operă şi, totodată, influențând gustul estetic, evaluarea 
împlinirilor artistice. Prin urmare, categoriile abisale sunt 
investite de filosof atât cu o funcţie modelatoare, cât şi cu una 
călăuzitoare, selectivă în istoria culturii şi artei. 

Asociate într-un „complex integral” şi „sieşi suficient”, 
categoriile abisale formează o «matrice stilistică”. Ele stau la 
baza stilului cultural şi sunt variabile nu numai în cadrul 
aceleiași matrice stilistice; dar şi în cazul individului, poporului, 
al regiunii și epocii istorice, imprimându-le virtuţi particularizante. 
Fenomenul variabilitatii matricei şi categoriilor stilistice datorează 
totul inconştientului si nimic voinţei noastre, El se produce 
gratie „unor procese încă negtiute"". Astfel, combătând ipoteza 


21 Thidem, p. 581. 

2 Idem, Valori vicariante, în op. cit., p. 585. 
23 Ibidem. 

24 Ibidem, p. 586. 

susținută de un Alois Riegl, de pildă, că „voința artistică” ar fi 
ultimul substrat al genezei operei de artă, Blaga avansează ideea 
contribuţiei foarte pozitive a inconştientului, „ca centrul dinamic 
şi categorial şi cosmogenetic”75. Potrivit acestei opinii, stilul 
este compatibil cu natura creaţiei artistice. 

Ce raport există între categoriile abisale şi valorile stilistice? 
Blaga susține că între ele intervine un joc de simetrii si asimetrii, 
încercând astfel să surmonteze dificultățile de explicare a trecerii 
valorilor de la zona inconştientului în aceea a constientului. El 
spune că, în fapt, categoriile abisale, având energia necesară, îşi 
cuceresc, treptat, locul în conștiință, mai întâi ca prevalori, apoi ca 
valori, ,,substituindu-se valorilor, care dominau conştiinţa mai 
inainte""Ó. Fiind înlocuibile unele cu altele de acelaşi gen, valorile 
stilistice conştiente sunt numite vicariante. Dar, dacă valorile 
stilistice sunt vicariante, ar putea ele să lipsească din creația 
artistică? Blaga ne previne imediat că fără acest tip de valori nu se 
poate plăsmui nici o operă de artă şi nu se constituie nici un gust, 
care trebuie să îndrume acțiunile noastre evaluatoare. 

Există posibilitatea de a semnala în conştiinţa noastră, pe 
lângă valorile instituite ca expresie a categoriilor abisale proprii, 
şi prezenţa anumitor valori care sunt expresii ale categoriilor 
abisale ce aparţin altor persoane, valori induse din opere de artă. 
Fenomenul este real şi el poate da naştere la anumite asimetrii 
între orientarea creatoare a unui autor, care este de natură 
abisală, şi gustul său conștient şi educat. Blaga nu găseşte o 
polaritate între valorile amintite, reductibile la categoriile abisale 
proprii sau ale altora; semnificația lor este simplă: „ele sunt 
petale într-un involt poti", Şi aceste valori sunt vicariante, 
pentru că nu sunt fixe; ele pot fi înlocuite unele prin altele de 


55 Ibidem, p, 591, 
% Idem, Categoriile abisale ca factor canalizator, în op. cit., p. 592. 
? Idem, Valori vicariante, р. 587 

acelaşi gen. Substituirea lor se produce datorită unui proces 
automat, involuntar. În legătură cu această problemă, Blaga 
dezvoltă chestiunea gustului în evaluarea creaţiei de artă, idee 
asupra căreia nu mai stăruim aici. 

Un alt gen de valori îl dau valorile terțiare. Acestea aparțin 
exclusiv ,,sensibilitatii” si, spre deosebire de celelalte la care 
ne-am referit, adică valorile polare şi cele vicariante, complet 
despărțite de ordinea naturii, valorile terțiare au un punct de 


Ele-nu pot trece nestingherit. din ordinea artistică în cea naturală 
sau invers, pentru cá fiecare îndeplineşte funcțiuni diferite. Dacă 
în ordinea. naturii, valorile. terțiare sau -ale sensibilităţii sunt 
suverane, neintegrate : valorilor. polare ori stilistice, ele au cu 
totul altă funcţiune: în iartă. Aici valorile sensibilităţii sunt 
functional asimilate de valorile polare şi stilistice, aflându-se in 
subordinea şi serviciul acestora. Pentru o claritate mai deplină a 
tezei sale, filosoful precizează cá acecasi structură estetică a 
sensibilităţii poate fi o. valoare in. ordinea naturii şi о 


în artă, ca să producă satisfacție, ele trebuie să se constituie astfel 
încât să răspundă menirii lor „revelatorii”, în raport cu un mister şi 
categoriile abisale, care igi pun pecetea pe opera de artă. Prin 


— rmm 


28 Idem, Valori terțiare, in op. cit., p. 597. 

şi particularitatile lor concrete, cât şi in funcție de modul în care se 
integrează în operă şi într-un complex stilistic”. 

Dezvoltările teoretice în legătură cu valorile terțiare se 
constituie la Blaga într-o atitudine de amendare a punctului de 
vedere susținut de idealismul filosofic, care priveşte esteticul 
drept «apariție sensibilă a ideii», atât în ordinea naturii, cât şi în 
cea artistică. Blaga izbuteste astfel să diferentieze valorile 
estetice, ale sensibilităţii, să le delimiteze funcţional de valorile 
eterogene care se organizează în artă. 

Diversificarea artelor şi a genurilor artistice îi oferă 
filosofului posibilitatea de a descifra o altă grupă de valori, numite 
valori flotante. El foloseşte acest concept pentru a explica 
cunoscutul fenomen al interferenţei artelor, abordat în diferite tipuri 
de discurs. Realitatea artistică ne arată că este extrem de greu să 
găseşti o operă atât de pură sub raportul formei, încât să poată fi 
atribuită cu mare precizie unei specii şi unui gen de artă. Atunci 
când o găseşti, totuşi, valoarea ce i se poate atribui este, în opinia 
lui Blaga, foarte relativă şi condiționată”. 

Istoria dovedeşte că artele şi genurile „au când tendința de 
a se diferenţia, când tendința de a se juxtapune, când tendința de 
a se атеѕіеса”3!. Conform doctrinei sale, filosoful sustine cá 
ceea ce deosebeşte artele şi genurile între ele este „în primul 
rând în funcţie de semnalmentele misterelor, ce se cer revelate, 
şi în al doilea rând în funcție de mijloacele sensibile, care ne 
stau la dispoziţie în vederea acestui înalt scop” 


6. Ideea de accesoriu în artă. Referitor la valorile 
accesorii, Blaga include în această categorie acele elemente care 
au rolul de a pune în relief valorile esenţiale, adică cele din 
grupele la care ne-am referit până acum. El împarte valorile 


? Cf. Ibidem. 

30 Cf. Idem, Arte şi genuri. Omul universal, in op. cit., p. 604. 
3! Ibidem. 

? Ibidem, р. 606. 

accesorii în două grupuri; primul cuprinde elementele care 
izolează o operă de artă (cadrul unui tablou, soclul unei statui, 
forma tipografică a unei poezii etc.); al doilea include elementele 
care fac parte din ansamblul în care este plasată o creație artistică 
(natura însăşi; operele ce încadrează o altă operă etc.)?. 

Ín mod firesc, Blaga nu acordá acestor valori o altá 
semnificatie decát aceea de a pune in evidentá mai bine opera de 
artă ce se oferă receptárii, prin detaşare de restul existenţei sau 
prin izolare de lumea fenomenelor ce alcătuiesc laolaltă câmpul 
experiențelor practice, cum spunea Vianu. Obiectele ce 
constituie suportul valorilor accesorii nu au valoare intrinsecă; 
sunt complementare artei. Ele dobândesc valoare numai în 
măsura în care pun în relief prezenţa valorică a operei de artă, în 
structura căreia se împletesc valorile sale specifice, propunând 
sensibilităţii noastre o altă realitate decât cea naturală. În acest 
sens, consideră Blaga valorile accesorii. Şi pe bună dreptate, 
căci ele nu tin de esența operei, în schimb pot să o aşeze într-o 
lumina favorabilă receptării adecvate sau, dimpotrivă; pot să-i 
estompeze virtuțile estetice. Mai mult, unii esteticieni consideră 
că lipsa izolării de realitatea imediată compromite totdeauna 
valoarea estetică a operei. 


7. Particularităţi ale esteticului artistic. Cercetând într- 
un mod aparte natura valorilor estetice, Blaga se confruntă şi el 
cu vechea problemă a deosebirii dintre esteticul natural şi cel 
artistic, Stáruintele asupra acestei chestiuni sunt justificate de 
opinia lui, cum că „frontiera dintre cele două feluri ale 
esteticului nu a fost trasă fără есһіуос”“. Dacă acceptăm ideea 
că frumosul este valoarea estetică fundamentală, atunci şi 
receptarea lui capătă particularităţi specifice, în funcţie de locul 


———————— à 


33 Idem, Valori accesorii, în op. cit., pp. 612-613. 
34 Idem, Legea nontransponibilitáfii, în op. cit., p. 559. 

şi modul de apariţie: în natură sau în artă. Deosebirile acestea au 
fost formulate într-o gamă largă de nuanţe. Retinem dintre ele, 
pentru ceea ce ne interesează aici, două poziţii semnificative. 
Hegel, de pildă, înțelege frumosul din natură ca fiind 
nedesăvârşit, datorită lipsurilor realității nemijlocite, pe când 
frumosul artei, întemeindu-se pe libertatea şi infinitatea 
spiritului, întruchipează perfecțiunea, idealul’. Realitatea artei 
este idealul, iar acesta reprezintă „frumosul perfect în sine'?6. În 
cele două modalităţi de apariţie, natura şi arta, valoarea estetică 
întruneşte însuşiri profund distincte. 

Un ilustru contemporan al lui Blaga, l-am numit pe Nicolai 
Hartmann, nu scapă nici o clipă din vedere ideea că potrivit esenței sale, 
frumosul este întotdeauna raportat la un subiect care intuieşte şi căruia îi 
determină o atitudine. Analizând raportul de stratificare al obiectului 
estetic, filosoful remarcă distincţia dintre produsul naturii şi cel al artei, 
dar nici nu poate lăsa neobservate apropierile dintre ele. Căci dacă este 
limpede că „obiectul naturii nu tinteste prin sine la efect estetic”, există 
totuşi „obiecte ale naturii care ademenesc mult mai putemic decât 
operele de artă”. De aceea, Hartmann, având în minte faptul că 
filosofia a fost surprinsă de „strania” paralelă ce s-a făcut între natură şi 
artă, este de părere că între cele două nivele de manifestare a valorilor 
estetice nu se poate trage un hotar precis”. Exacerbarea valorilor 
estetice ale artei înseamnă ruperea acesteia de viață şi promovarea unui 
estetism păgubos, inacceptabil pentru Hartmann. 

Față de asemenea poziții teoretice, Blaga, apărând teza 
autonomiei artei, recunoaște existența unui estetic natural şi a unui 


% Georg Wilhelm Friedrich Hegel, Prelegeri de estetică, 
traducere D, D. Roșca, vol. I, Bucureşti, Editura Academiei Române, 1966, 
pp. 149-159. ' 

36 Ibidem, р. 149. 

37 Nicolai Hartmann, Estetica, Bucureşti, Editura Univers, 1974, р. 183. 

38 Ibidem. 

estetic artistic, ambele fiind însă despărțite ireconciliabil. Această 
disociere îşi află cheia explicatiei în metafizica sa, potrivit căreia 
ființa umană există în două orizonturi complet diferite, despărțite 
printr-o prăpastie de netrecut: un orizont al datului, al experienței 
imediate, care este „animalic şi antropoidal”, unde se afirmă 
esteticul natural; şi un orizont al misterelor, specific uman, unde se 
regăseşte esteticul artistic. În .această situaţie, autonomia artei 
trebuie asigurată, între altele, şi fata de esteticul natural, chiar dacă 
ambele forme ale esteticului. generează reacţii psihologice 
subiective, ce au unele elemente comune. După opinia filosofului, 
„Structurile. și- valorile estetice ale - «artei», sunt absolut 
incomensurabile”* în raport cu cele specifice naturii. Această 
dimensiune: aparte a valorilor estetice derivă din faptul că Blaga 
înțelege arta ca revelare de mistere în material sensibil şi sub 
influența categoriilor stilistice abisale. Aşadar, esteticul artistic se 
obiectivează prin revelare de mistere, sensibilitate metaforică şi 
tipare stilistice, pe când esteticul natural nu conţine nici unul din 
aceste elemente. Diferenţele însumabile dintre esteticul natural şi 
cel artistic sunt explicabile prin faptul că cele două forme ale 
esteticului apar în ordini deosebite ontologic si, ca atare, ele sunt 
ireductibile una la alta. O atare demarcaţie este ilustrată teoretic de 
Blaga prin legea nontransponibilității, care înseamnă o contribuție 
remarcabilă la dezvoltarea filosofiei valorii şi mai ales a esteticii. 

În esența. ei, legea nontransponibilitatii „decretează că 


transpuse aidoma in na 
iniţială”, Elaborând această lege, 
orice confuzie în privința celor d 
DEUS d ori E A d eu e a 


ouă forme de manifestare a 


% Thidem, pp. 559-560. 

valorilor estetice, să „autonomizeze definitiv esteticul artistic”. 
El consideră că aceasta este prima încercare de tratare teoretică a 
unei atari chestiuni, ceea ce nu poate fi contrazis. 


8. Valoarea estetică a operei de artă. Imputând teoriilor 
estetice contemporane că, deşi recunosc distincţia dintre 
esteticul natural şi cel artistic, Blaga socotește că ele o fac numai 
din punctul de vedere al intensității şi complexităţii celui din 
urmă. Or, esteticul natural şi cel artistic apar în ordini 
existențiale total diferite, de unde rezultă că între unul si altul nu 
este o simplă diferență de treaptă sau de complexitate, ci 
„distanța dintre ele este aceea a unei mutatiuni ontologice”“!. 
Intr-o atare perspectivă, opera de artă cuprinde structuri estetice 
inexistente în natură. Valoarea estetică a operei: se propune în 
termeni de mister, revelare sensibilă, stil, pe când natura nu este 
mister stilistic revelat; ea nu revelează mistere; cel mult poate 
semnalează” misterul ce urmează a fi revelat. Deci, valorile 
estetice ale naturii nu pot fi transpuse ca atare într-o operă de 
artă. Criteriile înseşi de judecare a esteticului natural sau artistic 
sunt diferite. Pentru că, argumentează Blaga, esteticul natural 
„este resimțit, din partea unui privitor ca structură a unui 
fenomen natural, a unui lucru, a unui individ sau peisaj ca 
atare”, pe când esteticul artistic „e resimţit | ca structură 
revelatorie a unui mister captat în tipare stilistice” “. Ё 

Pe această linie, Blaga conduce analiza cu fineţe şi atenție 
la detalii. Preîntâmpinând posibile obiecţii, el spune că există 


?! Ibidem, p. 367. . 

4 Ibidem, p. 565. Blaga polemizează aici cu reprezentanţii curentelor 
esteticii contemporane ca Max Dessoir, fenomenologul Moritz Geiger, Emil Utitz — 
promotor al psihologiei artei; Th. Lipps şi Johannes Volkeit — reprezentanții cei mai 
de seamă ai orientării Einfuhlung-ului (intropatiei) în estetică; cu Wilhelm 
Worringer — promotorul esteticii spiritualiste; cu Wilhelm Dilthey — fondatorul 
curentului cunoscut sub numele de „filosofia vieţii”, sub influenţa căruia estetica 
psihologică defineşte arta ca expresie a „trăirii” (Erlebnis). 

„unele aparente corespondențe” între esteticul artei şi cel al 
naturii. La fel ca în artă, există şi în natură structuri estetice 
bazate pe ritm, proporţie, complexe intropatice, unitate in 
diversitate, însă funcţia lor este complet diferită. Dacă în artă 
aceste elemente capătă calităţi estetice în măsura în care sunt 
subordonate unui „întreg revelatoriu, abisal-stilistic modelat”, în 
natură ele au o funcție estetică suverană. De aceea, structurile 
estetice ale naturii nu îngăduie să fie transpuse ca atare în opera 
de artă şi nici invers, Este posibil abaterea de la această lege, 
afirmă Blaga, dar rezultatul duce, în planul creaţiei, la para-kalie 
sau paraestetic şi, în planul receptării, la o reacţie estetică 
deplasată, ambele stând sub semnul kitch-ului. Blaga defineşte 
drept paraestetic orice abatere de la legea nontransponibilitatii 
sau orice încălcare a domeniilor prin. transpunerea esteticului 
natural în cadrul artei ori invers. 

Formulând legea ‘nontransponibilititii si aşezând-o pe un 
suport teoretic solid, Blaga respinge о serie de teorii estetice ca cele 
de sorginte mimeticá sau cele ce tin de estetica intropatiei, a trăirii, 
pentru apărarea autonomiei esteticului artistic față de cel natural, 
pentru apărarea artei împotriva kitch-ului. Cu acelaşi arsenal teoretic, 
filosoful pune în cauză şi estetica experimentală, în care vede 
triumful lipsei de gust şi înflorirea entuziastă a paraesteticului. 
Întreaga demonstrație desfăşurată de filosof arată, în fapt, 
complexitatea structurilor şi valorilor estetice ale artei, care nu au 
nici un corespondent simetric în realitatea dată. Edificată pe multiple 
coordonate categoriale, de origine abisală, opera de artă este un 
unicat şi se regăseşte într-un plan superior, comparativ cu orice altă 
structură din lumea dată; ea este un «cosmoid». Atribuindu-i această 
denumire, respinge concepţiile ce definesc opera ca „organism” sau 
Cristal", ceea ce ar înjosi-o prin faptul că induc o viziune prea 
îngustă asupra artei si permit posibile asemănări între structurile 
operei şi cele ale lumii date, Susținând teza autonomiei artei, Blaga 
acordă operei o semnificaţie ce o ridică deasupra oricărui alt obiect, 

întrucât prin ea se exprimă un ansamblu de categorii abisale, un fel 
de „matrice cosmogenetică suficientă siegi”, care îi asigură 
caracterul cosmoidal. 

În concluzie, contribuțiile teoretice ale lui Blaga în domeniul 
axiologiei se constituie ca parte a întregului, care îl reprezintă 
sistemul său filosofic, ale cărui energii ideatice demonstrează 
unicitatea omului în lume, ca ființă creatoare de valori. Urmare a 
unei atari perspective, Blaga nu abordează problematica 
complexă a unui sistem axiologic, ci numai acele aspecte impuse 
de atingerea scopului urmărit în opera filosofică. Aşa s-ar putea 
explica de ce, în plan axiologic, eforturile lui sunt orientate pe 
două direcții: prima o reprezintă metafizica valorilor; a doua o 
constituie natura şi funcționalitatea valorilor spirituale, cu 
deosebire a celor estetice, lăsând deoparte celelalte clase de 
valori, precum şi articularea lor într-un sistem axiologic. 

În ceea ce priveşte metafizica valorilor, pe terenul căreia 
şi-au încercat puterile şi alți gânditori, propunând soluții ce au 
configurat obiectivismul, relativismul şi psihologismul axiologic, 
Lucian Blaga avansează un punct de vedere original, care 
exprimă aportul său în domeniu. În spiritul concepției sale 
metafizice, el înţelege valorile, îndeosebi cele spirituale, ca 
existente obiective, autonome sau absolute, care se impun 
conştiinţei noastre printr-un complicat proces de obiectivare, în 
care intervin inconştientul şi misterele cosmice, în orizontul 
cărora ființează omul. Izvorul valorilor îl constituie „tendința netă 
de a ne limita și a ne înfrâna posibilităţile noastre”** de revelare a 
misterelor. Valorile abisale sau stilistice sunt concepute de Blaga 
ca fiind pozitive, întrucât ele conciliază între integrarea optimă a 
omului în destinul său creator si apărarea poziţiei centrale în 
Univers a ceea ce el numește Marele Anonim. 


: Lucian Blaga, Cristal, organism, cosmoid, in op. cit., p. 617. 
* Idem, Metafizica valorilor, în op. cit., p. 631. 

Caracteristicile si functionalitatea valorilor este redusá, in 
demersul teoretic blagian, la valorile estetice, pe care le 
abordeazá intr-o structurá si imagine cu totul deosebite fatá de 
ceea ce s-a scris până la el. Constituirea, prezența, ierarhia şi 
funcţionalitatea valorilor în structura operei legitimează teza 
filosofului referitoare la autonomia artei şi definirea operei ca un 
»cosmoid", reliefându-i astfel unicitatea în raport cu realitatea 
dată. Ca modalitate de revelare metaforică a misterului cosmic, 
opera de artă în general, în care se împletesc valorile estetice, 
fundează definiția plastică dată de Blaga omului, ca ființă cu 
totul singulară în Univers. 

Se poate spune, în final, că la complicatele probleme 
axiologice pe. care şi le-a pus, Blaga propune soluții dacă nu 
definitive, ceea ce. este imposibil, cu siguranță, însă, de mare 
originalitate. Parafrazându-l pe stralucitul poet Blaga, am 
îndrăzni să afirmăm că filosoful, prin lumina lui, a sporit a 
„lumii” taină în spaţiul axiologic. Şi vor fi necesare încă multe 
eforturi de gândire, spre a le revela. 

IV. ADEVĂR SI EXPERIENȚĂ ESTETICĂ 


1. Despre esența artei. Nu este un simplu artificiu teoretic 
să afirmăm că valoarea estetică, detaşată de lumea utilitarului, a 
evenimentelor cotidiene, are, între 'alte însuşiri, un 'caracter 
dezinteresat. Incongruentă cu orice scop ce-i este străin, ea îşi 
ajunge sieşi. Valoarea estetică este absolută, ea fiind ireductibilă 
la orice altceva şi inutilă în orizont pragmatic, întrucât ceea ce 
este superior în plan spiritual depăşeşte utilitarul. Purtătoare a 
unui sens foarte înalt, valoarea estetică aduce bucurie şi dă 
strălucire vieții, ceea ce este cu totul deosebit’. 

Fireşte, de aici nu se poate deduce că esența artei se rezumă 
la senzaţia de plăcere, cum s-a afirmat excesiv uneori. Ca valoare 
estetică fundamentală, frumosul nu este doar obiect al plăcerii, şi, 
în consecință, nu determină numai sentimente de acest tip. El 
induce, totodată, în spiritul nostru un adevăr mai adânc, izvorât 
din viata, care nu este totuna cu adevărul filosofiei sau al oricărui 
alt discurs teoretic. Este vorba de adevărul estetic, care procură 
bucurie unică sufletului pregătit să-l primească şi, în acelaşi timp, 
ne tulbură până în straturile afunde ale ființei noastre. În opera de 


: ! Vezi Marin Aiftincă, Valoare şi cultură în orizontul modernității, 
laşi, Editura Cantes, 1998, p. 60. 


Scanned with CamScanner 


Misterul artei şi experienţa estetică 53 


artă, frumusețea nu este cumva ataşată adevărului. Dimpotrivă, ea 
coexistă cu adevărul într-o indestructibilă unitate și vin împreună 
spre noi. Aceasta face ca, în prezența operei, să trăim experiența 
unui adevăr la care nu se poate ajunge pe o altă cale, ceca ce 
reliefează semnificaţia filosofică a artei, înfruntând orice 
încercare de a o limita, 


2. Adevăr conceptual şi adevăr estetic. Dacă vorbim 
despre existența unui adevăr în opera de artă, atunci imediat se 
ivesc unele întrebări inevitabile: există о deosebire între 
adevărul conceptual şi adevărul estetic, propriu operei de artă ? 
Şi dacă există o diferenţă, în ce constă aceasta ? 

Mai întâi se cuvine să precizám cá adevărul concentrează 
energiile oricărui proces de.cunoastere. Or, cunoaşterea este o 
modalitate specifică a omului. de a se raporta la lume. Cât 
priveşte adevărul, „acesta - poate fi. definit în termeni 
heideggerieni, ca „ieşirea. din ascundere”? sau alétheia, 
considerând cá ,,starea-de-ascundere este o caracteristică a 
ființării în întregul ei şi. premerge oricărei cunoaşteri” . 
Interogatiile formulate mai. sus trimit la două tipuri de 
cunoaştere: una conceptuală, al cărei instrument este rațiunea şi 
este specifică filosofiei, precum şi discursului teoretic in 
general; o alta este cunoaşterea estetică, proprie artei, unde 
afectivitatea este prevalentă, Afirmand prevalența afectivității în 
sfera cunoașterii estetice, nu înseamnă că excludem de aici 
aportul rațiunii, Nici nu este posibil, pentru că imaginile, 
simbolurile cu care operează arta nu pot fi construite în afara 

2 Vezi Martin Heidegger, Despre esența adevărului, în „Repere pe 
drumul gândirii”, traducere şi note introductive Thomas Kleininger, Gabriel 
Liiceanu, Bucuresti, Editura Politica, 1988. 

3 Ibidem, p. 128. 

gândirii. Pe de altă parte, există anumite forme de filosofie, care, 
in elaborările lor ideatice si conceptuale, apelează, într-o 
oarecare măsură, la mijloacele esteticii, mai exact ale artei 
literare. Dincolo, însă, de mentionatele interferenţe, normale în 
perspectiva culturii, aceste domenii ale spiritului sunt puternic 
individualizate prin limbajul în care ne comunică adevărul. 
Aşadar, se poate afirma, într-o primă instanță, că deosebirea 
dintre filosofie şi artă consistă în faptul că în vreme ce prima 
„utilizează simboluri conceptuale, arta foloseşte simboluri 
estetice”. Alte argumente devin superflue aici. 

O tradiţie la fel de veche ca filosofia însăşi ne spune cá ar 
exista o modalitate de cunoaştere nonrationala, ce rivalizează 
sau chiar depăşeşte cunoaşterea rațională. În dialogul Republica, 
Platon vorbeşte despre existența unui conflict între poezie şi 
filosofie”: Oricum, se pare că el nu avea vreo îndoială în ceea ce 
priveşte care dintre cele două rivale este mai importantă. Atât în 
dialogul amintit, cât şi în altele, Platon diminuează conştient, dar 
nu fără unele retineri, pretenţiile cunoaşterii nonrationale, 
refuzând adeseori să discearnă între artă şi sofistică. 

Fără a întreprinde o istorie a temei în discuţie, amintim numai 
că ideea posibilității unui tip nonrational de cunoaştere a căpătat 
semnnificatie în tradiţia filosofică germană si franceză de la 
sfârşitul veacului al XIX-lea şi începutul celui următor. Și aceasta, 
în bună măsură, datorită faptului că pretenţiile gândirii estetice, 
minimalizată în mod tradițional de filosofie, au fost încurajate, sub 
înrâurirea existentialismului şi a unor orientări apropiate de 


4 Tudor Vianu, Simbolul artistic, în „Postume”, Bucureşti, Editura 
pentru Literatură Universală, 1966, p. 148. 

5 Platon, Republica, în „Opere” V, ediţie îngrijită de Constantin Noica 
şi Petru Cretia, traducere Andrei Cornea, Bucureşti, Editura Ştiinţifică şi 
Enciclopedică, 1986, p. 427. 

hermeneutică şi, mai târziu, de postmodernism, Indirect, respectul 
recent pentru alternativele la modelul raţional de cunoaştere este, se 
pare, efectul influenței lui Schopenhauer, care a respins 
subordonarea hegeliană a intelectului de către rațiune. În opinia 
autorului celebrei lucrări Lumea ca voință $i reprezentare, 
intelectul este o aprehensiune mentală directă, în timp ce rațiunea 
este numai facultatea cunoaşterii directe, demonstrative, a cărei 
functie principală consistă în extinderea înțelegerii noastre in 
domenii unde aprehensiunea directă nu este posibilă“. Astfel, 
rațiunea constituie un instrument al intelectului, pe când la Hegel 
cele două etape ale gândirii sunt într-o unitate dialectică. 


3. Virtutea cognitivă a artei. După acest scurt interludiu, 
în cele ce urmează vom insista, pe cât este posibil, asupra 
cunoaşterii estetice sau nonrationale, încercând să reliefăm câte 
ceva din specificul adevărului estetic sau artistic. În atare sens, 
ni se pare oportun să: pornim dela delimitarea surselor 
cunoaşterii de care: este. capabilă arta. Cercetări întreprinse pe 
acest orizont conduc la ideea că există cel putin patru nivele ale 
experienţei, la care arta. are putinta sé exprime un anume 
adevar’. Este vorba . despre: sensibilitatea subiectivității 
individului; subiectivitatea. colectivă a unui popor constituită 
istoric; calităţile perceptibile primare ce întemeiază experiența 
noastră fundamentală; semnificația care luminează sensul 
superior al experienței. Să le examinăm, în ordine, pe tiecare. 


6 Arthur Schopenhauer, The World as Will and Representation, book 
1§ 6-16, 
7 Vezi Kenneth Dorter, Conceptual Truth and Aesthetic Truth, în „The 
Journal of Aesthetics and Art Criticism", vol, 48, Number 1, Winter, 1990, p. 
40; Albert Hofstadter, Truth and Art, Columbia University Press, 1965; 
Mikel Dufrenne, Fenomenologia experientei estetice, Bucureşti, Editura 
Meridiane, vol. II, 1976; Colectiv, Estetica, Bucuregti, Editura Academiei, 


1983, pp. 131-137. 

сю—.—————————————-—-—————-——_-—— 


Cea mai recunoscută virtute cognitivă a artei rezidă în aceea 
că ea poate exprima adevărul despre emoţiile si sentimentele pe 
care le trăim. Această idee a fost discutată comprehensiv de Platon 
în dialogul Legile (II, 54,6 — 67,1 a), unde argumentează că opera 
de artă, îndeosebi muzica şi poezia, nu s-ar cuveni judecată în 
funcţie de plăcerea pe care ne-o aduce; altul ar trebui să fie criteriul 
pentru valorizarea ei, anume dacă reflectă bine si orientează corect, 
din punct de vedere moral, afectivitatea noastră. Această 
perspectivă platoniciană a fundat „teoria expresiei” în artă; 
dezvoltările ei ulterioare, însă, au acceptat numai primul dintre cele 
două criterii de apreciere a artei propuse de Platon: cât de bine 
reflectă opera artistică trăirile noastre afective. 

De asemenea, este cunoscut faptul că arta are posibilitatea 
de a rosti, cu-mijloace specifice, un tip de. adevăr despre viata 
noastră 'emotionalá, în măsura în care măiestria artistului 
izbuteşte să o exprime. în chip autentic. Despre trăirile unei 
persoane. aflate: într-o: situaţie. limită, un scriitor poate să 
realizeze pagini: de un dramatism-profund, în stare să ridice la 
nivelul cel mai înalt tensiunea afectivă a cititorului, care, prin 
empatie, va retrăi adevărul unor sentimente zguduitoare. 

Iată un pasaj edificator în sensul celor arătate, unde Euripide 
surprinde teribilul zbucium sufletesc al Medeei — eroina din 
tragedia cu acelaşi nume -, cuprinsă: de dorința inflexibilă de 
răzbunare împotriva lui Iason şi iubirea fata de copiii săi, pe care 
hotărăşte, totuşi, să-i ucidă: „O, nu, o, suflete, nu tu, nu săvârşi / 
Mişelnicul omor ! Sármane, nu-i lovi. / Tu cruti-i pe copii, că te 
vor bucura / Deşi vor vietui departe, despărțiți. / Ba, duhuri, morti 
din Hades greu răzbunători, / Nu se va pomeni că eu mi-am 
părăsit / Copiii-ntre duşmani, să-şi bată joc de ei. / Oricum tot vor 
muri; si dacă li s-a dat, / Chiar eu am să-i ucid, că eu mi i-am 
născut. / E totul rânduit, Nici cum nu vor scăpa ee 


dir * Tragicii greci, Antologie, studiu introductiv si comentarii D. M. 
Pippidi, Bucureşti, ESPLA, 1956, p. 86. 

Dacă referitor la aceleaşi sentimente ale Medeii, un autor 
va face afirmații explicite, care vor permite cititorului să 
formuleze judecăţi clare despre acestea, vom avea de-a face cu un 
adevăr conceptual, nu cu unul estetic, iar textul în cauză va căpăta 
forma discursului teoretic, fără nici o legătură cu arta literară. 

Facultatea specifică ce o deține arta, de a transmite un 
adevăr care vizează nivelul subiectivitatii individuale, este mult 
mai elocventă în cazul muzicii. Aici este posibil ca ascultătorul, 
instalat într-o tăcere lăuntrică deplină, cuprins de glasul muzicii, 
să simtă şi să înțeleagă imediat dacă succesiunea emoțiilor şi 
sentimentelor redate de sonoritatile şi temele unei simfonii au un 
anume sens, dacă sunetele care le dau viață sunt profunde ori 
superficiale. Pentru a fi convingătoare, din punct de vedere estetic, 
trăirile afective astfel exprimate trebuie să reprezinte mai- mult 
decât ‘idiosincraziile artistului. Încercarea lui de a evoca 
frământările câracteristice vremii sale; precum şi nevoia de bucurie 
şi lumină a contemporanilor și, fireşte, a omului dintotdeauna, 
răspunde rostului muzicii şi interesului ascultătorilor. 

Vorbind despre puterea artei sunetelor de a rosti adevărul 
despre om şi despre. sensul -existentei,. George Bălan face o 
exegeză pătrunzătoare şi totuşi amendabilă pe alocuri. El spune că 
pentru muzica de dinainte de romantism, armonioasă, luminoasă 
şi echilibrată, fără a pluti într-o viziune idilică, „a exprima 
adevărul însemna înainte de toate să dezvăluie esența ultimă a 
omului, despre care credea, cu cea mai de nezdruncinat 
convingere, că este alcătuită din lumină, armonie şi frumuseţe. 
Ars antiqua, ars nova, renașterea şi preclasicismul, barocul şi 
clasicismul — au fost unanime în a proclama acest adevăr despre 
ființa omului și l-au rostit timp de vreo cinci secole ca un 
«memento», într-o vreme când solicitarea tot mai acaparantă a 
omului de multiple tendinţe centrifuge ameninţa cu smulgerea 
acestuia din centrul său spiritual (ceea ce s-a şi întâmplat)” . 

ES bu A E ie i E, 

? George Bălan, Mică filosofie a muzicii, Bucureşti, 

1975, p. 49. 


Editura Eminescu, 

4. Arta rosteste un adevăr despre om si lume. Dupa 
această acoladă, ce are tâlcul ei, revenind la tema noastră, am 
adăuga cá norma veracititii estetice pretinde ca trăirile 
individuale să fie împărtăşite si de ceilalți, adică particularul să 
reflecte universalul. În acest sens, arta are putinţa de a mărturisi 
adevărul despre interioritatea noastră afectivă şi ideatică într-un 
mod uneori mai autentic şi mai profund decât o pot face ştiinţele 
discursive. 

În altă ordine de idei, putem vorbi despre adevărul artei din 
perspectiva subiectivitatii colective a unui popor constituită 
istoric. Aceasta presupune interpretarea veracititii creației 
artistice, ținând seama, între altele, de contextul tradiţiei şi 
valorilor. culturale în care se circumscrie. Este larg. acceptată 
ideea că, în genere, culturile privite în sens istoric se disting prin 
însuşiri care le individualizează în plan universal. Aceste însuşiri 
trimit la elementele de conținut, formale şi stilistice, ceea ce 
legitimeazá teza conform căreia creațiile artistice, deşi au o 
dimensiune universală, sunt mai pline de înțelesuri şi mai corect 
valorificabile în mediul cultural de care aparțin, decât în afara 
lui. Explicaţia vine din faptul că, în esență, opera de artă reflectă 
un fond cultural comun unei anumite comunități umane şi, 
totodată, ceva individual, ce ţine de personalitatea autorului. 
Orice ar încerca un autor să exprime într-o operă, întotdeauna o 
va face, în genere, sub inráurirea tradiţiilor şi valorilor proprii 
culturii de care aparține, a unui stil cultural. Modul său de 
raportare la lume, experiențele pe care le evocă inevitabil contin 
ceva esenţial din particularitatile culturii sale. 

În acest sens, creaţiile reprezentative ale artei universale 
depun mărturie grăitoare. Muzica lui Enescu poartă în sine 
expresia profundă şi fermecătoare a sufletului şi atmosferei 


` româneşti. Suita sătească, Impresiile din copilărie, Sonata a 


treia în caracter popular, Sonata în fa minor, Simfonia a treia, 

Octuorul, Dixtuorul etc. sunt compoziții ce sublimează în 
substanța muzicală noblețea sentimentului nostalgic „dureros de 
dulce”, parfumul locurilor de la noi, idei şi teme folclorice, prin 
care spiritul românesc trece în universalitate. La fel putem vorbi 
despre creaţiile lui Bach şi Beethoven, Fauré şi Ravel, 
Musorgski şi Borodin, Homer, Dante, Shakespeare, Hólderlin, 
precum şi despre oricare alt mare creator, care invegniceste prin 
operă spiritul culturii din care provine. 

Desigur, această “chestiune o avea în vedere Hegel, 
afirmând că arta redă spiritul poporului dintr-o anumită epocă 
(Zeitgeist). Consonant oarecum cu tema în discuţie este punctul 
de vedere heideggerian, după care „lumea poporului istoric” 
include relaţiile de viaţă fundamentale ce configureazá un 
destin. Pornind de la o astfel de cuprindere atotstăpânitoare de 
raporturi deschise „şi prin ea, acest popor se găseşte pe sine, 
ajungând la împlinirea destinului sáu"! . О asemenea! lume 
„operează” în creaţie ca o „survenire a adevărului”. Expresivă, 
durabilă în fata zbuciumului istoriei, opera luminează adevărul 
comunității umane în forma poporului, a națiunii. Preluând o 
idee cunoscută în estetică, Heidegger arată, însă, că în operă 
frumuseţea nu se adaugă acestui adevăr nonteoretic identificat, 
în fond, cu „adevărul ființei”. Când „se aşează în opera”, 
adevărul apare, dar apariţia este tocmai „această ființă a 
adevărului în operă, şi ca opera, frumuseţea”! |. Prin urmare, 
frumosul vine odată cu adevărul în Creația artistică, încât el nu 
se limitează să fie doar obiect al plăcerii. 

Se cuvine să mai adăugăm că, într-o anumită măsură, 
reflectarea la nivel artistic a valorilor specifice unei culturi este 
un act spontan. Chiar şi atunci când un artist nu încearcă în mod 


10 Martin Heidegger, Originea operei de artă, traducere şi note 
Thomas Kleininger, Gabriel Liiceanu, Studiu introductiv: Constantin Noica, 
Bucureşti, Humanitas, 1995, p. 65. 

П Ibidem, р. 109. 

deliberat să influenţeze, să interpreteze ori să exprime valorile 
ce tin de matricea spirituală de la care se revendică, să le 
sublimeze în creație, el o face totuşi inevitabil. 

Cele două nivele ale cognitiei estetice, la care ne-am referit 
mai sus, pun în evidență posibilitatea artei de a dezvălui 
adevărul despre om, atât în plan individual, cât şi comunitar, în 
sensul culturii în perspectivă istorică. Oricum, arta revelează 
ceva nu doar despre subiectivitatea experienţei, ci şi despre 
lumea experienței în sine; ceva care nu este accesibil înțelegerii 
conceptuale. În percepția imediată a realităţii recunoaştem 
imagini care sunt combinate într-o experiență totală. Americanul 
Kenneth Dorter spune că aceste imagini sunt compozite şi 
presupun unele calități primare ale obiectelor, precum sunt 
forma, culoarea, sunetul, parfumul etc. Deşi, în ordine logică, 
aceste, calități sunt anterioare alcătuirii imaginilor, ele nu sunt 
anterioare empiric. Aceasta se poate observa în faptul că 
experiența noastră imediată este fundatá ре  „lucrurile” 
întruchipate în imagini, pe care abia ulterior le analizăm din 
perspectiva calităților primare constitutive. De exemplu, cele 
mai importante calități primare, ca forma şi culoarea, sunt 
inseparabile vizual, cu toate că distingem particularitatile lor 
vizuale, in sens pozitiv sau negativ, ca si granita dintre ele". 

Pentru cá in experiența noastră obişnuită, calități precum 
sunt culoarea, forma, sunetul sunt cumva „absorbite” in 
imaginea lucrului perceput, ele sunt experimentate numai 
derivat; nu în ele însele, ci incluse în obiect. Nici o analiză nu ne 
poate ajuta să înțelegem natura lor empirică, întrucât ele sunt 
empiric primare. Analiza lungimii de undă a culorilor, de pildă, 
ne va permite să înțelegem geneza fizică a propriei noastre 
experiențe a culorilor, dar calitatea acestei experiențe în sine nu 
rămâne mai putin frustă şi inefabilă. Cu toate limitările sale 
convenționale şi stilistice, totuşi arta are mai degrabă puterea de a 


12 Cf. Kenneth Dorter, op. cit., р. 32-39. 

realiza imagini convingătoare ale calității sunetului, culorii, 
formei, greutății etc. privite în sine, decât să le prezinte ca simple 
însuşiri ale lucrurilor'?. Cu alte cuvinte, ea oferă posibilitatea de a 
vedea aceste calități prin ceea ce sunt ele în sine. 

Aşadar, arta are capacitatea de a revela, în chip propriu, 
adevărul despre lume, făcând evidente, între altele, calitățile 
primare ale lucrurilor ce structurează experiența noastră, dar 
care sunt, de regulă, ascunse în această experiență. Relevant este 
„minimalismul”, în domeniul artelor grafice. Se pare că cel 
dintâi reprezentant al curentului menţionat este Kazimir 
Malevich. Lucrarea sa, din 1915, intitulată Pătratul roşu, nu este 
nimic altceva decât o formă dreptunghiulară plasată pe fondul 
unei pânze albe. Mai cunoscută este o altă lucrare a lui, purtând 
titlul Alb pe alb (1918), ce reprezintă un pătrat alb dispus pe o 
pânză tot albă, însă de о altă nuanță. Picturi de acest tip, care au 
devenit obişnuite după cincizeci de ani, atrag atenţia asupra 
culorilor şi formelor particulare, cu о evidență şi într-un context 
focalizat pe ceea ce nu ne poate oferi experiența comună. 

O creaţie artistică, apelând la o asemenea economie a 
mijloacelor de expresie, este mai greu de realizat în muzică. Si 
totuşi, anumite lucrări simfonice, din anii '60 ai veacului trecut, 
angajează minimalismul în diferite proporţii, folosind tonurile 
pure, cu un minimum de organizare melodică, cum ar fi aceeşi 
notă cântată consecutiv, uneori cu suprapuneri de instrumente 
diferite, în intervale variate de timp. Desigur, putem recurge şi 
aici Ја exemple“, dar ceea ce am vrea să subliniem este 


13 Cf, Ibidem, p. 39. 

14 Se citează drept cel mai timpuriu antecedent al minimalismului 
Claude Debussy, cu prima parte a Sonatei pentru flaut, violă şi harpă (1915), 
desi romantismul sáu pasional este mai afin cu traditia sec. XIX decát cu cea 
a sec. XX. Tehnica minimalismului a devenit foarte cunoscută prin anii '60 ai 
secolului trecut. Exemple: Krzysztoff Penderecki, cu partea de început a 

următorul aspect: chiar si atunci când nu apelează la 
minimalismul sever, arta ne poate face conştienţi de anumite 
forme, culori şi tonalități prin mijloace mult mai subtile, cum ar 
fi utilizarea lor în modalități si contexte neaşteptate, in stare să 
capteze atenția publicului. 

Dacă finem seama de tradiție, reprezentarea calităților 
senzoriale nu ar fi considerată o funcție importantă a artei, cu 
toate că dezvăluie un anume adevăr despre lume. Un asemenea 
procedeu este numit de Kant drept „arta jocului frumos al 
senzatiilor” sau arta tonalitátii muzicale, pe care el o socotește 
ca fiind o formă semnificativă a creației estetice!5. Pe de altă 
parte, Heidegger opinează că arta nu reprezintă calitățile primare 
ale obiectelor, cum am arătat mai sus, numai pentru a oferi 
plăcere publicului, ci şi pentru a dezvălui, din ERA ei, natura 
tainică a ceea ce el numeşte Pământul, deci a realității! 

Există o altă modalitate prin care arta poate revela ceva 
despre lume: o modalitate care, pentru finalitati filosofice, este 
mult mai importantă decât calitățile primare ale obiectelor. Dacă 
experiența noastră se constituie. pornind de la bază, de la 
calitățile primare ale realităţii, sensul acestei experiențe se 
configurează undeva la limita de sus şi într-un alt fel. Între 
aceste limite, inferioară şi superioară, ale experienţei estetice 
ЛЕЕ i A AN ANN E ia CR AS ni M EREI 


Sonatei pentru violoncel şi orchestră (1964); Gyorgy Ligeti, cu prima 
mişcare din Concertul pentru violoncel (1966); Morton Feldman, cu False 
relații si Sfârșitul prelungit (1968). 

5 Vezi Immanuel Kant, Critica facultății de judecare, traducere de 
Vasile Dem. Zamfirescu, Alexandru Surdu, Bucureşti, Editura Ştiinţifică şi 
Enciclopedică, 1981, p. 208-209. Kant pretinde că „jocul senzatiilor” nu este o 
modalitate a frumosului, ci numai o formă a plăcerii. Mai târziu el aduce o 
corectură acestei afirmaţii, admițând jocul senzatiilor, pe care îl distinge numai 
de senzațiile de agreabil. 

'5 Martin Heidegger, Originea operei de artă, р. 124. 

acționează puterea extraordinară a artei de a aduce în prezență 
ceva din natura ascunsă a lumii. 


5. Experienţa noastră evocă o semnificaţie şi dobândeşte 
un sens. Experiența noastră obişnuită referitoare la lume nu se 
odihneşte în ea însăşi; întotdeauna ea trimite dincolo de sine. Nu 
suntem mulțumiți să ştim numai ce se întâmplă în lume, ci ne 
întrebăm mereu ce semnificație au faptele şi evenimentele 
petrecute. Їп cazul evenimentelor particulare, putem da 
explicaţii, interpretări particulare. Dar atunci când astfel de 
interogatii , vizează unele aspecte ale lumii experienței în 
totalitatea ei, răspunsul poate fi dat numai în termenii a ceea ce 
depăşeşte experiența însăşi; ceva ce nu apare în orizontul lumii, 
dar care împarte, semnificația cu ea. Este ceva analog luminii: ea 
însăşi nu poate fi văzută ca atare, dar este prezentă în obiectele 
pe care le face vizibile. Altfel spus, experiența noastră evocă o 
semnificaţie şi, în acelaşi timp, еа dobândeşte sens în lumina a 
ceea ce este evocat. ` Hs 

Impulsul prin care. experiența” devine-evocatoare în felul 
arătat determină 'gândul să názuiascá spre transcendent, ceea ce 
initial a luat forma religiei. În fapt, religia a rezervat un loc 
important artei, luând în consideraţie puterea sa de reprezentare a 
suprasensibilului, în opere ce fac parte din experiența noastră 
directă. Capacitatea artei de a reprezenta semnificaţii ale 
obiectelor perceptibile senzorial a fost surprinsă de Kant în 
doctrina ideilor estetice. Filosoful argumentează că: „Prin ideea 
estetică înţeleg acea reprezentare a imaginaţiei care dă mult de 
gândit, fără ca totuşi să i se potrivească un gând determinat, adică 
un concept; deci nici o limbă (limbaj, n.n.) nu o poate exprima si 
face inteligibilă în întregime (...) Poetul îndrăzneşte să prezinte în 
mod sensibil idei ale raţiunii despre fiinţe invizibile, raiul, iadul, 
eternitatea, creaţia еіс.; de asemenea, el înfăţişează sensibil 
evenimente ori sentimente pentru care experiența îi oferă 

într-adevăr exemple, cum ar fi moartea, invidia și toate viciile, 
iubirea şi faima, depăşind însă limitele experienței cu ajutorul 
imaginaţiei, care încearcă să egaleze rațiunea în atingerea unei 
culmi. Această înfăţişare sensibilă define o perfecțiune pentru 
care nu găsim în natură nici un exemplu"", 

Continuând ideea kantianá, dar într-un alt orizont de gândire ce 
se refuză metafizicii tradiționale, Heidegger renunță la vechile 
concepte estetice explicative din cuplul „materie — forma”, 
socotindu-le uzate, şi instituie în locul lor conceptele sugestive, de tip 
intuitiv, „pământ — lume”, cu indiscutabile conotații mitico-poetice. 
Este o nouă abordare, cu intenția mărturisită de a revigora reflectia 
filosofică referitoare la opera de artă. În viziunea lui Heidegger, 
,Pámántul" (Ursprung) devine aici „termenul generic” pentru 
dimensiunea materială a operei de artă, „care face imposibilă orice- 
tentativă de pătrundere în еа”!®. Astfel, conceptul „Pământ” transferă 
atenția de la opacitatea şi exterioritatea mută a materialului, a 
corporalitátii ce participa la operă, către zona ascunsă a interioritátii 
acestui material, de unde ,,izbucneste” în afară, într-o multitudine de 
forme. Acest mister interior este locul de început al cunoaşterii şi în 
acelaşi timp şansa dezvăluiri lui parțiale. Prin urmare, dimensiunea 
corporală implicată în operă dobândeşte astfel „sufletul ei de 
pământ” şi, din opacă, devine misterioasă, ceea ce reliefeazá 
adevăratul şi mereu actualul mister al operei de artă!?. 

Pe temeiul dezvoltărilor teoretice amintite, Heidegger 
susține că puterea de a exprima semnificaţii în forme ce se 
adresează sensibilităţii noastre constituie sensul fundamental, în 
care opera dezvăluie câte ceva din ascunsul sau misterul lumii. În 
tendința de aducere în prezență а acestui necunoscut, experiența 
noastră nu este reductibilă la claritatea discursului teoretic. Ca 


Pl ie en ee 
17 Immanuel Kant, op. cit., pp. 208-209. 
'8 Martin Heidegger, op. cit., p. 124. 
19 Cf. Ibidem. 

orice formă a realității, Pământul, în accepțiunea heideggeriană, 
are atât calități primare perceptibile senzorial, cât şi o interioritate 
ascunsă privirii; numai împreună cele două nivele alcătuiesc 
întregul. De aceea, el este accesibil mai mult gândirii evocative 
decât celei teoretice (conceptuale); mai mult imaginaţiei decât 
rațiunii seci, riguroase. Ceea ce, de exemplu, se dezvăluie prin 
sine în celebrele sculpturi ale lui George Apostu, intitulate Tatd şi 
fiu, lisus răstignit, Fluturi, nu este reductibil la o cunoaştere 
conceptuală. Sentimentul continuității vieţii sub aripa ocrotitoare 
a dragostei părinteşti, iubirea până la jertfa de sine pentru 
mântuirea neamului omenesc; puritatea. înălțătoare a aspiratiei 
spre strălucirea azurului dezmărginit. al cerului sunt expresii ale 
emotiei estetice, pe care o trăim în contact cu operele amintite. 
Ele ne procură un alt tip de cunoaştere şi. un alt adevăr mult mai 
bogat şi mai încărcat de sensuri profunde. Aici, în termeni 
heideggerieni, dimensiunea de „pământ” a operei nu angajează 
calitățile ei primare sezoriale, ci îndeosebi fundamentele 
experienţei noastre. Este, aşadar, o confirmare a ceea ce s-a spus, 
că templul grec face prezentă în el divinitatea însăşi. 

Teza conform căreia arta poate aprehenda şi, totodată, 
exprima natura a ceea ce dă semnificație universală experienţei 
umane este cea mai veche şi mai larg acceptată; ea cuprinde o 
interpretare a rolului artei, dar şi temeiul distinctiei dintre artă si 
filosofie sau oricare alte modalități de cunoaştere teoretică. 

Într-o excelentă lucrare, apărută în deceniul şapte al 
veacului trecut, Werner Hofmann, pledând în favoarea ideii că 
„demersul artistic nu poate fi despărţit de procesele spirituale, că 
trebuie conceput în esența sa, ca dialog spiritual cu «lumea» şi 
conținuturile ei”? susține cu argumente convingătoare 
specificitatea cognitivă a artei simbolice şi, într-o mai mică 


% Werner Hofmann, Fundamentele artei moderne, traducere de 
Elisabeth Axmann-Mocanu şi Bucur Stănescu, Bucureşti, Editura Meridiane, 
1977, p. 185. 

măsură, a celei imitative. El spune сӣ: „Din momentul în care 
contemplarea a fost considerată ca fiind cea mai deplină 
cunoaştere, acțiunea de cunoaştere prin opera de artă era 
superioară celei rezultate din gândirea discursivă”?l. Dacă, de la 
Baumgarten încoace distingem, în mod curent, între perfecțiunea 
«estetică» şi cea «logică», afirmă Werner Hofmann, ni se pare 
firesc să constatăm că „perfecțiunea inerenta artei o face să fie o 
formă mai deplină şi mai înaltă a cunoaşterii decât cunoaşterea 
діѕсшѕіуй”22. Temperând entuziasmul filosofului german, nu se 
poate să nu recunoaştem câtă dreptate are în aspectele de fond 
ale temei examinate. 

Dacă arta nu ne oferă nici un fel de cunoaştere conceptuală 
a lumii, ea ne propune, totuşi; un tip propriu de cunoaştere, 
graţie capacității sale deosebite de a da expresie trăirilor 
afective, culturale, perceptiilor si semnificatiilor circumscrise 
lumii date prin experiență. 


eels aE IRR TERRE ы, 
? Ibidem. 
2 Ibidem, p. 186. 

1. Tudor Vianu sau patosul unei filosofii a operei de artă. 
Edificiul creaţiei lui Tudor Vianu are un fundament trainic şi acesta 
este valoarea. Fie că îi caută ființa şi funcționalitatea în plan teoretic, 
fie că îi urmăreşte prezența la nivelul analizei concrete a fenomenului 
artistic, valoarea. este steaua călăuzitoare a eforturilor ce au trasat 
definitiv conturul „personalității marelui învățat. Propria-i mărturisire 
întăreşte şi. confirmă -aserțiunea noastră: ,,Necontenit drumurile 
cugetürii mele s-au oprit în fata ideii de operă, încât filosofia operei de 
artă a constituit obiectul principal al cercetărilor mele”). 

De aceea, nu ni se par oportune și nici exacte extrapolările 
care îl identifică pe. gânditor cu unul sau altul dintre liniamentele 
contribuţiilor. sale: la evoluția spiritualității românești şi universale. 
Apreciat îndeosebi ca estetician cu mari merite în domeniu?, ceea 
ce este întru-totul adevărat, credem totuşi că filosofia, estetica, 
morala, logica, sociologia, “lingvistica, stilistica, teoria şi istoria 
literară — domenii pe care le-a cultivat în proporții diferite — sunt 
trasee ale cugetării sale, ce converg spre configurarea unei filosofii 


' Tudor Vianu, Punct de plecare, în „Postume”, Bucureşti, Editura 
pentru Literatură Universală, 1960, p. 167. 

2 Vezi G, Călinescu, Viaja literară, oct. 1928; E. Lovinescu, Istoria 
literaturii române contemporane 1900-1937, Bucureşti, Editura „Socec”, p. 62; 
Istoria filosofiei moderne, vol. V, Bucuresti, 1941, pp. 271-278; lon Ianoși, O 
operă estetică — o estetică a operei, în 'Tudor Vianu, Estetica, Bucureşti, 
Editura pentru Literarurá, 1968, p.V. 

a operei, îndeosebi a operei de artă. Acest proiect a concentrat 
nazuintele sale teoretice de o viata, spre a dobândi un mod de 
înțelegere a lumii dintr-un unghi estetic şi a reface legătura cu 
marea tradiție de gândire, de la vechii greci, la lumea moderna, 
care a întreținut aspiraţia către unitate, către armonia lumii. 

De ce o filosofie a operei de artă? Pentru că, în concepţia lui 
Tudor Vianu, integrată unei orientări susținută de spirite ilustre, de 
la Aristotel, la Humboldt şi, mai aproape, la Croce, opera de artă 
este expresia armoniei, a cosmicitătii în ordinea umanului. Ea 
semnifică „un cosmos definitiv şi desăvârşit”, în care se regăsesc 
obiectivate ,,silintele de autoorganizare a universului şi expresia 
supremă a activităților creatoare ale omului”. Profund întemeiată 
axiologic, întrucât are ca dimensiune fundamentală valoarea, opera 
de artă poate fi înțeleasă „ca un program al vieții spirituale a 
omului"^. Prin ea, umanul se defineşte valoric. 

Aspitând necontenit către- un asemenea ideal. înalt, 
elaborarea unei filosofii a operei de artă, creaţia lui Tudor Vianu 
scapă compartimentărilor înguste şi se relevă ca o unitate în 
diversitate, ca un' tot armonios ridicat pe o solidă structură 
axiologică. Articularea acestei structuri l-a preocupat pe autor 
încă de la debutul studiilor sale teoretice, ceea ce îl va determina 
să mărturisească, spre amurgul vieţii, că problema valorilor este 
© preocupare a sa mai veche. Evitând  'simplificările 
reductioniste, trebuie să menționăm totuşi că intrarea lui Tudor 
Vianu, în jurul anului 1920, în spațiul publicisticii filosofico- 
estetice, va contribui la amplificarea problematicii abordate până 
atunci şi la introducerea unei noi perspective — cea axiologică. 


2. Esteticul în contextul filosofiei valorii. Sedus mereu de 
proiectul unei filosofii a operei de artă, Vianu a consacrat studii 
riguroase si sistematice esteticii si filosofiei valorilor, fără a se 


3 Tudor Vianu, Semnificaţia filosofică a artei, în „Filosofie şi poezie”, 
Bucureşti, Editura Enciclopedică Română, 1971, p. 104. 
* Ibidem, p. 105. 

dezinteresa câtuşi de putin de evoluţia fenomenului artistic 
concret. Pe fondul formației sale neokantiene, asimilând 
temeinic estetica germană, clasică şi modernă, precum şi 
rezultatele cercetărilor premergătoare contemporane lui, şi-a 
asigurat resursele generalizărilor teoretice, desfăşurarea liberă a 
ideilor sale, ceea ce i-a conferit autoritate si prestigiu aparte în 


cultura. noastră. Nu poate fi neglijat nici faptul că această · 


orientare a cercetărilor întreprinse de el se circumscrie perfect în 
preocupările manifestate în cultura românească din perioada 
interbelică, în direcția extinderii. şi aprofundării studiilor de 
estetică, al recursului tot mai insistent la criteriul estetic în 
aprecierea creaţiilor, artistice. Se continua astfel o tradiţie în 
domeniu inaugurată şi la noi în veacul trecut, cel putin de la 
Maiorescu incoace.. Autonomizarea esteticii însăşi, în sensul 
unei discipline de gândiie distincte, se afirma ca un proces care 
solicita adâncirea analizei specificitatilor esteticului, a virtuţilor 
umanizatoare ale acestuia, prin care se căutau răspunsuri la 
întrebările puse de amplitudinea dezvoltării artei româneşti”. În 
această perioadă, cărturari de marcă, precum: Garabet 
Ibrăileanu, Eugen Lovinescu, Mihail Dragomirescu, George 
Călinescu, Paul Zarifopol, Mihai Ralea, Lucian Blaga şi alţii, 
preluând şi sporind zestrea cercetărilor de la finele veacului 
trecut, pun în relief rolul deosebit al fenomenului estetic în 
ansamblul unei culturi; orientează atenția asupra sferei şi 
configurației valorilor estetice şi, în consonanta cu opiniile ce se 
afirmau în gândirea europeană şi universală, subliniază 
dimensiunea axiologică a esteticii. 

Într-un atare context se plasează contribuțiile de referință 
ale lui Tudor Vianu, la evoluţia esteticii şi filosofia artei. Fireşte, 
nu ne-am propus hic et nunc o abordare de ansamblu a acestor 
contribuţii, deşi o asemenea tentativă nu ar fi lipsită de interes şi 
nici importantă. Ceea ce ne interesează în mod deosebit aici este 


5 СЕ Ion Pascadi, Estetica lui Tudor Vianu, Bucureşti, Editura Ştiinţifică, 
1968, p. 8. 

altceva, anume: cum se reflectă în gândirea lui Tudor Vianu una 
dintre temele majore cu privire la esenţa artei, care polariza 
aprinse confruntări de opinii în epocă, cu ecouri prelungite până 
astăzi. Este vorba de autonomia esteticului, problemă care este, 
în fond, o expresie a viziunii estetice asupra artei. 

Să menţionăm, din capul locului, că fundamentul teoretic 
al autonomiei esteticului l-au pus mai întâi Kant , prin cunoscuta 
teorie a „frumuseții libere"? distinctá de „frumuseţea aderentă” 
sau frumuseţea ca simbol al moralitatii®, urmat, în veacul recent 
încheiat, de Benedetto Croce, care a dus o luptă îndârjită 
împotriva tendinței de a căuta în artă „idei” sau ,,moralitati”, 
satisfacţii de ordinul agreabilului sau impulsuri sentimentale, şi 
a susținut teoria artei ca „intuiţie lirică”, a artei ca „pură 
viziune” şi „pură liricitate, în apărarea autonomiei diverselor 
forme de activitate spirituala”. În fapt, Croce propunea o soluție 
filosofică autentică la disputa dintre ,,continuitistii” hegelieni şi 
„formaliştii” herbartieni!’, soluţie penetrantă, care a câştigat 
îndată numeroşi partizani, între care amintim pe Paul Zarifopol, 


6 De fapt, veacul al XIX-lea este considerat ca fiind prin excelență 
epoca autonomiei artei. Ca efect al acestei orientări, eliberată de sub 
comandamentul tendințelor extraestetice, arta universală a cunoscut, in 
perioada de care vorbim, o explozie de talente și opere, care nu poate avea 
nici o analogie în epocile anterioare. 

7 Vezi Immanuel Kant, Critica facultăţii de judecare, Bucuresti, 
Editura Ştiinţifică şi Enciclopedică, 1981. 

Definind inițial plăcerea fără interes, fără concept, fără vreo 
reprezentare a unui scop, ca atribute fundamentale ale frumuseţii, Kant a 
introdus conceptul „frumuseţii aderente” şi cel al „frumuseţii ca’ simbol al 
moralității”, ceea ce a permis teoreticienilor un lung sir de polemici referitoare 
la „contradicţiile” cuprinse în estetica sa. 

? Vezi Benedetto Croce, Breviar de estetică. Estetica in nuce, 
Bucureşti, Editura Ştiinţifică, 1971. 

1° Cf. N, Tertulian, Benedetto Croce si problema autonomiei artei, în 
„Critică, estetică, filosofie”, Bucureşti, Editura Cartea Românească, 1972, p. 71. 

Eugen Lovinescu, George Călinescu =, eid fiecare, cu 
inflexiuni şi accente proprii, autonomia esteticului!! 

În climatul frământărilor teoretice Sugerat mai sus, Tudor 
Vianu, în ființa căruia coabitau filosoful şi poetul, a pus în acţiune o 
amplă desfăşurare ideatică şi argumentativă, sprijinită preponderent 
pe fapte de cultură şi mai putin pe speculatia metafizică, pentru 
apărarea , ,puritatii” artei de orice intruziuni şi subordonări, care i-ar 
putea prejudicia iremediabil esența. El a supus unei critici nuantate 
amintita dispută dintre ,,continuitisti” şi ,,formalisti”; s-a remarcat ca 
un apărător temperat al autonomiei- esteticului, convins fiind că arta 
nu poate fi altfel considerată decât dinlăuntrul ei însăşi. 

O. poziție aproape liminará in dezvoltările teoretice din 
Estetica, «dar şi din: alte. lucrări consacrate, parțial sau. integral, 
operei de artă, 0 deţine distincția dintre estetic şi extraestetic având 
ca temei existența frumosului, distincție pe care o regăsim la Hegel, 
Vischer, Croce, dar numai ca un. început de unde discursul este 
condus їп alte direcţii. Această disjunctie este un preludiu la 
afirmarea autonomiei esteticului. În opinia esteticianului román, 
estetica îşi restrânge sfera. de cuprindere. numai la frumosul 
artistic!?, care nu reprezintă altceva decât „artă autentică” definită 
prin opoziţie cu. natura. „Considerată ca o ştiinţă a spiritului, 
estetica nu poate cerceta: decât frumosul artistic, care este o operă”, 
un produs fata de frumosul natural ce reprezintă un dat. Considerat 
în plan axiologic; frumosul artistic întruchipează o valoare si 
aceasta nu este alta decât valoarea estetică, obiectivată într-o operă 


1 Vianu face deosebire între frumosul natural şi frumosul artistic. El 
consideră că natura este numai resimţită frumoasă, din motive care nu au 
nimic estetic în ele, De aceea, estetica, înțeleasă ca ştiinţă a operei, trebuie să 
se limiteze Ja cercetarea frumosului artistic (Cf. Transformările ideii de om, 
1946, p. 13-14), Frumosul natural pare a fi un element dat, iar cel artistic este 
un produs, o opera, 

12 Tudor Vianu, Estetica, p. 10. 

de artă, fără a o acoperi în întregul ei. Căci opera de artă este o 
totalitate, o structurare ierarhică. „Ea reprezintă subsumarea mai 
multor valori sub categoria largă a valorii estetice"?. De aceea 
Vianu, în Estetica, defineşte mai întâi valoarea estetică în raport cu 
alte valori ce coexistă în unitatea culturii şi apoi se opreşte asupra 
operei de artă şi supune unei analize fenomenologice structurile 
artistice. Ținând seama de evoluția gândirii filosofului, trebuie să 
amintim că dacă la un moment dat, gânditorul distinge între 
„esteticul pur”, ce ar constitui obiectul de studiu al unei estetici 
,autonome", şi o „ştiinţă generală a artei”!*, căreia i-ar reveni 
cercetarea relaţiilor dintre artă și viaţa religioasă, socială, filosofică 
etc., în cele din urmă, viziunea lui cunoaşte o modificare 
importantă, întrucât consideră că „esteticul” se confundă cu 


„artisticul”, „valoarea estetică”, „frumosul” cu „opera de апа”, 


` 3. Caracterul absolut al valorii estetice. Pe fondul general 
al filosofiei valorilor, Tudor Vianu desfăşoară o riguroasă analiză 
а valorii estetice si pune în relief, cu nuantarile cuvenite, ideea 
autonomiei esteticului. Analiza debutează prin stabilirea 
deosebirii dintre valoare şi bunul estetic, arătând că valoarea este 
o categorie ideală şi numai prin subsumare datele brute ale 
existenței devin bunuri!6. Dintr-o atare perspectivă, nu un 
oarecare lucru constituie valoare, ci numai acea calitate a lui care 
este în măsură a satisface o anumită dorință. Aşadar, pentru noi, 
un obiect devine: estetic numai atunci când îl gândim în sfera 
valorii respective. Mai corect, o lucrare simfonică poate să nu fie 
considerată nicicând un bun artistic de către o persoană căreia îi 
este străină complet muzica clasică, întrucât percepția unei 


3 Ibidem, p. 80. 

14 Tudor Vianu, Arta şi Frumosul, 1931, p. 153. 
15 Топ Ianoși, op. cit., p. XXXI. 

16 Tudor Vianu, Estetica, р. 50. 

asemenea lucrări nu o va subsuma acelei categorii numită valoare 
estetică. Numai o astfel de subsumare face dintr-un obiect 
inexpresiv o operă de artă sau un bun economic, un simbol 
religios, în funcţie de valoarea în sfera căreia este reprezentat". 
Deci, valorile înțelese ca nişte categorii, au o „pură existență 
ideală”, ceea ce le conferă o anumită autonomie. Căci, în 
concepția lui Vianu şi a unei întregi orientări axiologice impusă în 
epocă, lumea valorilor este, în fond, o lume de sensuri, diferită de 
universul reic, de sfera obiectelor fizice care ne înconjoară. 
Decelând elementele caracteristice ale valorii estetice, 
Tudor Vianu rezervă acesteia un loc aparte în şirul valorilor. Pe 
linia unui orizont de gândire neokantian, el distinge valorile- 
mijloc de valorile-scopuri, pentru a susține că valoarea estetică 
este un scop absolut al constiintei'®. Ea se diferențiază de 
valorile-mijloace, cum sunt cele economice, politice, dar şi de 
valorile-scopuri relative, care dau naştere unor bunuri prețioase 
în ele însele, dar numai în legătură cu o anumită formă de viata, 
aşa cum sunt valorile morale, a căror valabilitate se restrânge | la 
anumite tipuri de societăţi, în calitatea ei de scop absolut”, 
valoarea estetică se „sustrage mişcării gi varietatii istoriei şi 
societății”. Ea este expresia universalitátii si eternității în artă 
şi se ridică deasupra elementelor perisabile, care fac opera 
vulnerabilă în fața eroziunii timpului. „Operele de-artă par astfel 
a îmbătrâni numai prin ceea ce este eteronomic în ele. Prin ceea 
ce ele cuprind autonom-estetic, operele artei înfruntă timpul”?! . 


1 Ibidem. 

18 Idem, Introducere în teoria valorilor, in Opere, vol. 8, Bucuresti, 
Editura Minerva, 1979, p. 113. 

9 Ideea valorii estetice ca scop absolut a fost pusă în relief de 
cercetarea modernă, lucru perfect cunoscut lui Vianu. Este vorba de lucrările 
lui J. Cohn (Einführung in die Asthetic, in „Zeitschrift für Asthetic", X, 1921) etc. 
— autor la care se raportează şi Vianu. 

2 Tudor Vianu, Estetica, p. 51. 
2 Ibidem. 

Esteticul este autotelic, ceea ce. legitimează caracterul sáu 
absolut. În afara lui nu există artă şi acest lucru îl susține Vianu 
în mod consecvent, fapt care i-a atras acuzaţia nejustificată din 
partea unora că ar subaprecia virtuțile educative ale artei. În 
realitate, gânditorul nu a pretins altceva decât ca arta să fie 
considerată prin ceea ce are ea specific şi nu altfel. Pentru cá 
arta nu se poate substitui operelor cu caracter didactic, moral şi 
politic; ea nu învaţă pe nimeni nimic, dupá cum nu constituie un 
model, o pildă care ar putea fi-urmată nici măcar de creatorii 
înşişi”. „Arta educatoare si moralizatoare trece în rândul 
bunurilor etice. sau politice, dar iese din acela al bunurilor 
estetice. Este imposibil de a deplasa valorile din sfera scopurilor 
în aceea a mijloacelor, fără sacrificiul caracterului lor propriu”. 
Autonomia esteticului cere ca opera de artă, care „opreşte clipa 
їп loc”, să бе valorizată în ea însăşi, nu în vederea unei valori 
noi, care ar depăşi-o. 


4. Autonomie versus autonomism. Autonomia esteticului 
ni se dezvăluie într-o altă ipostază: din analiza relaţiei dintre 
valori şi bunuri, prin care Vianu aduce în atenţie o problematică 
de acut interes teoretic. El: considera că dacă alte tipuri de valori 
nu sunt pe deplin întrupate in bun, acesta fiind numai o 
„temelie” pe care ne putem înălța către valoare, esteticul este 
»topit" în bunul artistic, formând împreună una şi aceeaşi ființă. 
Altfel spus, valoarea estetică este. imanentă bunului, pe când 
celelalte sunt libere şi îl transced. De aici rezultă că ea este aceea 
care dă individualitate unui bun, integrându-l astfel în sfera 
artisticului. În afara ei, un bun poate sá fie orice, dar nu o operă 
de artă. O atare situaţie vine să susțină autonomia esteticului, nu 
să o sacrifice. Chiar dacă în opera de artă valoarea estetică 
coexistă cu alte tipuri de valori, ea şi le subordonează pe toate, 
ае ор 

? Ibidem, р. 52, 

? Ibidem. 

afirmandu-si deplina suveranitate. Tocmai acest aspect îl are în 
vedere Tudor Vianu, cînd spune că valoarea estetică nu este 
echivalentă cu opera, întrucât aceasta reprezintă o totalitate, un 
cosmos, aşa cum, la rândul său, a subliniat-o şi Croce. 

Apărând teza autonomiei esteticului, Vianu se fereşte cu 
mare grijă să nu cadă în mrejele autonomismului. Gândirea lui, în 
raport cu această problemă, cunoaşte o evoluţie către un echilibru 
izvorât din analiza mai profundă a ideilor, a conceptelor, precum 
şi a practicii fenomenului artistic. Dacă stăruim asupra suportului 
valorii estetice, vom observa ca reflectia filosofului a parcurs o 
traiectorie relevantă în sensul celor afirmate. 

În Estetica, autorul aproape că nu admite realul ca suport al 
valorii estetice, întrucât ea este fructul unui act spontan al 
artistului, care i-a dat viață”. Respinge astfel poziția 
esteticienilor, care aşează valoarea estetică între valorile reale, 
socotind că aceasta este o sursă a »dificultátilor" ce s-ar ivi în 
caracterizârea esteticului. Unele lucruri ne apar frumoase, 
întrucât sunt operele unui artist; în acestea pretuim pe creatorul 
lor — argumentează Vianu, pregătind introducerea unor nuanțe 
conciliante. Dacă admitem acest argument, atunci valoarea 
estetică ar putea fi „cel mult o valoare personală străbătând prin 
o valoare reala””, şi astfel ar putea fi precizat locul ei între 
celelalte două mari clase de valori — reale, la care aderă lucruri, 
şi personale, la care aderă persoane. Dar nici această concluzie 
nu este satisfăcătoare, pentru că „valoarea lucrurilor şi a 
ființelor” se circumscrie valorilor existențiale, date nemijlocit în 
experiența noastră. Or, valoarea estetică, prin esenţa ei, nu intră 
în sfera onticului; ea aparţine culturii?6, Astfel, Tudor Vianu 


2 Ibidem. 
5 Ibidem, р. 54. 
% Ibidem. 

scoate esteticul din orizontul „valorilor reale”, al existenței sau 
experienței practice (lucruri, acțiuni) şi îl plasează în domeniul 
,aparentei", al „fenomenelor”, al modului în care ele apar 
conştiinţei noastre. „Ceea ce participa la valoarea estetică nu 
sunt lucrurile şi nici acțiunile, ca nişte date ale experienţei 
practice, ci aparența lor"?", afirmă esteticianul, postulând natura 
ideală a artei, nu dedusă din real; nu corelată ori subordonată 
realului, ci în opoziţie cu realul. 


5. Idealul şi realul în structura valorilor estetice. Aceste 
idei vor suferi mai târziu nişte modificări prin decantarea 
gândului şi rafinarea reflectiei filosofice a lui Vianu. Lucrarea 
Introducere in teoria valorilor exprimă tocmai о asemenea 
evoluţie, către o poziţie mai realistă şi echilibrată. Cu o 
flexibilitate dobândită printr-o amplă experiență teoretică şi un 
contact neîntrerupt cu arta, gânditorul afirmă aici că valorile 
estetice, întruchipând diferite spete ale frumuseții naturii şi artei, 
„aderă la suporturi. reale şi personale””®. El recunoaste ca, in 
autonomia lor, valorile estetice nu sunt niste monade, fara vreo 
legătură cu realul. Fiind real si personal, suportul valorilor 
estetice îl constituie atât opera de artă, sau un aspect oarecare al 
naturii, cât şi autorul lor, care este artistul uman sau divin. 
Idealul şi realul fuzionează în structura valorilor estetice, 
imprimându-le o configurație aparte. Sufletul artistului, sublimat 
în operă, transferă acesteia ceva din patosul, etosul şi lirismul 
său — valori ce au un suport personal. De asemeni, sentimentele 
declanşate în procesul receptării operei de artă întotdeauna le 
adresăm persoanei, care este autorul acesteia, nu unor lucruri. 


27 Ibidem, p. 55. 
28 Idem, Introducere în teoria valorilor, p. 111. 

Cu toate că, într-o primă instanță, valorile estetice au un 
suport real, acesta nu este niciodată material?, afirmă Tudor 
Vianu cu o prudență evidentă, pentru а nu vulgariza idealitatea 
artei. „Opera de artă nu este o întocmire materială. Nu apreciem 
ca frumoasă bucata de pânză a tabloului, ci imaginea în care 
acesta se rezolvă pentru conştiinţa поаѕігӣ”30, Prin coerenţa ei 
figurativă, această imagine este ип lucru, nu este ea însăşi un 
centru de valorificări umane. Ceea ce fine să reliefeze Vianu este 
faptul că materialele artei nu dau materialitate suportului real al 
valorilor estetice. În artă, matéria este înregistrată într-un mod 
deosebit de acela în care sunt cuprinse ca suport al valorilor 
materiale propriu-zise, cum sunt valorile economice. 

Din această dualitate a suportului valorilor estetice, real şi 
personal, dintre care unul se găseşte pe un plan mai adânc decât 
celălalt, Tudor Vianu deduce o altă însuşire individualizatoare a 
acestora. Anume, valorile estetice au „structură adâncă”, ceea ce 
nu întâlnim la nici una dintre celelalte valori ale conştiinţei 
omenegti?!. Deşi există valori adânci, cum sunt cele morale, 
atribuite profunzimii personalității umane, sau valori înalte, ca 
cele religioase, a căror înălțime este atribuită spiritului divin, 
conştiinţa le cuprinde direct în planul respectiv. În cazul valorilor 
estetice, conştiinţa, în efortul de a le cuprinde, trebuie să străbată 
,un: prim-plan mai superficial”, spre a coborî în adâncurile unde 
sălăşluiesc sensurile şi semnificaţiile operei. În această situație ni 
se relevă o specificitate a valorilor estetice, pe care ele nu o 
împart cu nici una din lanţul celorlalte valori şi care se traduce în 
ceea ce autorul Esteticii numeşte „adâncimea artei”. 


? Ibidem, р. 112. 
% Ibidem. 
?! Thidem. 

Exponent al autonomiei esteticului, Tudor Vianu, la fel ca 
şi аці esteticieni români contemporani lui, a respins 
autonomismul, sterilitatea, purismul în artă, considerându-l opac 
faţă de „impurităţile” vieţii ce nutresc acest domeniu al 
spiritualului. El înțelege opera de artă ca o totalitate, un cosmos 
definitiv şi desăvârşit, căruia nu i se poate nici adăuga, nici 
sustrage nimic. De aceea, autorul Tezelor unei filosofii a operei, 
apărându-se de acuzaţiile unor „critici improvizati şi 
superficiali”, argumentează din.nou, cu claritate, că „în formele 
organizării ei estetice, arta introduce. toate valorile culturii”"?. În 
opinia lui, sprijinită pe rationalism şi echilibru, autonomia 
esteticului nu. se identifică cu estetismul, cu ostilitatea fata de 
alte valori culturale, în afara celor artistice. „Umanitatea în om — 
scrie Vianu — propune totalitatea punctelor de vedere şi potrivita 
lor distribuţie față de situațiile vieţii. Din această pricină, 
nesocotirea unor regiuni întinse din domeniul valorilor, în 
avantajul singurei valori estetice, se însoţeşte totdeauna cu grave 
defecte omeneşti. Egoismul, lipsa de pietate şi uneori mărginirea 
intelectuală a estetului nu se pot compensa prin sensibilitatea sa 
ascuţită pentru frumos. În această constelație spirituală, înseşi 
valorile estetice par injosite"??. 


6. Eternitatea şi vremelnicia artei. Dacă Benedetto Croce 
vedea un raport de incompatibilitate între universalitatea artei şi 
geneza ei social-istorică, între autonomie şi eteronomie, Tudor 
Vianu, adversar al unilateralităţii, găseşte o corelaţie intimă între 
autonom şi eteronom, între estetic şi extraestetic. Pentru gânditorul 
român, valoarea estetică face parte din categoria scopurilor în sine, 
iar arta, întrucât participă la ea, apare ca o alcătuire sustrasă 


32 Idem, Idei trăite, în „Viața Românească”, 1958, nr. 4, р. 95. 
3 Idem, Estetica, p. 54-55. 

mobilităţii şi variatiunilor istorice. Arta constituie, astfel, o unitate 
,eterocosmicá autonomă” şi prin acest caracter s-a arătat în toate 
timpurile „drept depozitul gloriei celei mai durabile”. 

Aşadar, Vianu recunoaşte operei de artă o existență eternă 
asigurată de însuşirea sa estetică. Această însușire dá operei 
puterea de a transgresa timpul cronologic şi a se instaura în 
timpul ca atare, înțeles ca forma а universalitafii prin ceea ce 
Platon numea „tabloul aionic”%5, adică prin eternitate. Totodată, 
însă, opera de artă este nemijlocit legată. de întreaga societate, 
prin valorile extraestetice pe care le însumează şi le supune 
unităţii sale autotelice: Conţinutul extraestetic, observă cu 
deplină “dreptate: Vianu, dă- expresivitate artei şi o face 
participantă la dinamismul vietii:istorice; exercitând о mare forță 
de înrâurire -asupra societăţii.  Dinaceastă constatare, el induce 
că arta este eternă- prin forma. estetică si vremelnică prin 
conținutul еї?б. Este evident că el identifică forma cu valoarea 
estetică şi conținutul cu valorile eteronome supuse eroziunii 
timpului. De fapt; în. structura. ierarhică a operei de arta, 
distincţia între forma «şi conţinut „gânditorul o face numai 
constrâns de rigoarea - analizei fenomenologice. În realitate, 
Tudor Vianu, preluând. punctul de vedere exprimat în veacul 
anterior de un Hegel, un Vischer, după care opera de artă este 
sinteza indisolubilá a, ideii cu forma, respinge, asa cum am mai 
arătat, ipotezele „formalistă” şi „conţinuitistă”, pentru a sustine 
natura estetică atât a formei, cât și a conţinutului, întrucât acesta 
din urmă nu este indiferent sub raport estetic. Ambele elemente, 
forma si conţinutul, sunt contopite în ceea ce dă caracterul 
indivizibil al operei de artă, Disjungerea lor forțată are ca efect 


3% Ibidem, p. 150, 
35 Cf, Platon, Timaios, în „Opere VII", trad. de Cătălin Partenie, 


Bucuresti, Editura Ştiinţifică, 1993, pp. 149-151.. 
36 Tudor Vianu, Estetica, р. 151. 

degradarea estetică a operei. În сопѕопапій cu ideile unor 
esteticieni moderni, ne gândim mai întâi la Simmel”. Vianu 
afirmă că solidaritatea dintre formă şi conținut este atât de 
puternică, „încât între una şi alta există o relație funcțională 
permanentă”. Din perspectiva unei atari relații, conținutul 
operei nu apare decât în unitatea ei formală, iar aceasta nu se 
întregeşte decât folosind conţinutul. 

Stăpânind, deopotrivă, teoriile . estetice în evoluţia lor 
istorică, şi fenomenul artistic: în devenirea lui, Tudor Vianu, în 
abordarea problemei autonomiei - esteticului, nu а lăsat in 
obscuritate un aspect cu importante consecințe practice. Este 
vorba de faptul că, în realitate, se întâmplă uneori să prevaleze 
în opera de artă acțiunea subsumativă în sfera valorii estetice; 
alteori, accentul să cadă, îndeosebi, asupra conținutului de valori 


eteronome. Aşa se explică prezența operelor incluse în categoria · 


celor aşa-numite ,,puriste”, precum şi a celor în care 
extraesteticul este preeminent. 

Nici unul, nici altul din cele două cazuri nu este acceptat de 
Tudor Vianu, animat de idealul clasic al omului. În accepțiunea 
lui, opera de artă este o unitate, o sinteză în care forma artistică, 
reprezentând o unitas multiplex, constituie rezultatul aducerii 
materiei la viață pe alte căi decât cele biologice. Altfel spus, 
forma în artă este un reflex al conținutului, al cuprinsului de 
valori eteronome. A da prioritate unuia sau altuia dintre 
elementele sale structurale înseamnă a strica echilibrul operei de 
artă şi, prin aceasta, a-i prejudicia valoarea artistică. 

Aducând în atenţie aceste idei fundamentale pe care este 
clădită concepția estetică a lui Tudor Vianu, vrem să arătăm că 
ele nu numai că nu au suferit eroziunea timpului, dar sunt 


37 G, Simmel, Rembrandt. Ein Kunstphilosophischer Versuch, 2 Avfl., 1919. 
38 Tudor Vianu, Estetica, p. 82. 

deosebit de actuale acum, cánd devin tot mai insistente 
incercárile de a marginaliza valoarea esteticá, dacá nu de a o 
izgoni de-a dreptul din opera de artă. Dreapta măsură în 
confruntările de idei estetice şi. de filosofia artei obligă la 
reflecţie cumpănită. 

VI. FAPTUL ESTETIC ȘI VALOAREA 


1. Estetica în viziunea lui Mihai Ralea. Se poate spune că 
estetica reprezintă o dimensiune esenţială între cele ce dau relief 
personalităţii polivalente a lui Mihai Ralea. Teoretician, critic 
literar, profesor universitar, el a slujit cu vocaţie la trei altare ale 
aceleiaşi zeițe, cucerindu-şi un loc de prestigiu în cultura 
noastră, mai cu seamă din perioada interbelică. Şi totuşi, prea 
puţine sunt încercările de a evalua critic contribuţiile sale la 
evoluţia domeniului pe care l-a ilustrat cu energie şi 
comprehensiune, atât cât i-a fost trecerea prin lume. Am reținut 
dintre acestea aprecierea formulată de Nicolae Bagdasar, încă în 
1941, în care afirmă că: „Mihail Ralea, directorul revistei «Viața 
Românească», într-o serie de lucrări interesante, încărcate de 
fine observaţii, a adus, de asemenea, contribuţii şi a dat sugestii 
demne de reținut pentru critica literară”!. Dacă ne referim numai 
la textul citat, trecând peste detaliile de context, trebuie să 
observăm parcimonia şi caracterul restrictiv (critica literară) al 
valorizării făcută de Bagdasar, ea conţine însă elementele 
esenţiale ce definesc aportul lui Ralea în domeniul esteticii- 


! Istoria filosofiei moderne, vol. V, Bucureşti, 1941, p. 253. 

Căci, într-adevăr, autorul Explicării omului nu a consacrat 
esteticii un edificiu teoretic impozant şi complet. În schimb, a 
slujit-o cu aleasă pasiune la nivel conceptual şi aplicativ. Ca 
atare, el a fost o prezență constructivă în dezbaterea unor teme 
esențiale ce au concentrat atenția timpului său şi s-a afirmat ca 
un prestigios îndrumător al creaţiei literare, continuând, în chip 
particular, opera mentorului său, Garabet Ibrăileanu. 

O întinsă problematică ce cuprinde natura artei şi 
simbolismul acesteia, categoriile estetice și specificul valorii 
estetice, conditionarea socială a artei şi autonomia esteticului, 
specificul. național al artei şi receptarea operei este marcată de 
observaţiile, nuantárile, ideile, elaborările lui Mihai Ralea, care 
au lărgit orizontul ştiinţei estetice si au intrat în patrimoniul 
nostru cultural. Fiecare temă enunțată aici ar putea fi analizată 
separat, pentru a determina sporul de cunoaştere, de interpretare 
şi înțelegere adus de autorul la care ne raportăm. Noi vom părăsi 
un asemenea drum în favoarea altuia, mai ademenitor, care ne 
dezvăluie viziunea originală şi bogată în semnificații a lui Ralea, 
asupra raportului dintre factorul estetic şi valoare. Este o relație ce 
implică două laturi, care, împreună, constituie punctul de sprijin 
al întregii concepții estetice a gânditorului. Si acest lucru se 
observă Chiar în definirea obiectului disciplinei de care se ocupă. 

Fata de doctrinele care puneau în sarcina esteticii exclusiv 
cercetarea frumosului sau „întinsa împărțire a frumosului”?, cum, 
Hegel precizează, Ralea consideră că estetica este „ştiinţa 
faptelor si valorilor estetice”?. El distinge transant între natură şi 
artă, aceasta din urmă fiind înțeleasă, în spiritul concepției sale 


? Georg Wilhelm Hegel, Prelegeri de estetică, vol. І, traducere de D. 
D. Roşca, Bucureşti, Editura Academiei, 1966, p. 7. 

3 Mihai Ralea, Prelegeri de estetică, Bucureşti, Editura Ştiinţifică, 
1972, p. 149. 

filosofice, ca „plăcere a artificialității”; între frumosul natural si 
cel artistic, eliminând din sfera esteticii, în acord cu tendințele 
prezente în acea vreme, o seamă de fenomene ce nu sunt rezultat 
al activităţii omeneşti. Din aceste delimitări, nu decurge că el ar 
marginaliza frumosul, dar cu certitudine nu-i mai rezervă o 
poziție centrală în ansamblul esteticii. Poate şi sub influența 
criticilor formulate de către unii teoreticieni, care contestau 
faptul că frumosul ar fi tinta de atins in realizările artistice. 


2. Fapt estetic şi fenomen artistic. Ce este, după Ralea, 
faptul estetic? În scrierile sale, gânditorul foloseşte două 
sintagme: fenomen estetic şi fapt estetic, lăsând impresia că le-ar 
conferi acelaşi înțeles. şi atunci am avea de-a face doar cu о 
inconsecventá terminologică; surprinzător totuşi la un spirit 
deprins cu fineţea noțiunilor. În fapt, Ralea deosebeşte între cele 
două noțiuni, dar o face atât de sumar, încât confuzia devine 
posibilă. După el, fenomenul estetic are o componentă 
subiectivă, ce constă în momentele contemplative, de receptare a 
operei de artă, si o alta obiectivă, dată mai ales de tehnicile 
realizării produselor artistice, privite în diacronia culturii”. 

Într-o intimă conexiune си fenomenul artistic se află faptul 
estetic, pe care autorul îl defineşte drept „0 construcție a 
imaginației creatore, cu un caracter simbolic, efectuat cu o 
tehnică personală, cu o finalitate autonomă, intrinsecă, oferind o 
cunoaştere strict individuală a realităţii şi o plăcere 
dezinteresata”®, Această definiție are meritul de a surprinde 
trăsăturile de bază ale faptului estetic, care, în viziunea lui 
Ralea, nu este altceva decât opera de artă însăşi. Încercând să-i 
expliciteze coordonatele individualizante, esteticianul face o 
dovadă de rigoare analitică, ocazie cu care formulează puncte de 


4 Ibidem, р. 150. 
5 Ibidem, p. 152. 

vedere proprii, deosebit de interesante, într-o serie de probleme 
aflate în atenţia gândirii estetice a vremii. 

Din capul locului, definiția menţionată precizează că faptul 
estetic este „o construcție a imaginaţiei creatoare”, accentuând 
apoi în mod deosebit rolul travaliului artistic în procesul creaţiei. 
Opera de artă nu este un rezultat al hazardului, al dezordinii 
sentimentale şi contemplativitatii naive, spune Ralea, în acord 
cu un Delacroix, de pildă; ea întrupează efortul, zbuciumul, 
luciditatea artistului, care aplică anumite raporturi unui material. 
Cerând artistului numai luciditate, fără sensibilitate, ni se pare o 
exagerare evidentă, căci arta nu poate exista în afara 
sentimentelor, emotivitatii, care însoțesc gândirea. Rationalitatea 
pură este apanajul ştiinţelor exacte, nu al creaţiilor artistice. Dar 
este posibil ca Ralea să fi insistat exclusivist pe nevoia de 
luciditate în actul creator, pentru a protesta împotriva curentelor 
înnoitoare, care exaltau rolul inconştientului, al întâmplării, şi 
care se afirmau violent. în arta europeană din perioada 
interbelică. Excesiva în esența ei, atitudinea esteticianului se 
pare că plăteşte tribut valorilor. clasicismului, de care era ataşat 
prin structura sa spirituală. 


3. Gratuitatea simbolului. Opera de artă, ca fapt estetic, are un 
caracter simbolic, afirmă Ralea, trădând astfel aderenţa sa la teoriile 
estetice ale simbolului, care deveniseră dominante pe la 1925. Se 
constituie chiar o mişcare multilaterală, cu tendința de a-şi asocia 
antropologia si ştiinţele umane, pozitivismul logic si matematica, 
psihologia si religia, într-un efort teoretic de a descifra implicaţiile 
pentru artă a specificității omului, creator de semne şi simboluri. 


5 Vezi lucrările lui Santayana, Cassirer, ale grupului Warburg în frunte 
cu Maritain şi Panofsky, studiile Susanei Langer, continuând cu abordările 
„semantiştilor” şi „semioticenilor”, între care cei mai influenţi erau Charles 


Ogden şi 1. A. Richards. 

Într-un plan mai larg, Ralea este atras de abordarea 
antropologicá a simbolului, încercând să  decodifice 
mecanismele de apariţie ale acestuia în conştiinţa noastră. El 
susține că simbolurile, ca semne convenţionale, ca forme de 
obiectivare a conştiinţei, sunt prezente în toată viata socială. 
Există, în opinia lui, două categorii de simboluri: una cuprinde 
pe cele izvorâte din nevoia de realizare a idealurilor, aspirațiilor 
noastre, şi le numeşte simboluri deziderative; alta, determinate 
de cerința caracterizării realităţii, aşa cum este ea, fără idealizări 
sau transfigurári; acestea fiind simboluri expresive. Sub 
influența sociologiei, afirmă că numai о anumită consacrare 
socială dovedeşte deplina obiectivare a simbolului”. 

Potrivit. concepţiei antropologice a lui Ralea, omul este 
„primul animal absurd”, întrucât îşi suspendă temporar urgentele 
vitale pentru ca, într-o deplină libertate, să facă loc 
manifestărilor spirituale, care exprimă cu adevărat profunzimea 
şi esența sa. Punând, pentru o clipă, stavilă nevoilor organice, el 
creează un alt fel de simboluri, fără nici o utilitate practică, de 
natură artistică. O° asemenea ,,constructie” are însuşirea de a 
înăbuşi fondul primitiv al insului, oferindu-i plăcerea unei 
artificialitati, în care se găseşte pe sine. In această perspectivă, 
esteticianul priveşte arta ca o acumulare de simboluri, de semne, 
de construcţii tehnice, care nu au utilitate »practica”®, 

În elaborárile teoretice referitoare la simbol, Ralea nu omite 
specificul acestuia în raport cu diferitele domenii ale culturii. 

Spre deosebire de ştiinţă, unde simbolul este abstract si 
generic, particularitatea artei constă în aceea că „simbolismul 
este propriu şi original, având posibilitatea de a reda realitatea 
prin artificii, care nu au mai fost întâlnite şi care aparțin 
artistului”, În ceea ce priveşte opera de artă, preluând teza lui 


7 Cf. Câteva observaţii asupra psihologiei simbolului, în „Comentarii 
şi sugestii”, Bucureşti, Editura Casei Scoalelor, 1928. 

* Antropologia filosofică, în vol „Prelegeri de estetică”, р. 461. 

? Prelegeri de estetică, p. 153. 

Lalo, spune că aceasta este o „creare de poliarmonii"; opera este 
,constructie”, o structurare, o combinare de simboluri într-un 
întreg ce are un sens, o semnificație. 

Sub aspect etnic, opera de artă este rezultatul organizării, al 
combinării simbolurilor într-o manieră proprie şi după anumite 
reguli, care îi asigură existenţa şi unitatea interioară, plasând-o 
în sfera esteticului. 


4. Comunicarea de sine prin artă. Autonomia este una 
dintre trăsăturile definitorii ale faptului estetic, în ipostaza lui de 
operă artistică, asupra căreia Mihai Ralea insistă. Stimulat şi de 
climatul teoretic -al timpului, mai cu seamă de obsesiile şi 
devierile de la tema de bază apărute la noi, el dezvoltă idei ce se 
constituie într-un aport valoros la evoluția esteticii. În focul 
polemicilor dintre susținătorii teoriei „artă pentru artă”, ai 
estetismului şi cei ai tendentionismului, dintre formalisti şi 
conţinuitişti, Ralea este de partea principiului autonomiei 
esteticului, dar. într-un mod echilibrat, distant de poziţiile 
extreme. Referindu-se Ја opera de artă ca fapt estetic, el sustine 
indubitabil că finalitatea acestuia este autonomă, întrucât 
consistă în propria sa perfectiune!®. Opera nu cunoaste nici un 
alt scop, în afară de cel intrinsec naturii sale. De aici, însă, nu se 
poate induce vreo tendință de exacerbare a autonomismului, de 
cultivare a „unei religii puriste”. Punctul de vedere al 
esteticianului este foarte limpede formulat cu privire la 
problema în cauză: „Ideea că arta este absolut independentă este 
aproape imposibilă”!!. În sprijinul afirmației, Ralea aduce 
argumente de ordin psihologic şi sociologic. În primul rând, 
sufletul artistului este un mozaic de elemente, care formează o 
structură unitară, având o dominantă artistică. Elementele 


10 Ibidem, 
! Ibidem, р. 158. 

anestetice de aici se întrupează în operă, fără voia creatorului 
său. Deci, personalitatea autorului, în toată complexitatea sa, 
răzbate în produsul concret al creaţiei, care este o „glorificare a 
vieţii”!?, dându-i un parfum specific. În fond, arta este numai o 
modalitate de exprimare a personalităţii. Aceasta, personalitatea, 
„e realitatea întreagă a omului, iar arta numai instrumentul ei de 
comunicare?”!? 

În al doilea rând, arta, în formele sale concrete, nu poate 
evita influența unui şir de factori, cum ar fi moda, religia, clasa 
socială, tradiția, mentalitatea specifică timpului istoric etc. 
Acest-tip. de influență este cercetat cu acribie de Ralea, din 
câteva perspective esențiale, cum ‘sunt mediul, societatea, 
receptarea şi evoluţia artei, fără a extrapola semnificația 
vreuneia dintre: ele. Concluzia la care ajunge este relevantă, 
deşi unele abordări sunt posibile. 

Ralea este de părere că dacă influențele sociale, naturale, 
sunt determinante, în ceea ce priveşte materialul folosit de 
creator, întrucât arta este о valoare de sinteză între diferite 
elemente anestetice, chestiunea tratării acestui material de viata 
rămâne exclusiv în seama artistului. El prelucrează elementele 
anestetice luate din mediul social, le transformă în „valori de 
lux” si le ridică în plan estetic, abandonând astfel utilitarul si 
determinismul social. Ideea susţinută consecvent de estetician 
este aceea că opera nu copiază minuţios natura şi viața socială, 
pentru că s-ar îndepărta de propria esență şi ar fi condamnabilă. 
Prin urmare ,,... totdeauna în artă este nevoie de o anumită 
transfigurare”'*, de o construcție artificială, care înăbuşă 
sentimentele vulgare în fata naturii, a vieţii şi atinge valoarea 
estetică. Este modalitatea prin care arta se eliberează . de 


? Ibidem, p. 85. 
? Atitudini, Bucureşti, Editura Casei Şcoalelor, 1931, p. 93. 
" Antropologia filosofică, p. 467. 

sclavajul înrâuririi sociale, reuşind uneori să se opună mediului 
social şi să-i inducă anumite influenţe. Astfel, еа reuşeşte să-şi 
păstreze autonomia, care se fundează pe legi specifice. 

Pledând în favoarea autonomiei esteticului, Ralea nu 
absolutizează acest principiu. Dimpotrivă, îi detectează 
limitele, dar şi avantajele. Şi tocmai în aceasta constă reala sa 
contribuţie teoretică în domeniu, cu toate că nu se manifestă 
singular într-un atare perimetru ideatic. În opinia lui, dacă nu 
este posibilă izolarea totalá a artei de celelalte fenomene 
sociale, fără a eşua în schematism şi a-i sáráci expresivitatea, 
autonomia esteticului rămâne totuşi o tendință, o názuintá, un 
ideal ce. consideră arta prin sine, fără nici un fel de 
subordonări. „Arta nu trebuie să pledeze pentru nimeni — 
afirmă esteticianul —, trebuie să fie numai pentru ea însăşi, fără 
ca prin aceasta să se sterilizeze”I5. 

Ceea ce urmăreşte principiul autonomiei esteticului este 
diferenţierea artei cât mai evidentă fata de celelalte fenomene 
ale vieţii spirituale; să o apere de invazia fenomenelor de ordin 
natural, păstrându-i caracterul de artificialitate. Potrivit 
concepției sale filosofice, Ralea socoteşte că arta, la fel ca şi alte 
forme de manifestare. ale 'spiritului, ca morala, religia, ca 
fenomenul economic, este o:modalitate de refulare a naturii. Ea 
„nu este altceva decât o eliminare a sentimentelor brutale directe 
luate din biologie, o anumită deviatie a omului prin înăbuşirea 
tendințelor şi înlocuirea lor cu creații mai complexe de ordin 
cultural"!6, În acest scop concepe Ralea eliberarea omului de 
ordinea naturală deterministă si; în orizontul complet deschis in 
fata lui, creează o artificialitate mai complexă, care este arta. 
Reţine atenția observaţia subtilă a esteticianului, cum că aceasta 
artificialitate, deşi nu are o finalitate conştientă, voită, exercită 


15 Prelegeri de estetică, p. 160. 
16 Antropologia filosofică, р. 470. 

indirect o seamă de influențe asupra culturii şi societăţii. Arta 
educă în sensul de ordine şi măsură, proporție şi armonie, 
simpatie şi umanizare. Ea constituie, în acelaşi timp, un fel de 
vehicul pentru unele idei şi motive anestetice, dorite sau nu, pe 
care le induce în mediul social. Ceea ce demonstrează Ralea, 
dacă mai era nevoie, este faptul că rolul artei nu se reduce la 
cultivarea plăcerii estetice. 


5. National şi artistic. Un aspect aparte al influenţei sociale, 
asupra căreia insistă Ralea, înscriind o notabilă contribuţie în istoria 
esteticii româneşti, este raportul dintre” viata naţională şi artă, 
problemă larg dezbătută în perioada interbelică. Factorul 
declanşator al analizei îl constituie, in fond, exagerárile 
autonomiste „ale unor literati de la noi", pe care autorul le califică 
drept un „caz. psihologic”, de „estetomanie”!7. Într-un asemenea 
context s-a spus, în dezacord cu puriştii, că ar exista o legătură 
strânsă între, calitatea, artei şi specificul național. Ralea nu contestă 
această legătură, аг о supune unui examen critic, după care o 
acceptă in sens relativ. Interogatia Іш este următoarea: „care e rolul 
şi care е gradul de potentare artistică a coeficientului etnic în 
producţia artistică?! Răspunsul vine fără ocoliguri, susținând. că 
dacă nu poate exista o artă fără originalitate, „пи poate să existe o 
operă care să nu fie încadrată într-o națiune”. 

Precaut în afirmații, Ralea adaugă ideea că nu se ajunge la 
o artă națională doar prin folosirea unor elemente ce țin de 
specificul național. Este nevoie, în primul rând, de talent, 
pretutindeni, artiştii mari au fost mari personalități naționale. 
Dar națiunea, care în viziunea lui se confundă cu rasa, este o 


M Etnic şi estetic, în vol „Atitudini”, p. 88. 
Ж Prelegeri de estetică, р. 160. 
Antropologia filosofică, p. 470. 

determinantă a concepției estetice, însă nu una suficientă. În 
această ecuație, Ralea pune în relief personalitatea artistică. 
Opera, ca fenomen de comunicare individuală, este 
independentă şi nu poate fi disociatá de personalitatea 
creatorului, după cum arta, ca fenomen de expresie a unei 
comunități naţionale, nu poate fi separată de complexul general 
de viata căruia îi aparţine. 

Consonant cu opiniile lui Kayserling şi Nietzsche, care susțin 
că un popor este o unitate de stil, Ralea sondează resorturile 
psihologice ale artei, aducând argumente în favoarea tezei amintite. 
După el, „Arta unui popor e cea mai bună diagnoză pentru 
psihologia sa etnică. Şi invers, stilul unei arte nu poate fi Se 
fără adâncimea mentalitatii nationale, a cărei expresie este” 

Legătura foarte. strânsă dintre caracterul național şi stilul 
artistic şi cultural este identificată. până la nivelul rasei, a 

etnicului. Esteticianul consideră că etnicitatea nu constituie un 
auxiliar al artei; ci reprezintă însuşi factorul intrinsec momentului 
realizării artistice. „Etnicul e oarecum locul geometric între 
individual si шпап”2'; este o categorie estetică sub care artistul e 
obligat să vadă lumea. Această categorie estetică pune în relief 
limita sub care e permisă originalitatea şi, în acelaşi timp, 
sociabilitatea creatorului. De aici Ralea încheie că nimeni nu 
poate evita caracterul national sub care fiinteazá creația. 

Într-un atare context, problematica specificului național 
câştigă în adâncine prin disocierile şi conexiunile făcute de 
Ralea între stilul individual şi cel colectiv. Detaşat de variile 
definiţii date stilului individual, esteticianul îl înțelege ca fiind 
expresia unei anumite structuri şi educatii, încât o personalitate 
artistică se deosebeşte de ceilalți compatrioți prin ceea ce are 


Etnic şi estetic, p. 99. У I 
?! Specific şi frumos, în vol „Comentarii şi sugestii”, Bucureşti, Editura 

ireductibil personal şi deci original, într-o anumită societate şi 
un anumit timp dat. De aceea, stilurile individuale au ceva 
comun provenit dintr-o „armonie prestabilită”, un acord de 
vederi şi procedee, care împreună alcătuiesc stilul colectiv sau 
national. Ralea precizează că „ceea ce е colectiv e făcut din 
individual. Dacă stilurile individuale n-ar avea nimic comun 
între ele, stilul colectiv nu s-ar putea constitui”22. 

Dar un artist care iti cultivă cu îndărătnicie stilul individual, 
diminuând aportul sufletului social sau național, ceea ce este 
imposibil, spune Ralea, va realiza o operă săracă sub raportul 
expresiei artificiale, sortită dispariției. „Originalitatea extremă, ca şi 
snobismul care o susține, sunt repede uitate si e ceva intristator în 
acest cimitir al valorilor de o zi"?. Dimpotrivă, „artistul national 
are şi stilul individual, plus pe celălalt social”24. Creaţia lui este mai 
bogată pentru că exprimă sufletul întregului său popor şi prin 
aceasta „intră în universalitate”. Interdependenta dintre stilul 
individual şi cel naţional explică pe deplin distincția pe care o face 
Ralea între tipic şi caracteristic în artă. 


6. Esteticul ca „valoare de lux”. Întrunind trăsăturile 
menționate mai sus, faptul estetic, nu poate exista în afara 
valorii, mai precis a valorii estetice. Relaţia dintre cele două 
entităţi retine atenţia lui Ralea şi o explorează cu o neslăbită 
curiozitate ştiinţifică. Această relație apare, îndeosebi, în 
procesul valorificării creaţiei artistice, lucru ce îl obligă pe 
gânditor să cerceteze trei probleme esenţiale: valoarea estetică, 
critica de artă şi, în fine, chestiunea gustului. 

Nu insistăm asupra conceptului de valoare la Mihai Ralea; 
am făcut-o cu altă ocazie”. Ne oprim acum la descifrarea 


2 Etnic şi estetic, p. 101. 
2 Ibidem, p. 105. 

? Ibidem, p. 102. 

5 Vezi supra. 

viziunii sale referitoare la valoarea estetică. Delimitându-i aria 
de cuprindere, Ralea concepe esteticul ca o „valoare de lux”, 
detaşată de orice interes ori solicitare cu caracter imediat. El se 
desparte astfel de teoriile în care esteticul este coincident cu 
frumosul artistic, socotind că primul poate cuprinde şi elemente 
ce nu sunt specifice celui din urmă. Neaderent la principiul 
»puritatii” artei, gânditorul, preluând o teză а germanului Utitz, 
înțelege esteticul ca un ideal, care nu se regăseşte pur în opera 
de artă, ci împreună cu unele elemente anestetice ca sentimentul 
religios, moral etc. Dacă ar fi prin excelență estetică, opera de 
artă ar fi prea săracă şi schematică. Cu această teză, el face 
distincția între estetic şi artistic, argumentând că „Noţiunea de 
artă depăşeşte esteticul””® . Opera cuprinde şi o sumă de 
elemente anestetice, ceea ce înseamnă că esteticul, deşi stă pe 
primul loc în structura operei, el „nu realizează ultima esență” 
acesteia. Prin aceasta Ralea nu sacrifică autonomia esteticului, 
pentru a.sustine teza „impurităţii” sau a eteronomiei artei. Ceea 
ce vrea să sublinieze, dincolo de orice tentă absolutistă, este 
ideea că esteticul reprezintă numai un ideal de neatins. 
Realizarea lui rămâne o continuă aspirație, iar elementele 
anestetice servesc drept cadru fenomenului estetic””’. Printr-un 
proces de spiritualizare şi ordonare într-un întreg dinamic şi 
estetic, el participă la configurarea valorii estetice. 

Pe baza acestor dezvoltări teoretice, precum şi a unor teorii 
axiologice curente, Ralea distinge valoarea estetică de toate 
celelalte specii de valori ce tin de sfera vitalitatii, a utilitarului, 
care ne procură satisfacţii imediate. La fel ca şi valorile morale, 
valorile estetice sunt scopuri ale vieţii noastre, pe care le 
urmărim în realizarea construcțiilor artificiale semnificante. 

După ce lămureşte problemele care tin de natura valorii 
estetice, Ralea încearcă să identifice trăsăturile specifice ale 


% prelegeri de estetică, p. 60. 
2 Ibidem, p. 61. 

acesteia, prilej ce îi oferă posibilitatea afirmării unor puncte de 
vedere demne de interes. El consideră că valoarea estetică se 
caracterizează prin aceea că este determinată de o sinteză a 
elementelor anestetice spiritualizate şi structurate pe raporturi 
poliarmonice. În consens cu Simmel, afirmă că valoarea estetică 
este proiectată în afâra eului nostru, ceea. ce îi garantează 
dezinteresarea şi o îndepărtează de oricare alt interes, în afară de 
cel estetic. De asemenea, valoarea estetică nu exprimă realul, ci 
doar imaginea sa artificială, ceea ce obturează concupiscenta, 
dorința şi permite valorizarea estetică. În fine, valoarea estetică 
nu reiese din realitate, ci din individualitati, ca expresie, a unui 
anume temperament artistic; ea este unică, este originală”. 

Fireşte că aceste trăsături comportă unele clarificări şi chiar 
amendamente. Important este faptul că ele sunt identificate cu 
suficientă rigoare, încât alcătuiesc un sistem de coordonate ce 
individualizează corect valoarea estetică. În acest sens, meritul 
lui Ralea este indiscutabil, cu atât mai mult cu cât este singurul 
care îşi asumă o asemenea tentativă în estetica românească. 

Este. de reținut- observaţia lui Ralea cu privire la 
obiectivitatea valorii estetice, chiar dacă are o nuanță 
sociologică. Vorbind. de obiectivare, nu se referă la întruparea 
valorii estetice, cum s-ar putea crede la prima vedere, ci pune o 
problemă axiologică esențială, aceea. a valabilitatii valorii. În 
opinia lui, o valoare începe prin a fi un fenomen psihologic şi, 
treptat, devine o instituţie, o valoare socială, care este un ideal 
pentru un grup, impunându-se chiar şi refractarilor. Indirect, 
Ralea arată că valorile estetice, ca oricare altele, au o origine 
subiectivă, însă valabilitatea lor este transsubiectivă. Acest 
fenomen este determinat de doi factori: 1. generalizarea, prin 
care o valoare individuală este însuşită de o colectivitate; 2. 
obiectivitatea, care înseamnă transformarea valorii într-o realitate 


2 Vezi Ibidem, pp. 209-210. 

ce exercită, din afară, o presiune asupra individului. Aşadar, 
ținând seama de ideile lui Ralea, se poate spune că opera, ca 
întrupare a valorii estetice, îşi începe destinul prin a fi mai întâi 
o valoare individuală, pentru a intra, apoi, prin socializare, în 
patrimoniul colectivitatii ce îi recunoaşte valabilitatea. 


7. Despre normativitatea esteticii. Tema valorizării operei 
de artă readuce în discuţie problema funcțiilor esteticii. Ralea 
este de părere că această ştiinţă a spiritului „trebuie să explice şi 
apoi să judece”? Deci, ea nu se mărgineşte doar la explicarea 
faptului estetic, ci trebuie să-l valorifice, să-l ierarhizeze în 
raport cu criteriile estetice, pentru a evita jocul arbitrariului. De 
aici rezultă şi o funcţie normativá a esteticii. 

Desigur, Ralea nu se gândeşte câtuşi de putin la o estetică ce 
şi-ar asuma rolul de a da norme artiştilor, ar fi o stupiditate. Creația 
este un act liber; dar valorificarea, judecata de valoare trebuie să 
urmeze о serie de reguli, pentru a sustrage valoarea de sub tirania 
eului, a relativismului excesiv. De aici porneşte nevoia de norme, 
care să indice minimul de cerinţe, în funcţie de care o operă de artă 
să fie considerată ca atare. Stabilită pe temeiul generalitátii 
cazurilor, norma ar fi, în această situație, o „valoare nominală”, pe 
când valoarea ar fi o „normă superioară, exceptional, 

În mod firesc, esteticianul se întreabă: după ce criterii 
valorificăm opera de artă? Dintre răspunsurile date acestei 
întrebări, Ralea supune criticii, ca fiind mai semnificative, pe cele 
formulate de Taine, Volkelt, Freinfels, înainte de a-şi exprima 
punctul de vedere. În contextul dezbaterilor teoretice din epocă, 
este deosebit de importantă precizarea gânditorului, potrivit căruia 
criteriile de valorificare estetică trebuie să fie, în primul rând, 
calitative; adică să se arate dacă obiectul de valorificat este sau nu 


2 Ibidem, р. 53. 
30 Ibidem, p. 148. 

estetic?!. Aceste criterii ar fi: 1. măsura în care artistul a izbutit să 
transfigureze estetic realitatea sau a imitat-o servil şi, în acest ultim 
caz, nu intră în sfera artei; 2. nivelul de realizare în operă a 
intentiilor primare ale autorului, întrucât el este chemat „să 
interpreteze un material dat”, trebuie să determinăm raportul dintre 
intenția sa şi reuşită, lucru nu tocmai uşor de obținut. Ralea adaugă 
că principiul reuşitei este calitativ şi gradual, pentru că reuşita unei 
opere poate să fie parțială sau totală. Opera de artă să aibă o tehnică 
personală. Mai exact, să pună. în relief un stil personal. Criteriu 
fundamental în raport cu toate celelalte condiții după care se 
călăuzeşte în procesul valorizării; 3. Acest criteriu, preluat de la 
Taine, cere ca opera să exprime o unitate în diversitate; 4. Proporția 
sau dozajul elementelor. anestetice in operă, care impune autorului 
ca raportul acestor elemente să respecte poziția. esteticului; 5. 
Faptul estetic fiind o cunoaştere a individualului, opera trebuie să 
respecte individualitatea, expresivitatea; 6. Cel din urmă criteriu are în 
vedere calitatea plăcerii estetice produse de obiectul artistic. De acord 
cu Moritz Geiger, esteticianul român susține că există o plăcere 
frivolă, de moment, și-o. plăcere generată de contemplare, се solicită 
adâncimile eului nostru, având ecouri profund morale. Ambele tipuri 
de plăceri coexistă în operă. Numai măiestria autorului, în dozarea 
elementelor facile cu cele grele, poate da operei echilibrul necesar”. 
Indiscutabil, normele sau criteriile expuse, chiar dacă suscită 
unele întrebări, pot arăta dacă o creaţie artistică este sau nu 
estetică. Dar a stabili dacă este sau nu mai bună decât alta, a o 
așeza într-o ierarhie valorică, implică un alt plan de abordare, şi 
deci, alte condiţii de evaluare, pe care esteticianul le formulează 
sub genericul „criterii de gradualitate”. Aceste criterii ar fi: 
simplitatea sau complexitatea elementelor prezentate în operă; 
durabilitatea operei în timp; intensitatea emoțiilor provocate în 


?! Ibidem, p. 214. 
? Cf. Ibidem, pp. 213-215. 


Scanned with CamScanner 


Misterul artei şi experienţa estetică 97 
sufletul nostru; probitatea sau moralitatea mijloacelor de realizare 
a operei; ultimul este actualitatea sau adaptarea la epocă a 
operei — criteriu labil si față de care însuşi Ralea are suficiente 
rezerve şi de aceea nu-i acordă prea mare importanță”. 

Toate aceste criterii, însă, nu sunt nici funcționale si nici 
eficiente, dacă nu sunt însoţite de gust — acea sensibilitate înnăscută 
care, dincolo de cultură, ne spune dacă o operă „este bună sau nu”. 
Ralea, el însuşi om de gust, atrage atenția, în linie kantiană, că 
„Spiritul geometric nu poate să prindă esențele””. Cel ce ne 
îndrumă spre valoarea estetică adevărată este spiritul de finețe, 
sensibilitatea. Oricât de important este în procesul de valorizare, 
gustul nu exclude cultura, ci.o presupune cu necesitate. Numai 
interacțiunea armonioasă între , sensibilitatea ascuțită si cultura 
teoretică pot emite judecăți. pertinente, aşezând valoarea artistică 
acolo unde îi este locul într-o ierarhie. În procesul de valorizări, 
critica’ de artă este de neînlocuit. Nu ne vom referi la ea, întrucât 
depăşeşte tema de față. Trebuie să reținem, însă, că Ralea, cu o 
bogată experiență de critic literar de vocaţie, a rezervat „criticii 
artistice” spaţiul cuvenit în preocupările sale teoretice în estetică, 
aducând şi aici contribuţii pe care timpul nu le-a erodat. 

În final; se poate afirma că analiza relației dintre faptul 
estetic şi valoare a facilitat emergenta unor idei de mare 
importanță, care definesc aportul lui Mihai Ralea la evoluția 
esteticii, a fenomenului artei în țara noastră şi, în acelaşi timp, la 
configurarea climatului cultural din vremea pe care a ilustrat-o. 
Cele mai multe dintre ele îşi păstrează actualitatea, ceea ce 
constituie un semn al trăiniciei unei construcţii teoretice, în care 
autorul ei s-a zidit cu dăruire pilduitoare. 


% Cf. Ibidem, pp. 215-216. 
* Ibidem, р. 216. 

1. Schița unui cadru problematic. Daca o lungă perioadă de 
timp estetica a urmat aproape un drum comun al devenii sale 
teoretice, în veacul nostru ea se distinge, între altele, prin pluralismul 
abordărilor metodologice şi o gamă tematică impresionant de largă. 
Efectele unei atari situații nu se rezumă la „extrema dispersiune şi 
echivocul s&u"!, care nu pot fi negate; ele se regăsesc şi într-o mai 
profunda elaborare si limpezime conceptuala, chiar dacă aceasta 
coexistă, pe alocuri, cu zone de clar-obscur. O asemenea evoluție 
poate fi pusă pe seama rafinării gândului metafizic, dar şi a 
diferentierii formelor de expresie artistică. Toate la un loc au fost 
potentate de un alt factor, identificat cu tradiția culturală, cu mediul 
socio-economic şi geografic. Á 

Am făcut această succintă prezentare, pentru a sustine cá 
spaţiul cultural american, avem în vedere aici numai S.U.A., a 
pus estetica în condiţii particulare de evoluţie, pástránd 
legăturile viguroase cu tradiţia europeană. Este vorba, în primul 
rând, de faptul că această civilizație tehnologică a creat 
mentalități, moduri de gândire şi preocupări specifice în rândul 
oamenilor, plasând estetica, şi în general disciplinele umaniste, 
pe un plan, am putea spune, subordonat valorilor utilitare. 


1 А a 
_ Guido Morpurgo-Tagliabue, Estetica contemporană, vol. 1, traducere 
de Crişan Toescu, Bucureşti, Editura Meridiane, 1976, p. 69. 

Către sfârşitul anilor ’70, cercetătorul american Arthur Pulos 
avertiza, dintr-o largă perspectivă critică, ca şi atâția alții de altfel, 
asupra pericolelor generate de expansiunea tehnologică, aratandu-si, 
totodată, insatisfactia fata de prioritatea acordată, in S.U.A., ştiinţelor 
pozitive, în raport cu cele umaniste. „Ceea ce este şi mai rău — afirma 
el — rezidă în faptul că s-a creat o stare de spirit care plasează știința 
înaintea umanismului. Metodele ştiinţifice trebuie să fie aplicate în 
toate investigaţiile omeneşti. Deopotriva, poetul si filosoful trebuie 
să-şi îmbrace interesele în metoda şi semantica ştiinţelor. Ei trebuie 
să ştie să facă concesii dacă doresc să capete sprijin economic pentru 
acţiunile lor. Şi în lumea intelectuală, este limpede că cei care se 
bucură de respect şi de avantaje materiale sunt cei care fac parte din 
domeniul ştiinţelor naturii, nu umaniştii”?. 


2. Coordonate ale unei evoluţii teoretice. Dincolo de 
adevărul acestor motive de îngrijorare, totuşi estetica americană 
s-a remarcat, în secolul abia încheiat, printr-o explozie de studii 
şi cărţi de referință, care au consolidat unele ori au configurat 
alte поі direcţii de cercetare şi curente de idei, ce au influenţat 
sensibil imaginea domeniului în ansamblu. În sprijinul afirmației 
noastre, poate cá ar fi suficient să menționăm principalele 
coordonate ale acestei evoluţii. Mai întâi, amplul ecou al 
esteticii croceene, care; negând realitatea fizică a operei, susține 
că arta este intuiţie lirică şi o curăţă de aluviunile confuziilor, 
pentru a promova autoritatea esteticului. Este de remarcat apoi 
autoritatea si prestigiul cu care s-a impus în gândirea estetică 
ceea ce s-a numit naturalismul american, reprezentat de 
Santayana, Dewey şi Whitehead: ei au pus sub semnul valorii 
cercetările asupra artei. Şef de şcoală, oponent al lui Croce, de 
care îl leagă totuşi unele elemente comune de gândire, 
Santayana investeşte estetica cu misiunea de a cerceta originea, 


2 Arthur Pulos, Stop the World so it is: We Want to Progress, în „Journal 
of the Industrial Designers Society of America”, September, 1969, p. 69. 

locul, cauza, componentele şi sfera frumosului, de pe o bază 
materială, $1 rezervă frumusetii rostul de a procura satisfacţie 
rațiunii ce caută mereu acordul armonios dintre individ şi mediu, 
amintind astfel o resurectie a umanismului, dar în tiparele 
naturalismului şi pragmatismului american. 

Continuând unele idei ale lui Santayana, estetica lui John 
Dewey s-a constituit ca o reacție împotriva divorțului dintre 
viață si artă provocat de fenomenul industrializării, care a 
bulversat societatea americană.  Călăuzit de principiul 
experienţei ca interacțiune între om şi natură”, Dewey afirmă că 
arta este experiență, iar tipul perfect de experiență este cea 
estetică, pentru că ar trebui să fie nu o excepție, ci о regulă de 
viati. Investind principiul estetic cu un sens practic, nu 
speculativ, el opinează că arta, prin care înţelege tot ceea ce este 
frumos, desăvârşit, în acord cu dimensiunile obiective şi 
subiective ale experienţei, nu trebuie despărțită de natură, muncă 
şi experiența umană normală, obişnuită. Fiind ceva pentru cei 
multi, s-ar cuveni ca arta să dea sensul vieţii şi să ducă la 
îndeplinirea rosturilor acesteia. - 

Doctrina estetică a lui Dewey a avut o rezonanţă deosebită, 
mai ales în spaţiul de cultură american, unde a fost dezvoltată în 
lucrările unor Irwin Edman, Lauwrence Buermeyer, Bertram 
Morris, Horace Kallen, Thomas Munro, D.W. Gotschalk*. 

Cel de al treilea reprezentant al naturalismului estetic 
american, filosoful ,organicist" Alfred Whitehead, recunoscut 
pentru studiile de logică si matematică, a promovat o concepție 
estetică ce pune în relief frumuseţea experienței naturale şi 
omeneşti. După el, frumusețea este viaţă. Realul este frumos şi 
se află reglementat de principiul „unu şi multiplu”. „EL a 


3 Aceasta a făcut ca filosofia lui Dewey să fie socotită un 
„naturalism umanist”, = Ыы! 

4 Cf. K. E. Gilbert, H. Kuhn, Istoria esteticii, ediţie revizuită şi 
adăugită, traducere de Sorin Mărculescu, prefaţă de Titus Mocanu, Bucureşti, 
Editura Meridiane, 1972. 

conceput conexiunea organică a universalului ca o proprietate 
estetică în sensul platonician exprimat în Timaios...”°. 

„Un puternic impuls a primit estetica americană din partea 
şcolii semantice initiate de I. A. Richards. Pentru el, arta este 
totalitate armonioasă, plenitudine, integralitate vitală; actul 
artistic se identifică cu şansa de amplificare şi rafinare a 
experienței umane. Ca atare, esența şi rolul artei constau în 
satisfacerea trairilor, armonizarea impulsurilor divergente, 
experiența estetică fiind aptitudinea de realizare a unui atare 
scop. Situând esteticul in zona tráirilor, Richards dezvoltă, pe 
baza semanticii, o teorie a artei fundatá pe teza semnificației 
exclusiv emoţionale a limbajului artistic. Cu acestea, el pune 
bazele esteticii semantice, care va deveni o şcoală de gândire 
influentă (The Foundations of Aesthetics, 1925), ceea ce i-a 
făcut pe unii să pretindă că direcțiile esteticii din secolul al XX- 
lea s-au remarcat mai mult decât orice ca fiind semantice“. Este 
de observat, de asemenea, contribuţia lui Richards (Principles of 
Literary Criticism) la refortificarea criticii literare în America şi 
crearea a ceea ce s-a numit, mai târziu, New Criticism, de care se 
apropie curentul New Semanticism! (tangent cu doctrina 
comportamentistă, care se afirma atunci în America) — ambele 
orientări, depăşind sfera esteticului, au determinat o amplă 
problematică ştiinţifică. 

Ca o reacţie faţă de Noua Critică s-a constituit Şcoala de la 
Chicago, formată dintr-un grup de specialişti, ale căror cercetări 


urmăresc relevarea unei „esenţe”, a unei „acțiuni poetice” printr-o 


interpretare istorică, nu lexicală, a textului linear. Având notabile 


merite ştiinţifice, acestei orientări i s-au imputat, totuşi, pe bună 
a unor criterii prea limitative 


dreptate, „vederi înguste”, utilizarea rii prea | 
de interpretare a textelor şi compromiterea esteticii stilistice. 
baie cui s de EL Ms iei eee 

5 Guido Morpurgo-Tagliabue, op. cita p. 297. 

6K. E. Gilbert, H. Kuhn, op. cit» p. 485. 

? Guido Morpurgo-Tagliabue, op. cit., p. 309. 

Se cuvine subliniat că estetica semantică îşi află un alt 
reprezentant ilustru, din altă generaţie, în persoana filosofului 
Charles W. Morris, creator de scoala, a cărui teorie, diferită de a 
lui Richards, susține că limbajul artistic reprezintă un ansamblu 
de semne, numite de el iconice, care înfăţişează, prin ele însele, 
unele proprietăți ale obiectelor designate. Semnul estetic 
surprinde în sine valorile pe care le reprezintă; vehicularea 
semnelor asigură direct diseminarea valorilor. Aceasta a condus 
la ideea, acceptată de critică, şi de artişti, că arta „prezintă” 
valori, nu le ,enuntá", întrucât opera de artă este un semn 
complex, care îşi subsumează o structură de semne, arta are 
întotdeauna un caracter semantic. 

Chiar dacă doctrina lui Morris a stârnit obiecțiile Noii 
Critici, înrâurirea sa este puternică, încât se resimte nu numai în 
estetică, ci şi în creația unor semanticieni de alte orientări. Este 
cazul Susannei Langer, fostă elevă a lui Cassirer?, autoarea unei 
teorii a simbolurilor, din perspectiva căreia a cercetat diverse 
arte, îndeosebi muzica, distingându-le prin intermediul 
procesului simbolic specific fiecăreia. Menţionăm, de asemenea, 
pe C. B. Heyl, cel ce a examinat criteriile definiţiilor şi 
aprecierilor estetice, configurând o semantică retorică. 

Din această schiță a esteticii americane în veacul trecut, nu 
poate lipsi numele lui Thomas "Munro.  Respingánd 
speculativismul sau deductivismul, el a fundamentat estetica 
ştiinţifică, în care converg elemente specifice pragmatismului şi 
behaviorismului american. O astfel de estetică, socotită de 
fondatorul ei ca fiind singura capabilă să răspundă culturii 
contemporane, vizează studiul uniformititilor şi variațiilor 


% Cassirer a influențat în mod semnificativ estetica din S.U.A., după ce 
s-a stabilit aici, deși opera lui era apreciată de un Ch. Morris, ca fiind 
nesemnificativă din punct de vedere ştiinţific. 

? Th. Munro este fondatorul (în 1942) Societăţii Americane de Estetică 
şi editorul publicaţiei aferente, „Journal of Aesthetics and Art Critics”. 

comportamentului uman față de artă. Ea s-a dovedit a fi foarte 
productivă în planul studiilor şi lucrărilor publicate. 

Programul esteticii ştiinţifice se intersectează undeva cu cel 
al esteticii fenomenologice. Extensiunea acesteia din urmă este 
ilustrată în America, între alţii, de un inconfundabil exponent, 1- 
am numit pe Stephen C. Pepper, autorul unor tratate de estetică 
ce s-au impus prin autoritate ştiinţifică. Negând teza organicistă, 
după care frumosul este armonie şi unitate, ceea ce trimite la 
ontologie, concepția contextualistă a lui Pepper susține că 
criteriile artei trebuie căutate în mecanismele psihologice; 
frumosul se. întemeiază pe principiul empirisat al contrastelor, 
iar conflictul si analiza constituie caracterele artei. Valorile 
integrate într-o opera de artă sunt intuite creativ şi cumulativ, 
propunând o experiență mai curând intensă şi profundă decât de 
plăcere măsurabilă. 

Aspectele de metodă ale esteticii fenomenologice, care 
implică intuirea valorii şi structurii esenţiale ale unui obiect artistic, 
sunt afine cu cele ale esteticii gestaltiste, întemeiate pe elementul 
formei frumoase şi motivele ce explică seductia omului de către 
aceasta. De fapt, între şcolile ce ilustrează orientarea estetică 
inspirată din conceptul de: gestalt- se individualizeaazi Scoala 
americană (McLead, Lewin, Asch); promovând frumuseţea ca 
înfăţişare a totalității, întrucât пи punctele izolate, ci totalititile 
cunosc succesul în evoluția şi în experiența umană. 

Pe lângă doctrinele de orientare axiologică de care am 
amintit, nu mai putin iradiante în cultura americană sunt 
doctrinele ce abordează, cu metode specifice, relaţiile dintre artă 
şi viata socială, care atrag atenţia prin caracterul lor descriptiv. 
Amintim, în acest sens, de relativismul estetic reprezentat de un 
George Boas, dar şi de alţi gânditori, care postulează relativitatea 
artei ca expresie a unei interacțiuni între artist şi operă; întrucât 
valorea variază în funcție de o alegere, are întotdeauna un caracter 
relativ. Menţionăm, de asemenea, expansiunea esteticii sociologice, 

care a consacrat numeroase studii definirii unei sociologii a artei; 
încercărilor de a integra istoria artei în ansamblul istoriei culturii 
(J. White, S. Giedion); considerării operei de artă în raport cu 
scopurile sale şi cu mijloacele de a o înfăptui (cazul arhitecturii); 
cercetării relațiilor dintre artă, tehnica mecanizată si producția 
industrială; abordării conexiunilor frumusete-utilitate, formă- 
funcție (Industrial design) etc. 

Încheind această imagine, prin natura ei incompletă, a 
esteticii americane din veacul al XX-lea, îndeosebi din prima sa 
jumătate, ni se pare corectă observaţia după care, orientarea 
estetică generală, în perioada la care ne’ referim, este mai 
degrabă empirică, pluralistă şi specifică, decât generală şi 
speculativă. O dovedeşte faptul că în locul sistemelor 
cuprinzătoare, ea a dat mai multe studii dedicate unor probleme 
speciale. Este o constatare ce îşi prelungeşte valabilitatea până 
în prezent. 


3. Depăşirea tradiției şi exigenţele actuale. Nu surprinde 
absolut deloc faptul cá problemele estetice pe care şi le pun azi 
teoreticienii, sunt, în -bună măsură, vechi de când există 
disciplina . їп cauză. : Aportul- fiecărei generații, însă, la 
aprofundarea lor consistă în argumentele şi soluţiile noi propuse. 
În America, de altfel ca şi în alte: spaţii culturale, cărți şi studii 
de mare interes se circumscriu unei teme fundamentale şi 
perene, cum este natura şi statutul valorii estetice, pledoariile 
susținând ideea integrităţii esteticii ca disciplină de reflecţie 
filosofică și călăuză a vieţii artistice. 

Cunoscuta teorie a autonomiei esteticului este tinta unor 
abordări critice la un nivel care transcede poziţia autonomismului 
absolutist, socotind-o intrată deja în zestrea tradiției. S-a făcut 
NIU tie ВСИ МИНА pirat 


"°K. E. Gilbert, Н. Kuhn, op. cit., р. 494. 

observația, oarecum simplistă, că „estetica tradiţională”, 
apărătoarea purității valorii estetice, ar fi „naivă” sub raport 
practic. Evoluţia artelor, pe fondul dezvoltării civilizației 
confruntările de idei cu privire la singularitatea şi ,,labilitatea” 
valorii estetice, a unei valori neîntinate de interese personale sau 
politice. Dacă tradiția ce susţine puritatea valorii estetice este 
corectă, atunci această valoare are de-a face numai în foarte 
mică măsură cu preferințele, cu dorințele noastre actuale, afirmă 
pe bună dreptate autorii unor studii apărute, în ultimii ani, într-o 
revistă americană de mare prestigiul! În fapt, ei repun în 
discuţie poziția valorii estetice în structura operei de artă, în care 
fuzionează cele mai felurite forme ale vieţii sociale. Acceptând 
teza după care esteticul este imanent artei, ei îşi centrează 
demeisul pe problematica receptării operei. Mai exact, 
interogatiile lor apar la contactul valorii estetice cu experiența 
sau trăirea estetică; cu dinamica gustului si rolul său în 
formularea judecăților de valoare. 

Trebuie să menţionăm aici că cercetările kantiene asupra 
judecății de gust, care nu este o judecată de cunoaştere în sensul 
unanim acceptat, ci una estetică, fundată subiectiv pe 
sentimentul de plácere!?, au oferit teoreticienilor, şi în general 
criticii de artă din secolul al XX-lea, o excepțională posibilitate 
de a explica natura exprientei si obiectivitatea valorii estetice. 
Unele teze şi argumente din Critica facultății de judecare au 
fost însușite de esteticienii contemporani şi le-au folosit cu mai 
multă sau mai puţină iscusință, pentru a consolida autoritatea 


и Vezi „The Journal of Aesthetics and Art Criticism”, Colecţia pe anii 


1990-1992, 1 
'2 Cf. Immanuel Kant, Critica facultății de judecare, 


Ştiinţifică şi Enciclopedică, 1981, p. 95. 


Bucureşti, Editura 

disciplinei lor. Partial, acesta a fost un răspuns al mişcării 
formaliste, la tendința de a valoriza orice obiect artistic dintr-o 
perspectivă utilitaristă. Cu deplină şi nedezminfitá dreptate, 
formaliştii afirmă că arta nu tinteste către vreun câştig material; 
sensul, rațiunea ei de a fi constă în propria sa valoare. Este astfel 
justificată insistența celor ce nu au încetat să susțină că arta nu 
poate fi valorizată în termeni economici, euristici, etici, religioşi 
şi nici măcar ca valoare intelectuală. Aprecierea ei se face numai 
în raport cu valoarea artistică. 

De la acest principiu, foarte. corect în esența lui, s-a 
alunecat spre un autonomism absolutizant al artei si, desigur, al 
valorii estetice, ceea ce continuă să întreţină reacţii adverse. O 
atare poziţie afirmă că opera de artă există prin ea însăşi, prin 
aparenţa. ei ca totalitate. sensibilă. independentă; nu printr-un 
mesaj pe care l-ar conţine. Se pare că de aici decurge opinia 
conform căreia arta nu poate fi altceva decât expresia unei valori 
artistice; o valoare autentică, diferită şi nealterată de oricare alta. 
În acest sens este înțeleasă puritatea valorii artistice. 

Un asemenea punct de vedere, de cea mai curată esență 
formalistá, este exprimat de englezul Clive Bell, cu amplu ecou 
în estetica americană. Avertizánd că arta nu trebuie confundată 
cu viata, ceea ce este întrutotul corect, Bell exagerează când 
pretinde cá valoarea estetică nu este dată de conţinutul operei, 
nici de faptul că ar reprezenta sau interesa, ci de semnificația 
autonomă a formelor, care au un sens în sine". Sintagma 
significant form are încă destui aderenti. О pleiadă de 
teoreticieni americani, între care Harold Osborne, F. N. Sibley, 
Monroe C. Beardsley, Stuart Hampshire şi J. O. Urmson au 
promovat consecvent ideile esteticii formaliste, configurând o 
mişcare influentă la mijlocul veacului , trecut, ale cărei 
reverberatii se resimt şi astăzi. Deşi fiecare a tratat în chip 


13 Clive Beli, Art, London, Arrow Books, 1961. 

propriu problema valorii estetice, elementul comun este 
fidelitatea lor față de principiile formulate de Kant in Critica 
facultăţii de judecare. O privire atentă asupra lor descifrează 
două tendințe concurente în explicarea şi aprofundarea 
esteticului. Deşi ambele au eşuat în tentativa lor, rămân totuşi 
edificatoare, nu atât pentru înțelegerea insuccesului în care s-au 
cufundat, cât mai ales pentru impulsul ce l-au dat descrierii 
adecvate a valorii şi experienței estetice. Cele două tendinţe, la 
care ne vom referi succint în continuare, sunt reprezentate de 


Urmson şi Sibley. 


4. Emotia estetică si receptarea artei. Dintr-un unghi de 
vedere axiologic, Оттоп,  afirmându-şi atitudinea puristá, 
susține că numai exigenta estetică în abordarea unei opere de 
artă, ne poate procura experiența necesară detectării aurului, 
care este valoarea estetică!“. El este convins cá o asemenea 
exigenti nu implică virtuozitatea intelectuală a unei opere, 
conținutul său moral, mesajul religios ori valoarea sa 
economică. Şi aceasta pentru că valoarea estetică este 
ireductibilă la alte tipuri de valori, idee pe care nu putem să nu o 
acceptăm. Mai departe, Urmson afirmă că satisfacția este pe 
deplin estetică, dacă are ca determinant valoarea estetică; ceea 
ce înseamnă că satisfacția estetică nu poate avea şi temeiuri 
morale, politice sau de alt gen, idee care ni se pare a fi nu tocmai 
exactă. Un obiect de artă poate avea semnificaţii morale, 
religioase, politice etc.; el este, am spune, polisemic. Aceasta nu 
exclude faptul cá el intră şi îşi cucereşte locul în sfera artei 
numai prin valoarea estetică, Este un adevăr larg recunoscut, 
dincolo de care Urmson cantonează într-un fel de esteticitate. 


M Vezi LO. Urmson, What Makes a Situation Aesthetics, 1957, 
retipărită in Aesthetics. Contemporary Studies in Aesthetics, ed. Francis J. 
Coleman, New York, McGrow Hill, 1968. 

Pentru el, valoarea esteticá este purd; este o valoare sui generis 
şi, ca atare, ireductibilitatea si autonomia o definesc în esenţa ei. 
Având acest statut, valoarea estetică îşi asumă exclusiv dreptul 
de legitimare a artei. Din perspectiva sa, puristă, autorul citat 
lasă să-i scape ideea că valoarea artistică depăşeşte esteticul și îl 
cuprinde în miezul său. 

Cu aceste delimitări, Urmson aduce în discuţie o altă 
chestiune fundamentală şi anume aceea a criteriului de evaluare 
a creaţiei artistice. În opinia lui, un obiect artistic nu poate fi 
apreciat în funcție de prețul de vânzare, de mesajul religios sau 
moral, de conţinutul ideilor filosofice. Valorizarea impune 
constituirea unor principii generale de selecţie, existența unui 
criteriu de evaluare pe baza căruia să se poată stabili dacă o 
valoare aparține esteticii, moralei sau altui domeniu al spiritului. 
Problema determinării unui astfel de criteriu poate fi lămurită cu 
uşurinţă, după Urmson. El este de părere că valoarea estetică a 
poeziei lui Wordsworth, de exemplu, nu constă în mesajul sau în 
ideile sale filosofice, ci în „emoția estetică” pe care o produce. 
Dacă examinăm. unele cazuri simple de evaluare estetică, vom 
observa că temeiul acestora îl constituie modul în care ne apare 
obiectul artistic: forma, culoarea, sunetul etc. Cu alte cuvinte, 
ceea ce luăm în considerație atunci când încercăm să 
determinăm valoarea estetică a unei opere este aparenţa (forma) 
sa, dincolo de orice conţinut, susține Urmson, propunând un 
mod reductionist de înțelegere a emotiei estetice. În fapt, emoția 
estetică este rezultatul unui complex de trăiri declanşate la 
contactul cu opera de artă. 

Totuşi, Urmson pare să fie conştient că emoția estetică, ca 
bază a evaluării operei, nu este о chestiune complet 
neproblematică. Pentru că atunci când evaluăm o operă de artă 

complexă, aparența ei tinde să fie determinată de unul sau altul 
dintre factorii pe care, de obicei, nu-i luăm în seamă. Interesul 
ne poate fi captat de tema unui roman, de mesajul său moral ori 
filosofic, dar urmărim, în acelaşi timp, stilul scrierii, arhitectura 
frazei, intensitatea emoțiilor pe care ni le comunică. În acest 
sens, Urmson spune că reacţia receptorului față de o lucrare de 
artă complexă poate exprima acceptarea cu bună voință a unui 
criteriu nonestetic de evaluare. Numai că recursul la un 
asemenea criteriu nu exprimă o reacție estetică în raport cu 
opera de artă în ansamblul ei. În cele din urmă, Urmson 
recunoaşte cá opera declanşează o constelație de trăiri emotionale, 
dar cele mai:multe пи sunt reacții estetice autentice. Urmând şi el 
tradiția kantiană, consideră că trebuie- să contemplám obiectul 
artistic, luând în seamă numai caracteristicile sale formale ori 
senzoriale, dacă vrem să-l aşezăm într-un orizont estetic. Fără 
îndoială, Urmson interpretează eronat implicaţiile presupuse de 
aparența unui obiect estetic. După el, receptarea formei 
obiectului nu implică elemente intelectuale, ceea ce ar însemna 
că actul receptării artistice este irațional. Ori se ştie că emoția 
estetică nu este exclusiv urmarea unui proces spontan, pornit din 
subconstient, Dimpotrivă, afectivitatea şi intelectul fuzioncază 
în receptarea creației artistice. Mai mult chiar, artistul 
exploatează în mod frecvent si cu abilitate potenţialul de 
cunoaştere și înțelegere al publicului, cu intenţia de a declanşa 
anumite efecte artistice, Aşadar, capacitatea intelectuală deţine 
un rol major în analiza gi acceptarea sau respingerea formei unui 
obiect artistic. Si totuşi, Urmson о ia drept o inadvertenta. Abia 
în ultimele sale lucrări se pare că face o concesie intelectuală şi 

admite că înțelegerea poate fi prezentă în procesul evaluării 
estetice. La fel ca şi alti esteticieni ai secolului nostru, Urmson este 
prizonierul erorii izvorâte din convingerea că numai sentimentele 
fac posibil accesul la opera de artă, la valoarea estetică. 


5. Valorizarea operei sub presiunea reductionismului. 
Cea de-a doua direcţie în explicarea esteticului este reprezentată, 
aşa cum am menţionat, de Sibley. După cum am văzut, Urmson, 
pornind de la Kant, sustine că reacţia estetică față de un obiect 
implică sensibilitatea, în afara oricărui concept. Revendicându- 
se tot de la Kant, Sibley se plasează într-o altă viziune. Pentru 
Kant, conceptul nu este regula determinantă a frumosului, iar 
judecata de gust este de natură subiectivă. Sibley preia această 
opinie şi o aplică nu doar categoriei de frumos, ci tuturor 
celorlalte categorii estetice!5. Opera de artă este uneori suportul 
frumosului, alteori al urâtului. Ea poate fi rafinată, echilibrată, 
armonioasă, senină, discretă, gratioasá, sau poate fi stridentă, 
sumbră, diformă etc. Preluând distincţia dintre frumos şi artá!ó, 
Sibley numeşte aceste însuşiri drept trăsături estetice ale unei 
lucrări artistice. El îşi concentrează analiza asupra modului în 
care stabilim contactul cu obiectele, pentru a reliefa trăsăturile 
estetice specifice. Dar îi scapă faptul că specificul estetic nu 
explică valoarea artistică. 


15 Vezi F, N. Sibley, Aesthetic Concepts, 1959, retipărită în Philosophy of the 
Arts, ediţie revăzută, realizată de Joseph Margolis, Temple University Press, 1979. _ 

16 Distincția dintre frumos si artă, conținută în doctrina estetică a lui 
Kant, a fost teoretizată de herbartieni, În special, К, Findler a stăruit asupra 
deosebirii frumosului în arta, În acest sens, el afirmă că una este frumosul, 
hedonist în substanța lui, și alta este arta contemplării. Primul este sensibil şi 
practic, ba chiar animalic, cea de-a doua este teoretică şi umană (Aforisme, 35, 194). 
Apud Guido Morpurgo-Tagliabue, Estetica contemporană, vol. 1, р. 77. 

Concepția lui Sibley provoacă anumite interogatii. Una 
dintre acestea trimite la percepţia artistică. El lasă deoparte 
ideea, foarte importantă, că raportându-ne la un obiect de artă, 
nu îl descriem, ci îl evaluăm, aplicându-i conceptele estetice. 
Este imposibil să descrii o creaţie artistică, ca fiind rafinată, 
echilibrată, frumoasă fără să o elogiezi. După cum tot atât de 
imposibil este să o descrii că este urâtă, excesivă, de prost gust, 
fără a o respinge. Încercarea lui Sibley de a nu implica 
raționalitatea în actul. percepției artistice este o tentativă de 
acreditare .a ideii că nu există nici o regulă cu valabilitate 
universală sau ca procedeu tehnic de aplicare a conceptelor 
estetice, în procesul valorizării artei. Această operațiune nu ar 
tine, chipurile, de inteligența şi cultura evaluatorului. Mai exact, 
Sibley este de părere cá, in realitate, conceptele estetice le 
aplicăm nu pe baza unor norme sau reguli, care pot fi 
generalizate, ci mult mai simplu, pe baza gustului sau a 
sensibilităţii cu care suntem înzestrați de natură. Cu alte cuvinte, 
folosirea conceptelor estetice în evaluarea operei de artă este 
ireductibil o chestiune de gust ori sensibilitate, deci un act pur 
subiectiv. Dacă nu ar exista nici o regulă în asemenea situații, 
cum pretinde Sibley, ar fi foarte, greu de înţeles cum ar putea fi 
folosite conceptele estetice în aprecierea creaţiilor artistice. _ 

De altfel, influența kantiană se observă nu numai atunci 
când Sibley consideră că niciodată conceptele estetice nu se 
aplică ţinând. seama de reguli generale, dar şi atunci când el 
afirmă că avem nevoie de anumite „„facultăţi” naturale de bază, 
pentru a percepe însuşirile estetice ale operei. Insistánd pe 
aceeaşi idee, el se detaşează de maestrul de la Kénigsberg şi 
instituie o deosebire majoră între „facultatea” de gust şi gustul 
propriu-zis. Între ele există o cale misterioasă ce se cere a fi 
parcursă, pentru a percepe însuşirile estetice. În esență, Sibley 
pledează pentru ideea 'că discursul critic este inerent irațional, 

întrucât sensibilitatea si gustul sunt înzestrări misterioase, şi ele 
pot fi despărțite de abilitatea noastră în aplicarea conceptelor 
estetice de evaluare a artei. Gustul funcţionează cu respect fata 
de calitățile estetice ale obiectelor, dar în alt fel decât respectul 
pe care privirea îl acordă culorii şi urechea sunetului. Gustul 


dovedeşte că avem sensibilitate, experiență estetică şi, ca atare, ` 


conceptele estetice sunt aplicate în virtutea acestei experienţe. 
Astfel, tentativa lui Sibley de a combina parfumul pozitivist, ce 
adie în discursul critic, cu particularitátile domeniului la care se 
aplică vine să întărească ideea că „organul de simț” este 
responsabil de faptul cá judecátile estetice cuprind. în ele 
suficient mister. Poate că aşa se explică de ce, în anumite cazuri, 
încercând să salveze aparenţa rigorii, critica introduce uneori şi 
insolubile mistere, acolo unde îşi asumă rolul de a face mai 
multă lumină. 


6. Arta ca parte a vieții însăşi. Vulnerabile în multe 
privințe, cele două direcţii teoretice conturate mai sus au 
stimulat reacția polemică a esteticienilor americani de azi, 
reacție fundată pe adâncirea cercetărilor asupra valorii estetice, a 
raporturilor dintre artă şi existența socială, a receptării artei etc. 
Pentru ei, teza autonomismului absolutist este inconsistentă şi, 
prin urmare, inacceptabilă. Departe de a ființa neatinsă de viata, 
valoarea estetică (si prin ea, arta însăşi) se zămisleşte şi se 
rafinează în contact cu existența socială, cu interesele şi 
aspiratile oamenilor. Este relevant, în acest sens, punctul de 
vedere al lui David Novitz, potrivit căruia arta este parte a vieții 
cotidiene, de care nu poate fi separată". Ea reflectă interesele 
umane şi valorile prevalente în societate, la un moment dat. Mai 


U David Novitz, Art in the Real World, în „Art as a Social 
Phenomenon: Marxist and non-Marxist Perspectives”, eds. Bohdan 
Dziemidok and Willis Truitt, New York, Haven Publishers, 1990. 

mult, aceste interese: practice sunt esenţiale în evaluarea 
creaţiilor, mai ales în domeniul artelor frumoase. Pe aceeaşi 
linie, Francis Sparshott argumentează că arta este înțeleasă ca o 
practică în care se integrează măiestria creatorului, atât cât este 
са!8. Dar nu orice măiestrie este producătoare de artă. Decelând 
între creaţiile utilitare şi cele artistice, el opinează că artele 
trebuie să fie abordate ca scop în sine, întrucât servesc atât unor 
cerinţe utilitare, cât şi unor idealuri valorice semnificative pentru 
viata de fiecare zi a oamenilor. Acest lucru îl dovedeşte 
dezvoltarea artelor plastice, literaturii şi teatrului. 

Fără a exclude individualul care se regăseşte, în cele din 
urmă, sublimat în general, valoarea estetică întruchipează 
sensibilitatea, interesele şi aspiraţiile comunității umane şi, prin 

„aceasta, universalul. Ea constituie fundamentul criteriilor de 
"evaluare, care călăuzesc judecata de valoare şi aplicarea 
conceptelor estetice, în procesul complicat şi de mare fineţe al 
aprecierii operelor de artă. Punând în relief temeiul social pe 
care se sprjină valoarea estetică şi creaţia artistică, teoreticieni 
de marcă au depăşit „purismul” estetic, întrucât nu mai exprimă 
sensibilitatea contemporană. Opinia lor recunoaşte universul 
complex al operei de artă, în care valoarea estetică nu fiinteazá 
singură, izolată; ,,... este falsă pretenția că valoarea estetică este 
pură, desprinsă complet de interese economice, morale, 
religioase, intelectuale. De aceea, orice încercare de a explica că 
judecata estetică este lipsită sau complet neinfluenfatá de 
preocupările și interesele vieţii cotidiene este sortită eşecului”, 
conclude oarecum sociologist, într-un remarcabil studiu, David 
Novitz!%. Indiscutabil, cu o poziție dominantă, valoarea estetică 


'8 Francis Sparshott, The Theory of the Arts, Princeton, University 


Press, 1982, p. 25-26. 
19 David Novitz, The Integrity of Aesthetics, în „Journal of Aesthetics 


and Art Criticism”, vol. 48, Nr. 1, Winter, 1990. 

coexistă în opera de artă cu alte tipuri de valori, reflectând astfel 
firescul vieții. Este ceea ce un cunoscut estetician român 
numeşte caracterul eteronom al artei. Dar nu trebuie să uităm 
însă că opera de artă o evaluăm întâi din perspectivă estetică, nu 
căutăm în ea moralitati, idei. teoretice sau orice alte îndrumări 
practice. Toate acestea pot fi descifrate sub strălucirea valorii 
estetice, având în vedere eteronomia artei. 

O radiografie completă a preocupărilor teoretice actuale ї în 
estetica americană cuprinde un spectru foarte larg de teme şi 
probleme, imposibil de abordat într-un studiu ca cel de fata. 
Urmând sfatul lui Platon, că lipsa măsurii este totdeauna urâtă, 
ne-am referit aici numai, la câteva aspecte centrate pe valoarea 
estetică $1. relaţiile sale cu arta. Este nu numai expresia 
ataşamentului nostru fata de estetica axiologică, ci şi o încercare 
de a atrage atenția asupra acestei orientări ce exercită o mare 
seducţie în cercetările contemporane. . 

VIII. METAFORA ESTETICĂ 


1. Dimensiunea metaforică а omului. A intrat aproape în 
circuitul comun ideea lui Cicero (De oratore, IIT), potrivit căreia 
spiritul omenesc are o funcţie metaforică permanentă. Aceasta 
voia să însemne că atunci când omul nu аге la îndemână expresia 
potrivită (cuvântul adecvat) pentru a denumi un anume lucru nou 
sau o experiență trăită, apelează: cu îndrăzneală la expresii vechi, 
metaforizând astfel în mod inconştient. Este ceea ce s-a observat 
cu pertinentá mai târziu, că vorbirea populară are un caracter 
preponderent metaforic.. Schimbând registrul de abordare a ideii, 
Lucian Blaga priveşte omul în perspectivă metafizică şi îl vede ca 
depăşind existența întru- facticitatea. imediatului si pentru 
securitate, ființând într-un alt orizont, cel al misterului şi pentru 
revelare. Traitor într-un atare orizont, un fel de „ambianță mereu 
«dezmărginită»”!, el are la dispoziţie inteligența şi geniul creator, 
care îl ajută să convertească necunoscutul „în mituri şi în gânduri 
magice, în viziuni religioase şi metafizice, în teorii ştiinţifice, în 
plăsmuiri de art". Omul îşi pune astfel în relief funcţia 


! Lucian Blaga, Opere filosofice. 11. Trilogia cosmologică, Bucuresti, 
Editura Minerva, 1988, p. 290. 
? Ibidem. 

metaforizantă, prin care afirmă destinul său creator de cultură şi 
civilizație. În acest sens, metafora, înțeleasă în principal ca o 
posibilitate de transfer a semnificației, a sensului, de la propriu la 
figurat, este revelatorie pentru afirmarea potentialitatii omului de 
a-şi crea o lume numai a lui. 

Fiind atât de intim legată de modul specific de a fi al 
omului creator de valori, metafora este, după cum se ştie, 
subiectul unor intense reflecții şi întinse dezvoltări teoretice. 
Începând de la Aristotel, care i-a consacrat cele dintâi studii, 
până la cele mai recente lucrări ce angajează stilistica, estetica, 
semiotica, semantica, hermeneutica, filosofia — si încă nu le-am 
numit pe toate —, aceste discipline ale spiritului excelează prin 
analize savante, ambitionandu-se să nu lase nimic neexplorat în 
universul fascinant al metaforei. 

Este limpede astăzi că metafora nu înseamnă doar o simplă 
podoabă stilistică, în stare să lege reprezentarea şi expresia; ea 
constituie, totodată, o posibilitate de cunoaştere şi de interpretare 
a lumii. De aceea, teoriile moderne, ce tratează chestiunile 
privitoare la natura gi esența metaforei, disting între -metafora 
epistemic’ (cognitivă), metafora estetică şi metafora filosofică, 
fiecare din acestea având caracteristici şi finalitate specifică. 


2. Metafora estetică. Dintre. atâtea orizonturi teoretice 
ispititoare, ne vom opri, în cele ce urmează, la metafora estetică, 
insistând asupra câtorva aspecte circumscrise ideii de metaforă 
şi referință. În realizările artistice, metafora trece drept unul 
dintre cele mai obişnuite şi, totodată, mai eficiente procedee de a 
,redescrie” realitatea şi, prin aceasta, de întrupare a valorilor 
estetice. După cum se ştie, în genere, metafora este înțeleasă ca 
o deplasare şi o extindere de la sensul propriu, la sensul figurat 
al cuvintelor, sporind bogăţia de conţinut şi semnificația 
acestora, ceea ce angajează diverse teorii, precum este cea a 
substitutiei, analogiei, tensiunii adevărului etc. Important de 
menţionat aici este faptul că rolul de purtător de sens metaforic 

îl îndeplineşte nu doar cuvântul, ci şi fraza şi discursul literar, 
muzical, plastic etc. In acest context apare următoarea 
interogatie: ce relații se instituie între metaforă şi realitate? 
Formulând astfel întrebarea, pătrundem în zona referintei 
discursului, care implică hermeneutica şi pune probleme nu 
tocmai simple. În cartea Metafora vie, Paul Ricoeur sustine că 
trecerea de la semantică la hermeneutică, adică de la nivelul 
frazei, la cel al discursului (literar) propriu-zis ridică o serie de 
aspecte noi ce nu mai au „în vedere forma metaforei ca figură de 
discurs. focalizată asupra cuvântului şi nici chiar numai sensul 
metaforei, ca instaurare a unei noi pertinente semantice, ci 
referința enuntului metaforic ca putere de a «redescrie» 
realitatea”?. O asemenea trecere este legitimată prin corelatia, 
prezentă în orice discurs, dintre sens, care derivă din organizarea 
interioară a discursului şi referință, ce constă în capacitatea sa 
de a se raporta la o realitate din afara limbajului. În atari 
condiţii, metafora îi apare lui Ricoeur ca fiind „о strategie de 
discurs care, apărând şi dezvoltând puterea creatoare a 
limbajului, apără şi dezvoltă totodată puterea euristică 
desfăşurată de ficțiune”. 

Ar mai fi aici de adăugat încă o observaţie a aceluiaşi autor. 
Anume cá „posibilitatea ca discursul metaforic să spună ceva 
despre realitate se izbeste йе alcătuirea aparentă a discursului 
poetic, ce pare esențialmente nonreferential şi centrat asupra lui 
însuşi”. Este un punct de vedere pe care Ricoeur il confruntă cu 
un altul surprins în ideea conform căreia „suspendarea referintei 
laterale este o condiţie necesară eliberării unei puteri de referință 
de gradul doi, care este referința poetică propriu-zisă”. Prin 
urmare, ar trebui să vorbim nu numai de dublu sens, ci şi de 
«referință dedublată» în discursul poetic. 


3 Paul Ricoeur, Merafora vie, Bucureşti, Editura Univers, 1984, p. 16. 
4 Ibidem. 

5 Ibidem. 

5 Ibidem, pp. 16-17. 

3. Metafora ca posibilitate de a „redescrie” realitatea. 
Cercetând, din perspectivă hermeneutică, funcționarea metaforei 
estetice în cadrul artelor, Ricocur ajunge la concluzia că 
metafora este, în fond, un proces prin care discursul eliberează 
puterea ce o deţin anumite ficțiuni de a „redescrie” realitatea. El 
corelează astfel ficțiunea cu „redescrierea” şi restituie întregul 
sens al descoperirii făcută de Aristotel, cum că o poiesis a 
limbajului are rădăcinile în conexiunea dintre mythos si 
mimesis’. 

Pe fondul unor asemenea dezvoltări teoretice cu privire la 
metaforă şi realitate, noi considerăm că, în concordanță cu 
realismul estetic, gândul şi experienţa estetică alcătuiesc o gamă 
de factori şi stări distincte. Judecátile estetice autentice sunt 
reale în virtutea faptului şi a stărilor pe care le reprezintă. Un 
fapt estetic sau o stare de fapt este o entitate în structura căreia 
‚ se identifică un obiect sau eveniment şi o proprietate estetică 
originală, pe care acestea o posedă. Prin urmare, о judecată 
estetică este adevărată în măsura în care obiectul sau 
evenimentul, la care se raportează, are într-adevăr o proprietate 
estetică originală. Ajunşi aici apare o interogatie controversată şi 
dificilă: ce condiții trebuie să întrunească o proprietate estetică 
pentru a fi originală sau autentică, în comparaţie cu o proprietate 
literală sau denotativă? Fără intenţia de a formula un răspuns 
complet, credem că trebuie să facem distincția cerută mai sus. 

În strânsă legătură cu aceste considerații, am dori să 
supunem atenției un argument adus împotriva realismului 
estetic. Un cunoscut autor britanic, Roger Scruton, dezvoltă 
acest argument în cartea lui Artă şi imaginație. Argumentul în 
cauză face parte din categoria celor de tip metafizic şi pleacă de 
la observația că, atunci când descriem lucruri în mod estetic, 


7 Ibidem, p. 17. 
5 Roger Scruton, Art and Imagination, London, Methuen, 1974, pp. 38-44. 

adeseori folosim cuvinte în sens metaforic. De pildă, putem 
descrie un nor ca fiind diafan sau o insectă ca fiind delicată ori 
armonioasă. După cum am putea descrie o piesă muzicală ca 
sumbră sau veselă de la o notă la alta. Sensul normal al acestor 
cuvinte este nonmetaforic şi apare în descrieri nonestetice 
obişnuite. Aici însă ele sunt folosite în sens metaforic. Ele 
contrastează cu alti termeni, ca frumos, elegant, îndrăzneţ, ce nu 
sunt folosiți metaforic într-un context estetic. Aceşti termeni nu 
au o utilizare nonestetică atunci când sunt folosiţi în sens 
metaforic. De exemplu, putem spune „о mână frumoasă” la jocul 
de cărți, sau cutare persoană are „о dispoziție sufletească urâtă”. 


4. Un punct de vedere despre „realismul estetic”. Faptul 
că descrierea metaforică are o largă răspândire în estetică îi 
oferă ocazia lui Scruton să contureze o teorie generală despre 
metaforă, teorie pe care, câțiva ani mai târziu, o va dezvolta în 
detaliu un alt autor, Donald Davidson, într-un studiu foarte 
cunoscut, sub titlul Ce injeles au metaforele”. Spre deosebire de 
orientările semantice privind metafora, Davidson, angajat într-o 
direcție pragmatică, demonstrează că de fapt cuvintele folosite 
în context metaforic au numai semnificația literală proprie cu 
care sunt utilizate în texte nonmetaforice. El contestă ideea că ar 
exista o semnificație metaforică diferită de cea literală şi 
consideră că la semnificația metaforică se ajunge prin folosirea 
termenilor, încălcând regulile gramaticale stabilite pentru 
intrebuintarea lor. 

Ținând seama de aceste două premise, Scruton 
argumentează că realismul estetic nu poate fi menţinut 
(acceptat), cel puţin în ceea ce priveşte descrierile estetice cu 


9 Donald Davidson, What Methafors Mean, în „Inquiries into truth and 
Interpretation”, Oxford, Claredon, 1984. 

caracter metaforic. Scruton orientează argumentul său împotriva 
ideii că există proprietăţi estetice, ceea ce vrea să însemne că 
propoziţiile care descriu proprietăți estetice conţin un adevăr 
condiționat în sensul cel mai puternic (strong). 

Aşa după cum am precizat mai sus, un fapt estetic sau o 
stare de fapt constau în existența unui obiect sau eveniment care 
posedă o proprietate estetică autentică. Un adept al realismului 
estetic poate pretinde că există o serie de concepte estetice 
distincte, pe baza cărora să se poată deosebi proprietăţile estetice 
autentice sau reale, proprietăţi ce pot fi reprezentate metaforic. 
S-ar părea, astfel, că realistul cere să se facă o diferenţiere între 
sensurile cuvintelor folosite în context metaforic şi cele folosite 
în context obişnuit sau nonmetaforic. Dar acest lucru este 
respins de opinia lui Davidson despre metaforă, şi atunci ne 
putem întreba cum putem folosi un cuvânt, care are acelaşi 
înţeles în ambele cazuri, pentru a descrie o proprietate estetică 
reală? Nu este. literalmente adevărat că muzica este tristă sau 
delicată. Dacă aşa stau lucrurile, într-o evaluare estetică a 
muzicii, tristețea şi delicatetea au înţelesul lor cunoscut; aceste 
cuvinte nu pot să selecteze o proprietate estetică reală a tristetii 
sau delicatetei. Ca urmare, Scruton rezumă argumentul său sub 
forma unei dileme: „Principala obiectie împotriva ideii 
proprietății estetice a fost următoarea: dacă ambii termeni ce 
denotă proprietăți estetice au acelaşi înţeles şi într-un context 
normal, atunci cum pot fi distinse proprietățile estetice ca o 
categorie specifică? Sau dacă aceşti termeni au înțeles diferit în 
contexte diferite, atunci ce rost are, să numim proprietăţile 
estetice aşa cum am făcut-o mai sus? Am reținut că termenii 
utilizaţi în descrieri estetice au înțelesul lor normal". 


19 Roger Scruton, op. cit., p. 44. 

Trebuie să precizăm cá promotorii realismului estetic 
doresc să fie tot atât de realişti când se referă la acele proprietăți 
cărora le dăm o descriere metaforică, ca şi atunci când au în 
vedere proprietăţile pe care le descriem prin cuvinte ca: frumos, 
elegant sau indrdznef. Dacă această cale este blocată, ei vor fi 
puşi în fata unei insidioase şi neplăcute dihotomii in judecátile 
estetice. Rezultă, în ultimă instanță, că cel putin în câteva cazuri 
importante propoziţiile nu descriu estetic fapte sau stări de fapt. 

Desigur, problema abordată aici comportă, în continuare, o 
serie de argumente şi dezvoltări, pe care le-am prezentat cu altă 
ocazie!!. În contextul de față, am vrea totuşi să menționăm cá 
susţinătorii realismului estetic trebuie să treacă de la argumentul 
lui Scruton, privind „semnificația — echivalentă” la nivelul 
limbajului, la argumentul semnificație — diferită la nivelul. 
gândirii. Pentru că acelaşi cuvânt, cu o semnificație lingvistică 
convenţională poate servi la exprimarea unor concepte diferite. 
Acest lucru, însă, implică, în plus, o interpretare cauzală 
plauzibilă a celor două concepte. Realismul trebuie să nege că 
ceea ce metaforele estetice ne provoacă să observăm este 
nondeclarativ (aici luăm termenul declarativ în sens aristotelic — 
enuntiativ — de logos apofantikos). Pentru aceasta, observaţia 
trebuie si aibe un continut estetic realist (in conformitate cu un 
realist), iar ceea ce este observat reprezintă o gamă de proprietăţi 
estetice genuine (pure). Mergând mai departe, punctul de vedere 
realist nu poate explica de ce folosirea metaforelor în descrieri 
estetice este indispensdabilă, ținând seama de natura subiectivă a 
artei si, implicit, de judecăţile estetice. Această subiectivitate 
cauzală esenţială nu prezintă o dificultate aparte pentru 
promotorii realismului; ea ne ajută să întregim interpretarea 
cauzală a conceptului estetic, iar realistul poate face fata 


11 Vezi Gândire şi limbaj la Aristotel, în „Revista de Filosofie”, tomul 
XLIX, 5-6, sept.-dec. 2002, pp. 471-482. 

descrierilor metaforice, intelegándu-le ca pe о redescriere a 
realităţii. Mai ales a realităţii psihice, care cuprinde bogăția 
trăirilor noastre interioare şi care niciodată nu pot fi descrise cu 
exactitate, în termeni denotativi. Prin urmare, este limpede că 
ceea ce nu putem exprima literal (denotativ), nu trebuie trecut 
sub tăcere. Dimpotrivă, este un conţinut ce se cere a fi exprimat, 
iar metafora estetică, alături de alte mijloace stilistice, face 
posibilă comunicarea către ceilalți, în forma artei, a unui univers 
de reprezentări şi sentimente, în care este învăluită o lume de 
sensuri conotative. Poposind la țărmul acestei lumi, fără o 
referință precisă, spiritul se va cuprinde de plăcerea estetică şi va 
trăi bucuria fără egal a frumuseţilor artei. 

IX. IMAGINE SI SENS 


1. Subiectul trăirii estetice. În vastul orizont al esteticii, 
una dintre cele mai tensionate probleme este aceea a contactului 
dintre subiectul trăirii estetice si opera de artă propriu-zisă. 
Generatoare de numeroase şi grave interogatii, de ipoteze, soluții, 
teorii diverse şi adesea contradictorii, această temă constituie 
punctul de pomire către analiza fenomenelor si structurilor 
fundamentale pentru estetică. Nu numai atât, ea reprezintă о 
premisă ‘pentru “evitarea  unilateralitátilor obiectiviste оп 
subiectiviste, dezvăluind unitatea interioară a domeniului esteticii. 
Recunoaştem aici ‘о arie tematică mai mult decât generoasă, în 
care se înscrie şi tema pe care o abordăm în cele ce urmează. 

Despre imagine şi sens putem discuta din varii perspective, 
cu profitul intelectual aferent fiecăreia. Noi vom stărui aici, evi- 
dent, asupra imaginii estetice şi, implicit, a sensului în sfera artei, 
lăsând deoparte, în mod conştient, natura ca sursă a frumosului. 
Cu precădere ne vom referi la trei aspecte importante: câteva 
delimitări conceptuale; imagine, valoare estetică şi sens; ce sens 
poate avea exacerbarea urâtului în opera de artă? 

Mai întâi se cuvine să spunem că, dincolo de controversele 
existente sau posibile, artele în genere operează cu imagini 
sensibile, conferind specificitate acestei modalități prin care omul 
se exprimă pe sine şi lumea în care trăieşte. Explorând această 

temă, Elie Faure face o observaţie de pătrunzătoare adâncime, 
referitoare la rolul fantastic al artei de a reconstrui permanent 
imaginea lumii. El spune că: „Arta nu este decât simbolul unei 
imagini ce ni se sustrage, la care nu vom ajunge niciodată, dar a 
cărei dorință ne menține inima la nivelul unei vieţi universale ce 
urcă într-una. Strădania noastră — datorită ei — este probabil 
nemuritoare. Ea cunoaşte, desigur, eclipse, dar când cade aici, se 
ridică dincolo, când se indoieste sau ezită dincolo, se înverşunează 
dintr-odată aici, şi asigură iluziei lirice, prin necesitatea-i vitală, 
rolul pe care îl are arta în lume: acela de a o imagina zilnic”!. 


2. Imagine, intuiție şi percepţie estetică. Dar cum am 
putea defini o imagine? Dacă ne întoarcem la Hegel, reținem că 
filosoful aşează imaginea între metaforă şi asemănare, sesizând 
o mare apropiere între acestea. El spune că imaginea „are cu 
metafora o înrudire atât de apropiată, încât propriu-zis nu este 
decât o metaforă amănunţită, care obţine prin aceasta şi o mare 
asemănare cu comparatia, dar cu deosebire că la ceea ce e 
figurat ca atare semnificația nu este înfăţişată pentru sine însăşi 
şi opusă exterioritátii concrete explicit comparate си еа”. În 
accepțiunea .hegeliană, imaginea apare îndeosebi. „atunci când 
două fenomene sau stări, mai mult de sine stătătoare considerate 
pentru sine, sunt contopite astfel, încât una din ele furnizează 
semnificația care e făcută sesizabilă cu ajutorul imaginii 
celeilalte. Principalul, determinatia fundamentală, o constituie 
aici deci fiinfa-pentru-sine, separarea diferitelor sfere de unde 
sunt luate semnificația şi imaginea ei, iar ceea ce e comun, 
însuşirile, relaţiile etc. nu reprezintă, ca în simbol, însuşi 
universalul nedeterminat si substantialul însuşi, ci existența 
concretă, autodeterminată, atât pe o latură, cát si pe cealaltă”. 


! Elie Faure, Istoria artei. Spiritul formelor 2, traducere de Irina 
Mavrodin, Bucureşti, Editura Meridiane, 1990, p. 146. 

2 Prelegeri de estetică, vol. I, traducere de D. D. Rosca, Bucuresti, 
Editura Academiei, 1966, p. 415. 

3 Ibidem, p. 416. 

Păstrându-ne în planul artelor, trebuie să precizăm că 
imaginea estetică este indestructibil corelată cu intuiţia $1 
percepția estetică. „O intuiție are caracterul unei reprezentări 
individuale numai atâta timp cât durează prezența profilurilor 
sale perceptive —, numai o figură perceptivă, reală, provoacă o 
imagine ideală”*. Deci, lumea realului, a obiectelor, reale sau 
ideale, poate genera imagini ce sunt obiectivitate în opera de 
artă. Reprezentarea artistică, în oricare formă, literară, plastică, 
muzicală, coregrafică este punctul de confluență al imaginii şi 
obiectului care o întrupează. Altfel spus, reprezentarea artistică, 
adică obiectul de artă, este, în fapt, o percepţie „locuită” de o 
imagine. Desigur, este o idee în general admisă, aceea că nu 
orice percepție ajunge să fie ipostaziată într-o imagine. Dar este 
în afara îndoielii că imaginea reprezintă unitatea unei figuri, aşa 
cum semnificaţia este unitatea dintre semn şi referential. Aici, 
însă, se impune o precizare foarte importantă: în opera de artă 
percepțiile sunt riguros selectate intentional, ceea ce se 
finalizează într-o imagine structurată după un criteriu stilistic. 
De aici rezultă că imaginea estetică nu este un joc continuu ca 
percepţia; ea constituie un ansamblu închegat, suficient sieşi. 


3. Imagine estetică si imagine artisticá. Vorbind despre 
imaginea estetică, din: capul locului am luat în considerație 
delimitarea acesteia de imaginea artistică. O atare dihotomie nu 
merge până la stabilirea unui raport de opoziţie între ele. 
Dimpotrivă, cele două tipuri de imagini se intersectează, dar nu 
se suprapun perfect, ambele fiind, totuşi, convergente în opera 
de artă. Ea nu se reduce numai la imaginea estetică sau la 
imaginea artistică. La confluenţa celor două tipuri de imagini se 
află arta dintotdeauna. 


* Guido Morpurgo-Tagliabue, Estetica contemporană, traducere de 
Crişan Toescu, Bucureşti, Editura Meridiane, 1976, p. 214. 

Imaginea estetică este o apariţie sensibilă a unității şi 
armoniei obiectului artistic, încât ochiul care îl priveşte sau 
urechea care îl ascultă poate să-l cuprindă ca pe un întreg sau un 
tot, cu uşurinţă şi încântare”. Aşa cum observă un cunoscut 
teoretician, l-am numit pe Guido Morpurgo-Tagliabue, o figură 
(prin urmare un obiect) „este estetică atunci când este capabilă 
să devină imagine, adică să ajungă la un rezultat unitar ce 
rezumă şi şterge toate percepțiile particulare din care este făcută 
(cuvinte, culori, sunete, grupate după stilul lor), pentru a le 
înlocui cu o reprezentare mentală, printr-o imagine emotiva”®. 
Inteleasá astfel, imaginea estetică ne pune în contact cu 
frumosul sublimat în armonia aspectelor sensibile ale operei. Nu 
apreciem ca frumoasă pânza, marmora, sunetul, cuvântul care 
constituie substanța materială a obiectului, ci imaginea în care 
acestea se rezolvă pentru sufletul şi spiritul nostru. 

Frumosul este valoarea estetică fundamentală. La fel ca 
imaginea ce ni-l aduce în fata conştiinţei noastre, frumosul este 
intrinsec sau, cum spune Vianu, „topit” în obiectul artistic, încât 
nimic din structura acestuia nu poate fi schimbat fără a 
prejudicia până la anulare imaginea şi, odată cu aceasta, 
valoarea estetică definitorie. 

În ceea ce priveşte imaginea artistică, ni se pare că ea 
depăşeşte limitele imaginii estetice, aducând în structura operei 
sau a obiectului artistic elemente eteronome sau extraestetice, 
care fin de sufletul şi destinul omului, de pulsiunile vieții. 
Coexistenta acestor elemente extraestetice, subsumate altor 
valori, cu valorile estetice în opera de artă o feresc de 
reductionismul si uscăciunea purismului estetic; conectând-o la 
vibraţiile vieţii autentice. Chiar dacă în opera de artă, valoarea 
estetică coabiteazá cu alte tipuri de valori, ea şi le subordonează 


5 Tudor Vianu, Filosofie şi poezie, Bucureşti, Editura Enciclopedică 
Română, 1971, p. 84. 
6 Guido Morpurgo-Tagliabue, op. cit., p. 216. 

pe toate, afirmándu-si deplina suveranitate asupra lor. În acest 
sens, putem privi diferența dintre imaginea estetică şi imaginea 
artistică. Pentru că valoarea estetică nu este echivalentă cu opera, 
întrucât aceasta din urmă reprezintă o totalitate, un cosmos, aşa 
cum spunea Croce mai demult. Este un cosmos definitiv şi 
desăvârşit, căruia nu i se poate nici adăuga, nici sustrage nimic. 

Cu toate că nu ne-am propus aici să conturăm o privire 
istorică asupra temei de față, ni se pare totuşi potrivit să 
menționăm că, îndeosebi după 1900, rolul suveran al imaginii în 
artă a fost serios amenințat de tensiunea căutării unor noi 
formule de expresie artistică. Indrumate de o altă viziune 
estetică, contestatară, aceste căutări puneau în discuție opera de 
artă, anulându-i chiar propria existență, cu intenţia de a depăşi 
interpretarea subiectivă a unui oarecare aspect al realității şi de a 
crea о realitate totală. Mişcările avangardiste angajate in această 
ofensivă au introdus în orizontul artei o serie de forme 
radicalizate ca: montajul, colajul, „ready mades”-urile, „lipsa de 
formă” a lui Kandinski ori „severitatea formei” a lui Mondrian, 
într-o tentativă de transcendere a esteticului, de a „dinamita 
colivia de aur a «artei operelor de: artă» (Nietzsche)”’, pentru 
depistarea unor noi perspective extraestetice. : 

Atacul - împotriva imaginii sensibile vine. îndeosebi din 
partea dadaismului si, în particular, a lui Marcel Duchamp, care, 
dezavuând „pictura fizică”, «plăcută», «atractivă», declară că 
vrea să aşeze. pictura ín serviciul spiritului. Ca urmare, el 
renunță la realitatea aparentă, ideală a operei de artă spre a face 
loc realității fruste a obiectului gata facut (ready made). 
Descoperind pluralismul semnificației lumii fenomenale si 
uzând de principiul libertăţii nelimitate, Duchamp dezbracă 
obiectul gata făcut de funcția sa utilitară şi, dintr-o realitate 
umilă, îl transformă, prin „expresie” artistică, în obiect estetic. 
Astfel de înnobilări artistice capătă o Moară de ciocolată, 


1 Werner Hofmann, Fundamentele artei moderne, vol. 1I, Bucuresti, 
Editura Meridiane, 1977, p. 111. 

Uscătorul de sticle, Lopata de zăpadă, care, prin înstrăinare de 
esenţa lor practico-utilitară, primesc o aură enigmatică și sunt 
aşezate în categoria operelor de artă. Indiscutabil, aceste obiecte 
şi oricare altele produse de spiritul duchampian în arta 
contemporană sunt obiecte vizuale, în sensul că le putem privi 
aşa cum privim o lopată de zăpadă, surprinsă într-o „imagine 
fizică”. Aceasta, însă, nu este o imagine sensibilă ce poate 
legitima demnitatea operei de artă. Chiar dacă există anumiţi 
critici, esteticieni, filosofi, artişti care au aderat la spiritual 
duchampian, argumentând valoarea artistică a „ready mades”, 
mulți alții le contestă calitatea de imagini artistice şi, implicit, 
aceea de operă de artă. În acest sens, Husserl are dreptate când 
spune că nu orice „obiect-imagine” este o operă de artă, aşa cum 
este cazul /opefii de zăpadă, la care ne-am referit mai sus, cu 
certitudine, însă, orice operă de artă este un „obiect-imagine””. 
În obiectul estetic fuzionează imaginea estetică şi cea artistică, 
emotionalul şi spiritualul, ridicându-l la demnitatea de operă de 
artă şi garantându-i valoarea ce îi permite să înfrunte eternitatea. 


4. O distincţie necesară. Făcând o distincţie între opera de 
artă şi obiectul estetic (concretizarea operei de artă constituită în 
trăirea estetică), în corelație implicită cu imaginea prin care 
acestea ni se propun, polonezul Roman Ingarden distinge două 
categorii de valori interrelate, şi anume: artistice, care se 
manifestă în opera propriu-zisă, şi estetice, care se ivesc in 
concreto de-abia în obiectul estetic. Primele sunt valori 
relative într-un sens special; ultimele sunt valori absolute. 


* Vezi John B. Brough, Image and Artistic Value, în „Phenomenology 
of Values and Valuing", ed. by James G. Hart and Lester Embree, Kluwer 
Academic Publishers, Dordrecht / Boston / London, 1977, pp. 29-47. 

? Edmund Husserl, Phantasie, Bildhewusstsein, Erinnerung (1895-1925), 
Husserliana XXIII, ed. Eduard Marbach, The Hague, Martinus Nijhoff, 1980. 

19 Cf. Roman Ingarden, Studii de estetică, traducere de Olga Zaicik, 
Bucureşti, Editura Univers, 1978, p. 223, 

Valoarea artistică a unei opere de artă, susține Ingarden, este 
conținută în acele momente ale sale, care, presupunând existența 
unui privitor cu o cultură artistică şi capacităţi perceptive 
corespunzătoare, constituie mijlocul de actualizare în obiectul 
estetic a valorii estetice, ce-i aparţine. În acest sens, valoarea 
artistică este considerată ca fiind relativă, întrucât ea este un 
mijloc pus în serviciul unui anumit scop. Prin urmare, ea 
aparţine operei numai subsumată valorii estetice realizate în 
obiectul estetic ca atare. În schimb, valoarea estetică este 
absolută, în sensul că ea este cuprinsă chiar în obiectul estetic, 
fiind indisolubil legată de „calitățile estetic valoroase” ale 
acestuia. Valoarea estetică este determinarea cea mai apropiată a 
acestor calități — o modalitate prin care ele se manifestă ca 
valoroase. Aşadar, fiind absolută, valoarea estetică nu este 
impusă din afară; existența ei nu depinde de ceva ce transcende 
obiectul estetic. Faptul că prin desfășurarea diferită a demersului 
trăirilor estetice, pe baza a ceea ce Ingarden numeşte „calități 
estetic valoroase”, uneori ajunge, alteori nu ajunge să se 
constituie, aceasta este o problemă aparte. Ea priveşte doar 
condiţiile de constituire ale unui anumit obiect estetic, prin 
participarea activată a subiectului receptor, care resimte efluviile 
trăirii estetice!". Mai trebuie să: adăugăm ideea că valoarea 
absolută a unui Obiect estetic, în care este concretizată imaginea, 
nu atârnă de evaluarea subiectivă a acestuia. Aprecierea poate să 
fie, în unele cazuri, corectă sau, în altele, incorectă ori 
inadecvată. Subiectul evaluator nu poate introduce valoarea 
estetică în obiectul artistic. Aşadar, ea nu depinde, cum s-ar 
părea, de evaluare, ci de calitățile estetic valoroase încorporate 
în obiectul artistic. Valoarea estetică este expresia universalitatii 
şi eternității în artă şi se ridică deasupra elementelor perisabile 
ce tin de categoria extraesteticului, care face opera vulnerabila 
in fata eroziunii timpului. 


П Ibidem, p.224. 

5. Esteticul are vreun sens? După cele expuse până aici, 
următoarea interogatie nu poate fi ocolită: are esteticul vreun 
sens? şi dacă are, în ce constă acesta? Sunt întrebări care ne pun 
în fata unor dificultăți nu tocmai uşor de surmontat. Vom schița, 
totuşi, câteva idei referitoare la tema în discuţie. 

Vorbim mereu despre valori estetice, pentru că frumosul 
reprezintă numai una dintre acestea. Este adevărat că el are 
poziția dominantă într-o diversitate valorică ce include sublimul, 
tragicul, gratiosul, comicul, dar si urâtul cu toate varietățile sale, 
care au căpătat expresie în arta modernă şi mai ales în cea 
contemporană. Dacă valorile, în general, alcătuiesc o 
dimensiune esențială a omului, atunci valorile. estetice pot fi 
înţelese din unghiul de vedere al concepției asupra lumii, cu 
trimitere nemijlocită la întregul vieţii umane, în care ele 
îndeplinesc un rol aparte. Acest rol consistă, aşa cum spune 
Nicolai Hartmann, în „virtutea dătătoare de sens"!? a valorilor 
estetice. Cum s-ar putea explica o asemenea asertiune? Poate că 
ar trebui să reamintim, mai întâi, că una dintre interogatiile 
metafizice perene se referă la sensul lumii şi al vieții omeneşti. 
Filosofia şi teologia au răspuns, fiecare în mod specific, acestei 
probleme răscolitoare, dramatice. Şi totuşi, întrebarea revine 
cutremurătoare în conştiinţa noastră, uneori cu puterea unei 
amenințări pentru viață, atunci când răspunsurile date sunt puse 
în cumpănă. Fiindcă este greu, dacă nu imposibil să acceptăm o 
viata lipsită de sens. 

Din punct de vedere ontologic, lumea în sine este 
indiferentă față de sens!?. Fiinţa umană, prin darurile ei 
intrinseci, atribuie sens, si asa îşi legitimează prezenţa în lume. 


12 Nicolai Hartmann, Estetica, traducere de Constantin Floru, 
Bucureşti, Editura Univers, 1974, р, 449. ; 

15 Cf. Marin Aiftincá, Valoare şi cultură in orizontul modernității, laşi, 
Editura Cantes, 1998, pp. 56-57. 

Având sensibilitate şi rațiune, voință şi libertate, puterea de a-şi 
propune scopuri şi idealuri, de a-şi reaminti şi trăi valorile, omul 
este dătător de sens prin creaţie, pentru cele ce tin-de lumea lui. 


6. Puterea dătătoare de sens a valorilor estetice.. Ceea се 
numim sens al vieții şi al lumii este indisolubil legat de valoare. 
Această legătură devine relevantă într-o triplă ipostază: aceea de i 
raportare la valori, de realizare şi de înțelegere a lor. Dintre toate 
tipurile de valori participante 1а darea de sens, valorile estetice, 
împreună cu cele religioase, morale, filosofice, teoretice, sunt 
cele mai înalte. Ele sunt considerate ca fiind puteri „deosebit de 
pure” ale dării de. sens. Cuprinzându-le în mod adecvat, 
conştiinţa îşi manifestă capacitatea de a vedea lumea prin prisma 
frumosului. După cum sustine Nicolai Hartmann, în existența 
omeriească, atribuirea de sens prin valorile estetice implică 
sentimentul convingător cá obiectul din fata ta are o 
indiscutabilá valoare proprie şi că reprezintă ceva de dragul 
căruia merită să trăieşti!“ Aceasta semnifică plăcerea pe care o 
resimtim în contact cu obiectul frumos, dincolo de orice interes 
pragmatic. Cu acelaşi înțeles primim teza kantiană, referitoare la 
„plăcerea lipsită de interes”. Poate tocmai” aptitudinea de a 
produce plăcerea dezinteresata reprezintă 'autenticul sens al 
valorii estetice. Este vorba nu doar de o plăcere pentru sensibilul 
din noi, ci şi pentru spirit, pentru nous. 

Această modalitate de a da sens este folosită atât de artist, 
cât şi de contemplatorul operei de artă. Artistul este cel care, în 
chip deliberat, născoceşte un 'obiect ce nu a mai existat pana 
atunci, cu o valoare originală. El instituie astfel un sens în 
universul existenţial şi, totodată, își confirmă rostul propriei 
vieţi. În contact cu imaginile estetice configurate în operele de 


14 Cf. Nicolai Hartmann, ор. cit., p. 449. 

artă, contemplatorul introduce si el un sens în viaţă. Pentru cá nu 
este la îndemâna oricui priceperea de a „vedea” frumosul şi a i 
se dărui cu fervoare. Este uşor de constatat cá multi oameni au 
apetenti pentru frumos, dar puţini sunt cei care ştiu sau pot să-l 
şi „vadă”. Altfel spus, să-l recepteze în mod adecvat şi să facă 
din el valoarea supremă, în care să descifreze sensul propriei 
sale vieți. 

Schimbând planul abordării, de la valoare, ce deține 
puterea dătătoare de sens, la opera de artă în ansamblu, Theodor 
Adorno identifică, în mică măsură, intenția operei cu ceea ce 
este conținutul ei. Totodată, remarcă faptul că „surplusul de 
intenții” subliniază ceea ce constituie obiectivitatea operei, care 
nu se reduce complet la mimesis. Sensul este „vehiculul obiectiv 
al intentiilor din operă, care sintetizează intențiile particulare ale 
fiecăreia”15. Adorno consideră cá, deşi nu are „ultimul cuvânt” 
în operele de artă, sensul îşi păstrează importanța, dincolo de 
problematica implicată. 

Potrivit tradiţiei esteticii, corespunzătoare în bună parte 
artei tradiționale, opera, spune Adorno, este privită са „о 
coerență a . sensului”!$. Corelatia dintre întreg şi -părțile 
componente trebuie să dea operei „o plenitudine a sensului”, în 
aşa fel încât „substanța acestui sens să coincidă cu conținutul 
metafizic”!7. Ceea ce se numea „coerenţa sensului”, înțeles ca 
rezultat al relaţiilor armonioase dintre momentele alcătuitoare 
ale operei, trebuia perceput ca fiind spiritul operei de artă. În 
contemporaneitate, însă, arta tinde spre depăşirea armoniei 
momentelor constitutive ale operei, favorizând haoticul ce se 


15 Theodor W. Adorno, Teoria estetică, traducere! din germană de 
Eugen Corbea, Gabriel H. Decuble, Cornelia Eşianu, Piteşti, Editura Paralela 
45, 2005, p. 215. 

16 Thidem, р. 216. 

" Tbidem. 

instituie ca o condiţie a acesteia. Consecințele se văd in forma 
operelor, a căror intoleranță creşte faţă de sensul imanent al 
artei, precum şi al categoriilor ce fundează sensul'*. Adorno 
identifică acest fenomen în creația avangardistă „a ultimelor 
decenii”, mai exact în mişcarea „neo-dadaistă”, dar şi, mai 
concret, în creația lui Picasso, Beckett sau John Cage — 
personalități emblematice pentru arta unei epoci in care se 
manifesta „criza sensului” sau „negarea sensului” $i „reprezentarea 
lumii ca infern”. Obsesia unui „neant pozitiv” si a unei 
,absurditáti iscate din devenire” îşi pun amprenta pe operele 
zămislite în această perioadă. Adorno nu dramatizează ofensiva 
împotriva sensului; chiar în esența acestui fenomen descifrează 
un sens. După opinia lui, „emanciparea operelor de artă fata de 
sensul lor: devine estetic bogată de sens, de îndată ce se 
realizează în materialul estetic: mai precis, pentru că sensul 
estetic nu se confundă cu sensul teleologic”'’. Negând sensul їп 
mod consecvent, arta contemporană „face dreptate postulatelor 
care constituiau până mai ieri sensul operelor”. Ca urmare, 
creaţiile cele mai elevate sub raport formal, abandonând sensul, 
câştigă în conţinut, fiind astfel „mai mult decât pur şi simplu 
absurde"?!, Sensul negării sensului este, în viziunea concretă a 
lui Adorno, o modalitate prin care arta timpului nostru se 
abandonează reificării conştiinţei şi dominaţiei pozitivismului, 
ceea ce pare absurd conştiinţei cotidiene. 

Observațiile si analizele subtile întreprinse de Adorno în 
lumea artei au în vedere distincția între sensul estetic şi sensul 
operei de artă, în întregul ei, în structura căreia elementele 
eteronomice, prezența socialului au o pondere deosebită. 


18 Ibidem, р. 218. 
? Ibidem, p. 219. 
% Ibidem, 
?! Ibidem. 

Retinánd valabilitatea punctelor de vedere ale esteticianului 
citat, se cuvine să remarcăm aici, referitor la sensul esteticului, 
ideea potrivit căreia unicitatea valorii estetice consistă, între 
altele, şi în faptul că orice obiect cuprins în sfera sa înfăţişează o 
realitate pe care nu am mai întâlnit-o altundeva. Mai exact spus, 
este o lume care poartă în sine o intentionalitate, un sens pe care 
i l-a dăruit artistul, într-o deplină libertate creatoare. 


7. Frumosul apare în operă dimpreună cu adevărul 
ființării ființei. Şi poate că nimic nu este mai specific valorii 
estetice decât spontaneitatea cu care ea ni se propune. Intrând în 
contact cu opera de artă, sensibilitatea noastră estetică, susținută 
de aportul intelectului, face ca valoarea ei să ni se dezvăluie 
deîndată. În această perspectivă, Nicolai Hartmann are adevărul 
de partea sa, când susține că valoarea estetică nu consistă în ceva 
existând în sine, ci numai în „apariţie”? ? Ea ni se dăruieşte cu 
generozitate şi ne luminează sufletul dintr-o dată, înălțându-l într-un 
alt orizont existențial sau conectându-l la metafizic. De aici se 
poate induce că sufletul care descoperă valoarea estetică şi i se 
deschide, primind-o cu bucurie şi recunoştinţă, depune cea mai 
convingătoare mărturie pentru taina frumuseţii obiectivate în artă. 

Desprinsă de fluxul experienţei şi evenimentelor practice, 
valoarea estetică este dezinteresată; ea nu serveşte nici unui alt 
scop ce-i este străin. Nefolositoare sub aspect pragmatic, 
valoarea estetică procură plăcere şi conferă strălucire vieţii, ceea 
ce este cu totul deosebit. Dar aceasta nu vrea să însemne că 
esența artei se reduce la provocarea senzafiei de plăcere, cum s-a 
afirmat excesiv uneori. Valoarea estetică fundamentală — 
frumosul — nu se limitează la satisfacerea plăcerii, oricât de înalt 
ar fi planul în care aceasta se manifestă. Ea induce în sufletul 
nostru un adevăr mai profund, izvorât din viata, care nu este 


? Nicolai Hartmann, op. cit., pp. 267-276. 

totuna cu adevărul ştiinţei sau al cunoaşterii. Este vorba aici de 
un alt tip de adevăr, specific artei, care constă în „starea de 
neascundere” a ființei ca fiintare”. Frumuseţea nu este ataşată 
acestui adevăr. Dimpotrivă, ea se însoţeşte cu adevărul într-o 
adâncă intimitate şi vin spre noi dimpreună. Astfel, frumosul 
apare în operă odată cu adevărul fiintárii fiinţei şi ne luminează 
sufletul năpădit de aluviunile vieţii. 


8. Urâtul, la graniţele esteticului. Aşa cum am amintit 
mai sus, în accepțiunea actuală, esteticul include în granițele sale 
şi -urâtul. Întâi de toate, pentru că viata, care este inepuizabilul 
domeniu al artei, nu înseamnă numai o revărsare nesfârşită de 
frumuseţe. În acest sens, expresioniştii, sensibili la suferințele 
oamenilor, la mizerie, pasiune şi violență, pretindeau că ar fi nu 
„tocmai onestă. insistența pe armonie si frumusețe în. artă. 

Norvegianul Edvar. Munch, răspunzând unor critici, la finele 
veacului trecut, spunea că un strigăt de durere nu poate fi 
frumos, şi cá ar fi. nesincer să căutăm a reflecta în artă numai 
aspectele plăcute. ale vieţii. De aceea, urâtul şi-a găsit 
legitimitatea în reprezentările artistice: 

Dar prezența urâtului in artă nu este un scop în sine, ci 
numai o posibilitate de a reliefa frumosul. În legătură cu această 
temă, esteticianul Theodor Adorno sesizează corelatia dintre 
frumos gi urât în artă, precum şi disponibilitatea lor 
interşanjabilă. „Ре cât de putin există un lucru — spune Adorno — 
care să fie in mod simplu urât, pe cât de mult urâtul a putut 
deveni, prin funcţia sa, frumos, pe atât de puţin există Frumosul 
pur şi simplu: este banală observaţia că cel mai frumos apus de 


soare, cea mai frumoasă fată, fidel reproduse, pot deveni oribile. 


Totuşi, în cazul Frumosului, ca şi în cel al Urátului, nu trebuie 


cere de Thomas 


2 i i Originea operei de artă, tradu 
Martin Heidegger, Orig p iced 


Kleininger, Gabriel Liiceanu, București, Editura Humanitas, 

ascuns în mod excesiv momentul nemijlocirii (...). Frumosul și 
Urâtul nu trebuie să fie nici ipostaziate, nici relativizate; raportul 
lor se dezvăluie treptat, iar in mod frecvent unul devine negația 
celuilalt. Frumuseţea este istorică în sine însăși, este ceea ce se 
eliberează din lanţuri”?f. 

În măsura în care dă mai multă relevanță frumosului şi 
celorlalte categorii ale sale, urâtul este acceptat și pretuit în arta 
modemă. Dar nu numai atât. Aşa cum susține Adorno, „prin 
absorbția urâtului, conceptul frumuseții în sine s-a schimbat, fără 
ca estetica să se poată dispensa de el. Prin absorbția urâtului, 
frumuseţea rămâne suficient de puternică pentru a se lărgi, 
asimilând contradictia ei”. Experiența artei din ultimul secol 
depune mărturie că, în toate formele artei, cu deosebire în artele 
plastice, urâtul este o modalitate de exprimare a viziunii asupra 
lumii şi vieţii, a revoltei fata de infatisarile comunităţii umane. 

Ni se pare, însă, că problema capătă o gravitate deosebită, 
atunci când urâtul este exacerbat la maximum, în mai toate 
formele апе, cutremurând şi chiar umilind ființa umană. 
Disgratiosul, violența, terifiantul, vulgaritatea cu toate gamele 
sale, macabrul, dilatate incredibil, ne asaltează uneori cu 
agresivitate prin cele mai diverse creatii contemporane. in astfel 
de situaţii, arta, surescitatá de manifestările dezlantuite ale vieții 
actuale, parcă renunță de bună voie la rolul ei catharctic. Este un 
fenomen specific timpului nostru, convulsiv şi dezorientat, care 
ne aduce în atenţie o altă întrebare: ce intentionalitate implică 
asemenea creaţii? Cum pot participa ele la restaurarea unității 
lăuntrice a sufletului nostru şi la ridicarea lui spre zările 
desăvârşirii de sine, ale absolutului şi eternității? Aceste 
întrebări rămân deschise pentru creatorii şi contemplatorii 
operelor artistice; pentru toţi cei ce văd în artă o modalitate de a 
da sens vieţii si a-l ridica pe om de la natură, la cultură. 


Theodor W. Adorno, op. cit., p. 386. 
25 Ibidem, p. 387. 

ABSTRACT 


The present book is an interdisciplinary approach, placed at 
the joint where the aesthetics meets the philosophy of art and 
values. It undertakes a series of basic topics that focuses on the 
theoretic level of the matter, and no less on the cultural 
phenomenon itself. Some of those cultural phenomena, as, for 
instance, the aesthetic autonomy, the artistic truth, and the 
aesthetic value, have a long history behind. Therefore, they are 
not novelties. But there is a fresh dimension which they acquire 
in the contemporary cultural and social context. I assume that 
nothing could be taken as obvious any more when the subject is 
art, whether we relate ourselves to its inward being or to its 
relationship with the whole, its right to existence being included. 

The title of the book accounts for the essence of a major 
topic that emerged on the background of our age’s reality. The 
point in question is the mystery of the art, a topic no more 
brought up for consideration. Why? Because the reflective 
intellect dominates the contemporary art phenomenon, in the 
same way that it dominates the existence of human being, whose 
behavior is governed by competition, efficiency, and 
pragmatism. Under this overwhelming daily pressure, the 
individual turns his face to the outer world, abandoning himself 
to insignificant matters, his concern being no more related to the 

authentic art. This is a truth that Hegel himself mentioned one 
hundred and -seventy-nine years ago, in his Lectures on 
Aesthetic. The fact prompted him to assert, from a metaphysical 
viewpoint, that art remained for us a thing that belonged to the 
past in what concerned its highest finality. On his turn, 
Heidegger took over Hegel’s concern, though admitting that 
new works of art were created and new artistic movements 
emerged, which proved that the artistic life continued to exist. 
But this existence must be confronted with the essence and the 
meaning of art. In the work of art, the truth of being is linked to 
the beauty, a fact that accounts for its very statute as work of art. 
Thus Heidegger asserted that the art, at least the Western one, 
could be understood not only as a manifestation of the beauty in 
itself or as an expression of the. feelings, but also as a 
manifestation of the truth of being. Which means that both the 
work of art, as an aesthetic object in itself, and its perception 
involve not only the affectivity, but.the reflection as well. The 
fact-made me reconsidering the problem of the art mystery, in 
close relation to the contemporary artistic phenomenon. 

My approach started from the idea that the art, beyond the 
multitude of incomplete definitions that have been assigned to it, is 
one of the essential dimensions that underline the man’s specific 
existence in the world, It owns the miraculous power to tell us what 
that existence consists of, moreover, to tell us something significant 
about the human being. But this account would never be complete, 
as the work of art would never totally reveal itself to us. It always 
preserves itself surrounded by a mysterious aura that follows it in 
eternity. It is a mystery inherent to the authentic art, a secret owing 
to which the work of art exerts a tireless seduction on our souls’ 
craving for beauty and perfection. 

Carrying about its openness and its closing, at the 
confluence of which the mystery flourishes, the work of art 
delivers itself to the aesthetic experience, At the further end of 
this experience, the human receivers, according to their different 
individualities, would discover the aesthetic object that could be 

materialized in various structures. Since the aesthetic value 
gives meaning to human life, the individuals who perceive it, 
charmed by its beauty, are at the same time co-authors of 
creation. Therefore, through the manifold interpretations of it, 
the work of art is always in the making, a permanent becoming 
entertained by individual’s aspiration towards plenitude. 

As the above mentioned ideas will be developed, a 
question will arise: which are those forms that aesthetic 
experience embraces, considering the contemporary artistic 
tendencies of extreme abstraction? While admitting the sense of 
the revolutionary experiments that legitimate the abstract art, the 
present book doesn’t encourage such an excess that invades 
every artistic manifestation nowadays, with a destructive effect 
on the essence and meaning of art. 

In other chapter of the present book, I argued the idea 
according to which the aesthetic value was the fundamental 
dimension of art: without it, there is no such thing as art. The 
aesthetic value is immanent to the object through which it 
materializes, thus possessing an absolute oneness. The work of 
art cannot be modified without irremediably altering its essence 
or its being. Unlike other kind of values, the aesthetic value 
owns a series of specific features that account for its oneness. 
Among those specific features, which I will thoroughly analyze 
throughout the book, there is the autonomy of the aesthetic 
value. The aesthetic value doesn’t serve any other task than its 
own. It is self-sufficient, as Kant argued. Being irreducible to 
other things, the aesthetic value owns an absolute character. 
Hence, its non-utilitarian dimension, for the things placed on 
higher levels go beyond the utilitarian, which belongs to the 
empirical substance. Being useless from a pragmatic point of 
view, the aesthetic value supplies oneself with pleasure and 
gives brightness to life, which is an entirely remarkable fact. 

While reinforcing the autonomy of the aesthetic value, I 
didn’t argue for an artistic autonomism, since the essence of art 

doesn't amount to the simple sensation of pleasure, as 
sometimes exceedingly has been asserted. I presented and 
analyzed this topic in a general theoretical context, and also in 
direct relation to the aesthetic thinking of Blaga, Vianu, and 
Ralea, as well as to some of the theoretical stances of the 
American aesthetics, belonging to Santayana, Dewey, 
Whitehead, Richards, Charles W. Morris, Susanna Langer, 
Thomas Munro, Clive Bell, J. O. Urmson, and F. N. Sibley. I 
brought to attention significant aesthetic doctrines and streams, 
in close relation to the contemporary art, which is strongly 
influenced by the social. Maintaining and deepening Kant’s 
distinction between beauty and art, or that between aesthetic and 
artistic, the book advances the idea according to which the 
aesthetic value has the supremacy over other kind of values with 
which co-exists in the: work of art, thus: reflecting the natural 
dimension of life: The work of art is.a whole, a synthesis іп 
which the form reflects the content and the heteronomous values 
included in. it. Some of the contemporary attempts that chase 
away the aesthetic from art fail in platitude, in non-artistic. 
| The beauty, which is the basic aesthetic value, is not only a 
simple object of pleasure. Therefore, it doesn't restrict itself to 
produce pleasure alone. It brings in our souls a deeper truth 
which springs from life, 'a truth that is different from those 
belonging to science or to knowledge. I extensively analyzed the 
topic in the chapter “Truth and aesthetic experience”, in which I 
argued that the art introduced an aesthetic, i.e., non-rational, 
kind of knowledge. The better-known cognitive virtue of art 
resides in the fact that the art is able to express the truth 
concerning our feelings, which constitute a part of the Being. In 
the work of art, the beauty is attached to the truth. The beauty 
associates with the truth in a deep intimacy, welcoming the 
Spectator together. The beauty emerges in the work of art 
together with the truth of Being, enlightening our life's torments 
invaded souls. In the presence of the work of art, one 

experiences a truth which one cannot attain in any different 
manner. The fact underlines the philosophical significance of 
art, which prevents any attempt to put limits on it. This is 
precisely why the aesthetic value owns the power to confer 
meaning to the whole life. And any sense-giving thing 
transcends the utilitarian. 

In the last two chapters, I approached the problems of the 
aesthetic metaphors, of the image and meaning that bring the 
aesthetic to presence and confer to the aesthetic object the 
dimension of a work of art. Being a very efficient and wide- 
spread method of “re-writing” the reality, the metaphor acts as a 
means for materializing the aesthetic values. Arguing against the 
aesthetic realism, I asserted that the aesthetic metaphor, among 
other stylistic means, makes possible the artistic communication 
of a universe of representations and feelings in which an entire 
world of connotative meanings is wrapped. Taking a rest at the 
shore of this: world, the soul, in the absence of a certain 
reference, would be embraced by the aesthetic pleasure, 
experiencing the unequalled joy of beauty and artistic truth. 

With respect to the “image and meaning” topic, I insisted 
on the aesthetic image and implicitly on the meaning in the 
sphere of art, deliberately omitting the nature as a source of 
beauty. I particularly discussed here three important aspects: the 
conceptual delimitations concerning the image, the intuition, and 
the artistic perception; the distinction between the aesthetic and 
the artistic image; the sense-giving power of the aesthetic 
values. Relating to the contemporary art phenomenon, I 
emphasized that the aesthetic comprised within its boundaries 
the ugly as well, not as a goal in itself, but as a mere possibility 
of granting more relevance to beauty and to the other categories. 
In what concerns the questionable exacerbation of ugly in all the 
forms of the contemporary art, a trend that shakes and 
humiliates the human being, the interrogation I advanced let the 
problem open. How could an artistic product that carries about 

an incontrollable ugly contribute to the restoration of our souls’ 
inner harmony and to its elevation towards the self- 
accomplishment horizon, towards the spheres of absolute and 
eternity? Formulating such questions for the creators and 
contemplators of art, for all the people who understand art as a 
modality to confer meaning to life, lifting the man from nature 
to culture, the present book acknowledges its problematic 
character. It is an answer to some contemporary challenges, 
launching, at its turn, new challenges for aestheticians, 
philosophers, and art creators. 

